ഓരോരോ കാലഘട്ടങ്ങളില് ഓരോരോ ജന്മങ്ങള് പ്രത്യക്ഷപ്പെടുമെന്ന് നാം കേട്ടിട്ടുണ്ട്. ആഗോള കത്തോലിക്കാസഭയെയും പ്രത്യേകിച്ച് സീറോ മലബാര് സഭയെയും നേര്‍വഴിയിലേക്ക് തിരിക്കാനുള്ള ഒരു ആധുനിക ജന്മമാണ് ശ്രീ ജോസഫ് പുലിക്കുന്നേല്.\nഓശാന ലൈബ്രേറിയനും ‘ഏകാന്ത ദൗത്യം ജോസഫ് പുലിക്കുന്നേലിന്‍റെ ജീവിതം’ എന്ന പുസ്തകത്തിന്‍റെ എഡിറ്ററുമായ ശ്രീമതി റോസമ്മ എബ്രാഹം തന്റെ ആമുഖത്തില് ശ്രീ. ജോസഫ് പുലിക്കുന്നേലിനെപ്പറ്റി എഴുതിയിരിക്കുന്നത്, “ആശയങ്ങളുടെ ആഴങ്ങള്‍കൊണ്ട് ഉയരങ്ങള് കീഴടക്കിയ വ്യക്തിത്വമായിരുന്നു അദ്ദേഹത്തിന്‍റെത്.” എന്നാണ്. ജീവിതത്തില് അനേകം പ്രതിസന്ധികളെ നേരിടേണ്ടിവന്നിട്ടുള്ള അദ്ദേഹം കഴിഞ്ഞ 45 വര്‍ഷത്തിനുമേല്, കത്തോലിക്കാ സഭയും സീറോ മലബാര് സഭയും വളരെ കുഴഞ്ഞുമറിഞ്ഞ ഒരു അന്തരീക്ഷത്തില്‍കൂടി നീങ്ങിക്കൊണ്ടിരുന്ന അവസരത്തില്, മാര്‍തോമാ ക്രിസ്ത്യാനികളുടെ പൗരാണിക ലോകത്തിന്‍റെ ശ്രുതി വര്‍ത്തമാനകാലത്തിന്‍റെ മനസ്സില് വ്യക്തമായും സുശക്തമായും സഭാമേലധികാരികള്‍ക്കും സമൂഹത്തിനും തുറന്നുകാട്ടി. മാര്‍തോമായുടെ മുന്തിരിത്തോട്ടത്തില് സ്നേഹശൂന്യരായ, കാരുണ്യശൂന്യരായ, പണക്കൊതിയന്മാരായ മെത്രാന്മാരായ കാട്ടാനകളുടെ ആക്രമണങ്ങള്‍ക്കെതിരായി ഒറ്റയാനായി ശക്തിയുക്തം അദ്ദേഹം പോരാടി. പുലിക്കുന്നേലിന്‍റെ സേവനത്തെയും സ്വാധീനത്തെയും കേവലം ഒരു അളവുകോലുകൊണ്ട് അളക്കാന് സാധിക്കുമെന്ന് തോന്നുന്നില്ല. എങ്കിലും വളരെയധികം പരിവര്‍ത്തനങ്ങള് സഭയിലും സമൂഹത്തിലും സംഭവിച്ചിട്ടുണ്ടെന്നും സംഭവിച്ചുകൊണ്ടിരിക്കുന്നു എന്നും എടുത്തു പറയാതെ വയ്യ. പുലിക്കുന്നന് ഒരു പ്രസ്ഥാനമാണ്; അതിനായി അവതരിച്ച ഒരു വ്യക്തിയുമാണ്.\nപള്ളിയില് പോകാനും അച്ചന്മാരെ അനുസരിക്കാനും പള്ളിക്ക് സംഭാവന നല്‍കാനും പ്രാര്‍ത്ഥിക്കാനും മാത്രമെ കടമയുള്ളൂ എന്ന് വിശ്വസിക്കുന്ന ഒരു സമൂഹത്തെ ചിന്തിക്കാനും പ്രതികരിക്കാനും ശീലിപ്പിക്കാന് അദ്ദേഹം പരിശ്രമിക്കുന്നു. ആശയപരമായ ഒരാവേശം അതിന് ആവശ്യമാണ്. അത് വേണ്ടുവോളം അദ്ദേഹത്തിനുണ്ട്. സമൂഹത്തില് മാറ്റം വന്നാലേ സഭാമേലധികാരികള്‍ക്ക് മാറ്റം വരൂ എന്നദ്ദേഹം വിശ്വസിക്കുന്നു. ശക്തവും സംഘടിതവും സ്ഥാപനവല്‍കൃതവുമായ സഭാശക്തിക്കെതിരെയാണ് അദ്ദേഹം പോരാടുന്നതെന്നോര്‍ക്കണം. സഭയിലും സമൂഹത്തിലും ആരോഗ്യപരവും അഭികാമ്യവുമായ മാറ്റങ്ങള് സംഭവിക്കുന്നത് സ്വതന്ത്രവിമര്‍ശനങ്ങള് വഴിയാണ്.\nസത്യത്തിലും നീതിയിലും നടക്കാത്തവരാണ്, സത്യത്തിലും നീതിയിലും സഭയെ വിമര്‍ശിക്കുന്നവരെ, ചെയ്യുന്നതെല്ലാം തെറ്റാണെന്നും സഭാദ്രോഹികളാണെന്നും പറഞ്ഞ് വിമര്‍ശിക്കുന്നത്. ദൈവത്തിനുവേണ്ടി അധികാരം കൈകാര്യം ചെയ്യുമ്പോള് വിമര്‍ശനത്തെ സ്വാഗതം ചെയ്യും; അല്ലാത്ത അധികാരികള് ബഹളം ഉണ്ടാക്കും. “നിങ്ങളില് പ്രധാനിയാകണം എന്ന് ആഗ്രഹിക്കുന്നവന് നിങ്ങളുടെ ദാസനാവണം” എന്ന ഉപദേശത്തോടെയാണ് യേശു അധികാരസ്ഥാപനം നടത്തിയത്. അധികാര കേന്ദ്രീകൃത സഭയെയല്ല യേശു സ്ഥാപിച്ചത്. മറിച്ച്, പരസ്പര സ്നേഹ, സേവന കൂട്ടായ്മയെയാണ് കര്‍ത്താവ് സ്ഥാപിച്ചത്. കര്‍ത്താവിന്‍റെ സഭയാണിത് എന്നുപറഞ്ഞ് ഇതുകൊണ്ടുനടക്കാന് നാം ലജ്ജിക്കണമെന്നാണ് അദ്ദേഹത്തിന്‍റെ അഭിപ്രായം. വിമര്‍ശനം സഭാസമൂഹത്തില് മുഴുവനും പരന്നിട്ടുണ്ടെങ്കിലും വിമര്‍ശനങ്ങളെ വെറും മുഖവിലക്കെടുത്ത് മെത്രാന്മാര് തങ്ങളുടെ നയങ്ങളില് പുനര്‍വിചിന്തനം ചെയ്യാന് തയ്യാറല്ല. അതിനാല് ഇന്ന് വ്യവസ്ഥാപിതസഭയും ജനങ്ങളും തമ്മിലുള്ള വിടവ് വര്‍ദ്ധിച്ചുകൊണ്ടിരിക്കുന്നു.\nഅധികാരത്തിന് വഴിപ്പെടുന്ന ചിന്താഗതിമൂലം സഭാവിമര്‍ശനത്തെ – അത് സത്യമായാല് തന്നെയും – മോശമായ അഭിപ്രായം ജനങ്ങളില് ഉണ്ടാക്കുന്നു. അത്തരം ചിന്താഗതിയെ ഊട്ടിവളര്‍ത്തുകയാണ് പൗരോഹിത്യ മേധാവിത്വം ഇന്നും ചെയ്തുകൊണ്ടിരിക്കുന്നത്. ശ്രീ. പുലിക്കുന്നേല് സഭയ്‌ക്കെതിരായി പ്രവര്‍ത്തിക്കുന്ന ഒരാളാണെന്ന് പരക്കെ ഒരഭിപ്രായം പുരോഹിതപ്പട സൃഷ്ടിച്ചെടുത്തു. അദ്ദേഹത്തെയും അദ്ദേഹത്തിന്‍റെ പ്രസ്ഥാനത്തെയും അനുകൂലിക്കുന്നതിനുപകരം എതിര്‍ക്കാനാണ് സഭാധികാരം തുനിഞ്ഞത്. തെറ്റിദ്ധരിക്കപ്പെട്ട അദ്ദേഹത്തിന്‍റെ സംഭാവനകളെ മേലധികാരികളും വിശ്വാസികളും കാര്യമായി സ്വീകരിച്ചില്ല. ‘കണ്ടതുപറഞ്ഞാല് കഞ്ഞിയില്ല’ എന്ന അനുഭവമാണ് അദ്ദേഹത്തിനുണ്ടായത്. ശ്രീ. പുലിക്കുന്നേല് ചെയ്തതൊക്കെ സഭയെ നശിപ്പിക്കാനാണെന്ന് ഒരു കൂട്ടര് ചിന്തിക്കുമ്പോള് മറ്റൊരു കൂട്ടര് അദ്ദേഹത്തിന്‍റെ സേവനങ്ങള് മഹത്തരമാണെന്ന് അനുമാനിക്കുന്നു. സ്വാര്‍ത്ഥചിന്തയുള്ള കുറെ അധികാരികള്‍ക്ക് അദ്ദേഹം എന്നും കണ്ണില് കരടായിരുന്നു. അപവാദങ്ങള്‍കൊണ്ട് അപകീര്‍ത്തിപ്പെടുത്തി അദ്ദേഹത്തെ ഇല്ലാതാക്കാന് സഭാധികാരം കിണഞ്ഞു ശ്രമിച്ചു. അത്തരം ഹീനവും മനുഷ്യത്വരഹിതവുമായ പ്രവൃത്തികള് ചെയ്യാന്‍പോലും സഭാധികാരം മടികാണിച്ചില്ല. അധികാര സ്ഥാനങ്ങളില് ഇരിക്കുന്നവരുടെ കണ്ണുതുറപ്പിക്കാനായി ശ്രീ. പുലിക്കുന്നേല് മറ്റുള്ളവരുടെ വിമര്‍ശനം സ്വയം ഏറ്റുവാങ്ങുകയാണ് ചെയ്തത്.\nവിശ്വാസികളും പട്ടക്കാരും സ്വരുമയോടെ കഴിയുകയും പള്ളിക്കാര്യങ്ങള് ഒന്നിച്ചു നിര്‍വഹിക്കുകയും ചെയ്തുപോന്ന മാര്‍തോമാ നസ്രാണി പൈതൃകം ഒരു പഴഞ്ചന് ചിന്താഗതിയും രീതിയുമാണെന്ന് മെത്രാന്മാര് കാണുന്നു. ജനങ്ങളെ സഹകരിപ്പിക്കാതെ മാറ്റിനിര്‍ത്തി സഭയുടെ ദൗത്യനിര്‍വഹണം സ്വയം ഏറ്റെടുത്ത് നടത്തുകയാണ് സഭാധികാരം ഇന്നു ചെയ്യുന്നത്. അതാണ് മെത്രാന്മാരുടെ മോഡേണിസം. സഭ ദൈവജനമാണെന്നുള്ള സങ്കല്പത്തില് ഒന്നാം നൂറ്റാണ്ടുമുതല് വളര്‍ന്നുവന്ന മാര്‍തോമാ ക്രിസ്ത്യാനികളുടെ ദേശത്തുപട്ടക്കാരും കുടുംബത്തലവന്മാരും ചേര്‍ന്ന ദ്രാവിഡരീതിയിലുള്ള പ്രാദേശിക ഭരണരീതിയായിരുന്നു പള്ളിയോഗങ്ങള്. പടിഞ്ഞാറന് സഭയില്‍നിന്നും വ്യക്തമായി വേറിട്ട ആ പള്ളി ഭരണരീതി നസ്രാണികളുടെ കൂട്ടായ്മയുടെയും പങ്കാളിത്തത്തിന്‍റെയും വിലപ്പെട്ട പൈതൃകമായിരുന്നു. പക്ഷേ, അധികാരദുര്‍മോഹികളായ മെത്രാന്മാര് പാശ്ചാത്യ മാതൃകയിലുള്ള, വികാരിയെ ഉപദേശിക്കുന്ന, പാരിഷ്കൗൺസില് സ്ഥാപിച്ച് നമ്മുടെ 2000 വര്‍ഷം പഴക്കമുള്ള പള്ളിയോഗ പൈതൃകത്തെ, മാര്‍തോമാ പൈതൃകത്തെ, നശിപ്പിച്ചുകളഞ്ഞു. നാണമില്ലാത്തതുകൊണ്ടു മാത്രമാണ് ഇവര് ഇന്നിപ്പോള് മാര്‍തോമാ പൈതൃകം പ്രസംഗിച്ചു നടക്കുന്നത്!\nരാഷ്ട്രീയ-സാമൂഹ്യ-സാമ്പത്തീക സംഭവവികാസങ്ങളെ സഭ ഉള്‍ക്കൊള്ളാന് ശ്രമിക്കുമ്പോള്‍ത്തന്നെ പള്ളിയോഗ ജനാധിപത്യ സമ്പ്രദായത്തിന്‍റെ നേരെ കണ്ണടച്ച് ഏകാധിപത്യഭരണം സഭയില് നടപ്പാക്കി. കൂടാതെ പാരീഷ് കൗണ്‍സിലിനെ വെറും ഉപദേശകസമിതികളായി തരംതാഴ്ത്തിയതോടെ നസ്രാണികള്‍ക്ക് പണ്ടുമുതലേ ഉണ്ടായിരുന്ന ജനകീയ സഭാഭരണാധികാരം നിഷേധിക്കപ്പെട്ടു. ജനാധിപത്യം ഏറ്റവും അധഃപതിച്ച ഭരണരീതിയാണെങ്കിലും മറ്റേതു ഭരണരീതിയേക്കാളും മികച്ചതും അതുതന്നെ. ജനാധിപത്യ മൂല്യമോ സാമാന്യ മര്യാദയോ ഇല്ലാതെ മെത്രാന്മാരും പുരോഹിതരും തങ്ങളുടെ അധികാരം തികച്ചും വ്യക്തിപരമായി കണക്കാക്കുമ്പോള് അതിനെ ചോദ്യം ചെയ്യാന് സാര് ശ്രമിച്ചിട്ടുണ്ട്.\nഅന്ധമായ അധികാരഭയത്തില്‍നിന്നു നസ്രാണി ക്രിസ്ത്യാനികളെ മോചിപ്പിച്ചത് ശ്രീ. പുലിക്കുന്നേലാണ്. സഭാധികാരത്തെയും പൗരോഹിത്യത്തെയും ചോദ്യം ചെയ്യാന് സമുദായാംഗങ്ങള്‍ക്ക് അദ്ദേഹത്തിന്‍റെ നിലപാട് ധൈര്യം പകര്‍ന്നു. വി.കെ. കുര്യന് സാറിന്‍റെ മരണാനന്തരശുശ്രൂഷ പള്ളിയധികാരികള് നടത്തിക്കൊടുക്കാതിരുന്നപ്പോള് അവരെ വെല്ലുവിളിച്ച് പുലിക്കുന്നേലിന്‍റെ കാര്‍മികത്വത്തില് മരിച്ചടക്ക് നടത്തി. മുപ്പതില്‍പരം വിവാഹത്തിനും അദ്ദേഹം സാക്ഷിയായി നിന്ന് നടത്തിക്കൊടുക്കുകയുണ്ടായി. ഇന്ന് ജനങ്ങള് സഭാനേതൃത്വത്തെ അന്ധമായി അനുകരിക്കാതെ പ്രതികരിക്കുന്നതായി കാണാം. സോഷ്യല് മീഡിയ അതിന് തെളിവാണ്.\nകോട്ടയം ജില്ലയില് മീനച്ചില് താലൂക്കില് ഇടമറ്റം എന്ന ഗ്രാമത്തില് ഏപ്രില് 14, 1932-ല് പുലിക്കുന്നേല് മിഖായേലിന്‍റെയും എലിസബത്തിന്‍റെയും മകനായി ശ്രീ. ജോസഫ് പുലിക്കുന്നേല് ജനിച്ചു. ഭരണങ്ങാനം സെൻറ് മേരീസ് ഹൈസ്‌കൂള്, മൈസൂര് സെൻറ് ഫിലോമിനാസ് കോളേജ്, മദ്രാസ് ലയോള കോളേജ്, മദ്രാസ് പ്രസിഡന്‍സി കോളേജ് എന്നിവിടങ്ങളിലായിരുന്നു വിദ്യാഭ്യാസം. സാമ്പത്തികശാസ്ത്രത്തിൽ ബി. എ. ഓണേഴ്സ് കരസ്ഥമാക്കിയ അദ്ദേഹം കോഴിക്കോട് ദേവഗിരി സെൻറ് ജോസഫ് കോളേജില് അധ്യാപകനായി ഔദ്യോഗിക ജീവിതം ആരംഭിച്ചു. ഇരുപത്തിയാറാം വയസ്സില് ഡിഗ്രിക്കാരിയായ കാവാലം മണ്ഡകപ്പള്ളില് കൊച്ചുറാണിയെ വിവാഹം കഴിച്ചു. അദ്ദേഹം കേരളാ കോണ്‍ഗ്രസിന്‍റെ സ്ഥാപക നേതാക്കളില് ഒരാളാണ്. കൂടാതെ കേരളാ യൂണിവേഴ്സിറ്റി സെനറ്റു മെമ്പറും ആയിരുന്നിട്ടുണ്ട്. തെറ്റിദ്ധാരണയുടെ പേരില് കുറ്റമില്ലാതെ ശിക്ഷിക്കപ്പെട്ട് ദേവഗിരി കോളേജിലെ ലെക്ചര് സ്ഥാനത്തുനിന്നും പുറത്തുവന്നു. അതുകൊണ്ട് കേരള ക്രൈസ്തവര്‍ക്കുവേണ്ടി ഒരുപാട് സേവനങ്ങള് ചെയ്യാന് അദ്ദേഹത്തിനു കഴിഞ്ഞു. ഒരു പുരുഷായുസ്സില് ഭാവന ചെയ്യാന് അസാധ്യമായ കാര്യങ്ങള് അദ്ദേഹം സാധിച്ചുകഴിഞ്ഞു. വളരെയധികം പേര് അതൊരു ദൈവനിയോഗമായി കാണുന്നു.\nസീറോ മലബാര് സഭയുടെ വരും തലമുറയ്ക്ക് വെളിച്ചമേകാന് അസാമാന്യമായ ധീരതയും വ്യക്തിപ്രഭാവവും ഇച്‌ഛാശക്തിയുമുണ്ടായിരുന്ന ശ്രീ. പുലിക്കുന്നേല് മറ്റ് എല്ലാ മേഖലകളും ഉപേക്ഷിച്ച് തന്‍റെ ജീവിതം സഭാനവീകരണ പ്രസ്ഥാനത്തിനായി മാറ്റിവച്ചു. ലിറ്റര്‍ജി, ദൈവശാസ്ത്രം, കാനോന് നിയമം, സഭാചരിത്രം, സഭാപാരമ്പര്യങ്ങള് തുടങ്ങിയ വിഷയങ്ങള് സ്വയം പഠിച്ച് ആ വിഷയങ്ങളിലെല്ലാം അദ്ദേഹം അവഗാഹം നേടി. അല്‍മായര്‍ക്കും സഭാപഠനങ്ങളില് നിപുണരാകാമെന്ന് അദ്ദേഹം തെളിയിച്ചു. അദ്ദേഹത്തോട് സംവാദിക്കാന് ഒരു മെത്രാനോ പുരോഹിതനോ ഇന്ന് ധൈര്യപ്പെടുകയില്ല.\nശ്രീ. പുലിക്കുന്നേലിന്‍റെ പത്രാധിപത്യത്തില് പ്രസിദ്ധീകരിക്കുന്ന ‘ഓശാന’ മാസികയായിരുന്നു അദ്ദേഹത്തിന്‍റെ നാവ്. കേരള നസ്രാണികളുടെ മഹത്തായ ഭാരതീയ പാരമ്പര്യ പൈതൃകങ്ങള് നശിപ്പിച്ച് പാശ്ചാത്യ സഭാസ്വഭാവം അടിച്ചേല്പിക്കാന് സഭാധികാരം കിണഞ്ഞു പരിശ്രമിച്ചപ്പോള് അതിനെ യുക്തിഭദ്രവും ശക്തിയുക്തവും എതിര്‍ത്തത് ഓശാനയാണ്. നാട്ടുരാജാക്കന്മാര്‍പോലും പോര്‍ട്ടുഗീസ് ഭരണത്തെ അനുകൂലിച്ച നിലപാട് സ്വീകരിച്ചപ്പോള് നസ്രാണികള് ആ വിദേശശക്തിയോട് എതിര്‍ത്ത് തങ്ങളുടെ പള്ളികളുടെ നിയന്ത്രണം അവര്‍ക്ക് നല്‍കാതിരിക്കാന് നീണ്ട സമരം ചെയ്ത പാരമ്പര്യം നമുക്കുണ്ട്. 1653-ല് മട്ടാഞ്ചേരിയില് 4000-നുമേല് നസ്രാണി പള്ളിപ്രതിനിധികള് തങ്ങളും തങ്ങളുടെ തലമുറകളും ഉള്ളിടത്തോളം കാലം “സാമ്പാളൂര് പാതിരിമാരെ” (വിദേശാധിപത്യം) അംഗീകരിക്കുകയില്ലന്ന് സത്യം ചെയ്തു. കൂനന് കുരിശുസത്യം എന്നത് അറിയപ്പെടുന്നു. അതാണ് വിദേശീയര്‍ക്കെതിരായ ഇന്ത്യാക്കാരുടെ ആദ്യവിപ്ലവം.1632 ക്രിസ്മസ് ദിനങ്ങളില് നസ്രാണികള് ഏഴുദിവസം ഇടപ്പള്ളിയില് യോഗം ചേര്‍ന്നു. ബ്രിട്ടോ മെത്രാന് പള്ളിയുടെമേല് അധികാരം ഭരിക്കുകയില്ലെന്ന് എഴുതി ഒപ്പിട്ടുകൊടുത്തു. എങ്കിലും പോര്‍ട്ടുഗീസുകാര് 500 വര്‍ഷങ്ങള്‍ക്കുമുമ്പ് എന്തു ചെയ്യണമെന്ന് ആഗ്രഹിച്ചോ അതെല്ലാം നാട്ടുമെത്രാന്മാര് കഴിഞ്ഞ 30 വര്‍ഷംകൊണ്ട് നടപ്പാക്കിക്കഴിഞ്ഞു. സമുദായത്തിന്‍റെ കോടിക്കണക്കിനു വിലവരുന്ന സമ്പത്ത് പൗരോഹിത്യ ഏകാധിപത്യഭരണത്തില് അമര്‍ന്നിരിക്കയാണിന്ന്. നസ്രാണി സഭയുടെ പൂര്‍വ്വകാല ചരിത്രവും സമകാലിക വ്യവസ്ഥയും കൂട്ടിയിണക്കി പഠിച്ചാലേ ഓശാനയുടെ സംഭാവന മനസ്സിലാക്കാന് സാധിക്കൂ.\nസഭയുടെ ഘടനയും വിദേശസ്വാധീനവും സഭാസമ്പത്തിന്‍റെ ഏകാധിപത്യപരമായ ഭരണവുമാണ് മതനീതി നഷ്ടപ്പെടാനും സഭയ്ക്കുള്ളിലെ അനീതിക്ക് മുഖ്യകാരണവുമെന്നുള്ള കാഴ്ചപ്പാട് സഭാസമൂഹത്തില് പുലിക്കുന്നേല് അവതരിപ്പിച്ചു. ഓരോ പള്ളിയുടെയും സ്വത്തും സ്ഥാപനങ്ങളും അതത് പള്ളിക്കാരുടേതായിരുന്നു. ആ സ്വത്തുക്കളുടെ ഉടമാവകാശമോ ഭരണാവകാശമോ മെത്രാന് ഉണ്ടായിരുന്നില്ല. പള്ളിയെന്നാല് പുരോഹിതരുടെ മാത്രമല്ല അത് സാമാന്യ ജനങ്ങളുടേതുമാണെന്ന തിരിച്ചറിവ് നസ്രാണികള്‍ക്ക് പണ്ടുണ്ടായിരുന്നു. പുതുതലമുറയ്ക്ക് അതുണ്ടാകേണ്ടിയിരിക്കുന്നു.\nമെത്രാന്മാരും പുരോഹിതരും അവിടെയും ഇവിടെയും കാട്ടിക്കൂട്ടുന്ന ഒറ്റപ്പെട്ട സംഭവങ്ങളോട് പ്രതികരിക്കുന്നതിലുപരി മാര്‍തോമാ ക്രിസ്ത്യാനികളുടെ സാമുദായിക ജീവിതത്തിന്‍റെ ആന്തര ഒഴുക്കിനെ നിയന്ത്രിക്കുകയും വികലമാക്കുകയും ചെയ്യുന്ന ശക്തികള്‍ക്കെതിരായി പോരാടുന്നതിനും അതിന് നേരായ ദിശാബോധം നല്‍കുന്നതിനുമാണ് അദ്ദേഹം ഊന്നല് നല്‍കിയത്. പുരോഹിത പത്രാധിപന്മാരുടെ കീഴില് പ്രസിദ്ധപ്പെടുത്തുന്ന ഔദ്യോഗിക ജിഹ്വകള് ഒരുകാലത്തും അല്‍മായന്‍റെ അവകാശങ്ങള്‍ക്കായി പോരാടാറില്ല. ‘പെണ്ണെഴുത്ത്’ പോലുള്ള പദപ്രയോഗം കൊണ്ട് സ്ത്രീകളെപ്പോലും അവഹേളിക്കുന്ന വൈദിക പ്രസിദ്ധീകരണങ്ങളാണ് അവയൊക്കെ.\nമാര്‍തോമായാല് സ്ഥാപിതമായ അപ്പോസ്തലിക നസ്രാണി കത്തോലിക്കാസഭയുടെ പുനരുജ്ജീവനമായിരുന്നു അദ്ദേഹത്തിന്‍റെ ലക്ഷ്യം. അത് നമ്മെ ‘മാര്‍തോമായുടെ മാര്‍ഗവും വഴിപാടും’ എന്ന നമ്മുടെ പഴയ അന്തഃസത്തയിലേയ്ക്കു തിരികെ കൊണ്ടുവരുവാനുള്ള ആഹ്വാനമായിരുന്നു. ആചാരാനുഷ്ഠാനങ്ങള്‍കൊണ്ട് ദൈവത്തെ പ്രീണിപ്പിച്ച് മോക്ഷം നേടുകയല്ല മനുഷ്യജീവിതത്തിന്റെ ലക്ഷ്യം, മറിച്ച്, ജീവിതം മറ്റുള്ളവര്‍ക്കുവേണ്ടി സമര്‍പ്പിച്ചു ജീവിക്കുകയാണ് യേശുവിന്‍റെ സന്ദേശമെന്ന് അദ്ദേഹം അവതരിപ്പിച്ചു.\nആധ്യാത്മികത കേവലം കുറെ ഭക്താഭ്യാസങ്ങളും ധ്യാനപരിപാടികളും വിശുദ്ധരോടുള്ള വണക്കവുമായി അധഃപതിച്ചിരിക്കുകയാണെന്ന് അദ്ദേഹത്തിന് ബോദ്ധ്യമായി. യേശുവചനങ്ങളെ മനനം ചെയ്ത് ലഭിക്കുന്ന ആഴത്തിലുള്ള ഒരു ക്രൈസ്തവദര്‍ശനം ഉണ്ടാകാനുള്ള സ്വയപരിശ്രമങ്ങള് ജനങ്ങളില് നടക്കുന്നില്ല. അതിനാല് ധ്യാനാരവത്തിലും തിരുനാളാഘോഷങ്ങളിലും വൈകാരികമായി മുങ്ങിപ്പോകുന്ന ഒരു മതപ്രസ്ഥാനമായി കത്തോലിക്കാസഭ തരംതാഴ്ത്തപ്പെടുന്നു. അതു മനസ്സിലാക്കിയ ശ്രീ. പുലിക്കുന്നേല്, ലോകമെമ്പാടുമുള്ള ക്രൈസ്തവരുടെ പ്രമാണ ഗ്രന്ഥമായ ബൈബിള് വിവര്‍ത്തനത്തിന് മുന്‍കൈയെടുത്തു. എല്ലാ ക്രൈസ്തവവിഭാഗങ്ങള്‍ക്കും സ്വീകാര്യമായ തരത്തില് തയാറാക്കിയ മലയാളം ഓശാന ബൈബിളിന്‍റെ പ്രചാരം വിസ്മയകരമാണ്. പത്തു ലക്ഷത്തിലേറെ ഓശാന ബൈബിള് ഏതാനും വര്‍ഷങ്ങള്‍കൊണ്ട് വിറ്റഴിഞ്ഞു. ശ്രീ. പുലിക്കുന്നേലിന്‍റെ ആശയനേതൃത്വത്തിന്നും സഭാവിമര്‍ശനങ്ങൾക്കും സഭാനവീകരണസംരംഭങ്ങള്‍ക്കും അടിത്തറ ബൈബിള് തന്നെയായിരുന്നു.\nപഠിപ്പും പാണ്ഡിത്യവുമുള്ള അല്‍മായന്‍റെ അഭിപ്രായങ്ങള്‍പോലും മെത്രാന്മാര് അര്‍ത്ഥമില്ലാത്ത ജല്പനങ്ങള് എന്ന ഭാവത്തില് അവഗണിക്കുകയാണ് അല്ലെങ്കില് അവഗണിക്കുന്നതായി നടിക്കുകയാണ്. പുലിക്കുന്നേലിനെപ്പോലുള്ള വിവരമുള്ള അല്‍മായരുടെ എണ്ണം കൂടിയതോടെ ഔദ്യോഗികസഭ ചര്‍ച്ചയ്ക്കുള്ള വേദികളുടെ വാതിലുകളെല്ലാം അടച്ചുപൂട്ടി.\nകാനോന് നിയമം രാഷ്ട്രീയമനോഭാവത്തില് എഴുതിയുണ്ടാക്കിയതാണ്. യേശുദര്‍ശനത്തിന്‍റെ ആന്തരിക ചൈതന്യം അതില് തൊട്ടുതേച്ചിട്ടില്ല. തിരുവചനത്തിലെ അടിസ്ഥാനമൂല്യങ്ങളുടെ എതിര്‍പകര്‍പ്പാണ് കാനോന് നിയമം. നിയമമുണ്ടാക്കാനും വ്യാഖ്യാനിക്കാനും നടപ്പാക്കാനുമുള്ള സ്വാതന്ത്ര്യം കാനോന് നിയമം വഴി മെത്രാനുണ്ട്. കത്തോലിക്കാ സഭ കാനോന് നിയമസംഹിതപ്രകാരം സ്വയംഭരണം നടത്തുന്ന സംഘടനയാണെന്നും അതിനാല് രാഷ്ട്രനിയമം അതിന് ബാധകമല്ലെന്നുമുള്ള ഗര്‍വ്വാണ് മെത്രാന്മാര്‍ക്കുള്ളത്.\nസ്വന്തമായി ചിന്തിക്കാനും പറയാനും എഴുതാനും സ്വാതന്ത്ര്യം നല്‍കാത്ത ഒരു സഭയില് നാം വിഡ്ഢികളായി ജീവിക്കുന്നു. തലച്ചോറാകുന്ന വിശിഷ്ട അവയവത്തെപ്പോലും അവര് അപമാനിക്കുന്നു! ഈ സഭ നമ്മുടെ കൂട്ടായ്മയെ അനുദിനം തകര്‍ത്തുകൊണ്ടിരിക്കുന്നു. സഭാരാഷ്ട്രീയത്തിലൂടെ അധികാരസ്ഥാനങ്ങള് അനര്‍ഹര്‍ക്കും പങ്കിട്ടുകൊടുക്കുന്ന അവസ്ഥയിലേക്ക് സഭ അധ:പതിച്ചിരിക്കുന്നു. മെത്രാന് സ്തുതിപാഠകരുടെ എണ്ണം വര്‍ദ്ധിച്ചിരിക്കുന്നു. അവിടെ അനീതി കൊടികുത്തിവാഴുന്നു. സൂര്യന് അസ്തമിക്കാത്ത സീറോ മലബാര് സാമ്രാജ്യത്തെ സ്വപ്നം കണ്ട് സഭാധികാരികള് പള്ളികൊള്ളുന്നു. ഈ സഭയുടെ ഇപ്പോഴത്തെ പോക്കില് നാം ലജ്ജിക്കണം.\nനസ്രാണികള്‍ക്ക് ആത്മാഭിമാനവും ആത്മവിശ്വാസവും ഉണ്ടാകുന്നതിന് ശ്രീ. പുലിക്കുന്നേല് വഹിച്ച പങ്ക് ചെറുതല്ല. മെത്രാന്മാരും പുരോഹിതരും ഭാവിയില് സഭാനവീകരണ പ്രസ്ഥാനക്കാരോടുള്ള ഇന്നത്തെ നിലപാടിലും സമീപനത്തിലും മാറ്റങ്ങള് വരുത്താതിരിക്കാന് നിര്‍വാഹമില്ല.\nപ്രശസ്തി കാംക്ഷിക്കാതെ, ആര്‍ഭാടങ്ങളെ ഒഴിവാക്കി, ലളിതജീവിതത്തിന് പ്രാധാന്യം നല്‍കി ശുഭവസ്ത്രധാരിയായി ജീവിക്കുന്ന അദ്ദേഹം ഓശാന മൗണ്ടില് പല സ്ഥാപനങ്ങളും സ്ഥാപിച്ചു. ആശ്രയമില്ലാത്തവര്‍ക്ക് അദ്ദേഹം അത്താണിയായി; പാവപ്പെട്ടവര്‍ക്കുവേണ്ടി ആവുന്നത്ര അദ്ദേഹം ചെയ്തു. ഓശാന മാസിക, ഓശാന മലയാളം ബൈബിള്, ഗുഡ് സമരിറ്റന് പ്രോജക്റ്റ്, ക്യാൻസര് പാലിയേറ്റീവ് സെന്റര്, ഓശാനവാലി പബ്ലിക് സ്‌കൂള്, പ്രമേഹരോഗ ബാലികാ ഭവനം, ഭാരതീയ ക്രൈസ്തവപഠനകേന്ദ്രം, സുനാമി ബാധിതര്‍ക്ക് വീടുനിര്‍മ്മിക്കല് തുടങ്ങി പല പ്രസ്ഥാനങ്ങളും ജീവകാരുണ്യപ്രവര്‍ത്തനങ്ങളും അദ്ദേഹത്തിന്‍റെ നേതൃത്വത്തില് നടത്തപ്പെടുന്നു. ഓശാനയുടെ നേതൃത്വത്തില് നടന്നുവരുന്ന ജീവകാരുണ്യ പ്രവര്‍ത്തനങ്ങളും സാമൂഹിക സേവനങ്ങളും ആതുരശുശ്രൂഷാ സംരംഭങ്ങളും മാതൃകാപരമാണെന്ന കാര്യം എടുത്തുപറയേണ്ടതുതന്നെ.\nഓശാന ലൈബ്രറിയും ഓശാനയില്‍നിന്നു പ്രസിദ്ധീകരിച്ച സഭാസംബന്ധിയായ അനേകം പുസ്തകങ്ങളും പഠനക്ലാസ്സുകളും ചര്‍ച്ചാസഹവാസങ്ങളുമെല്ലാം വളരെ വിലപ്പെട്ടതാണ്. ശ്രീ. പുലിക്കുന്നേലിന്‍റെ പഠനകേന്ദ്രത്തിന്‍റെ മുദ്രാവാക്യംതന്നെ “വാദിക്കാനും ജയിക്കാനുമല്ല, അറിയാനും അറിയിക്കാനും ഒരിടം” എന്നതാണ്.\nവളരെ ചെലവുകുറഞ്ഞ രീതിയിലും പരമ്പരാഗത രീതിയിലും പരിസ്ഥിതി കണക്കിലെടുത്തുകൊണ്ടും ആകാരഭംഗിയോടും തടികൊണ്ടും നിർമ്മിച്ച കെട്ടിടങ്ങള്‍കൊണ്ട് അലംകൃതമായ പതിനൊന്നേക്കറോളം വരുന്ന ഓശാനാ മൗണ്ട് ആരെയും ആകര്‍ഷിക്കും. പ്രകൃതിസുന്ദരമായ, ശാന്തസുന്ദരമായ, മനോഹരമായ ഓശാന ഗസ്‌റ്റ് ഹൌസില് ഞാനും കുടുംബവും പലവട്ടം, ചിലപ്പോള് മാസങ്ങളോളം, താമസിച്ചിട്ടുണ്ട്.\nമറ്റുള്ളവരെ – ഭിന്നാഭിപ്രായക്കാരെ – അംഗീകരിക്കാന് ശ്രീ. പുലിക്കുന്നേലിന് സ്വതവേ ബുദ്ധിമുട്ടാണ്. അതദ്ദേഹത്തിന്‍റെ പ്രത്യേക സ്വഭാവമായി കരുതിയാല് മതി. എല്ലാവരും എല്ലാം തികഞ്ഞവരല്ലല്ലോ. ‘ഓശാനയുടെ 25 വര്‍ഷം വിലയിരുത്തലുകള്’ എന്ന പുസ്തകത്തില് ഡോ എം.വി. പൈലി അഭിപ്രായപ്പെട്ടത് ഇപ്രകാരമാണ്: “ഓശാന അതിന്‍റെ ദൗത്യം എന്നെന്നും തുടരേണ്ടതാണ്. അതിന്‍റെ ദൗത്യം നാളെയും തുടരാന് പറ്റിയ പ്രതിഭകളെ വാര്‍ത്തെടുക്കേണ്ടതുണ്ട്.” അതില് ശ്രീ. പുലിക്കുന്നേലിന് പരാജയം പറ്റിയോ? ആ കാര്യം ഭാവി തീരുമാനിക്കട്ടെ.\nശ്രീ. പുലിക്കുന്നേലിന്‍റെ എല്ലാ നിരീക്ഷണങ്ങളും ഏകകണ്ഠമായി അംഗീകരിക്കണമെന്നില്ല. എന്നാല് അവ പ്രസക്തങ്ങളാണെന്ന് സാര്‍വ്വത്രിക സമ്മതം ഉണ്ടാകും. അതുകൊണ്ടുതന്നെ അവകള് അനവധി സംവാദങ്ങള്‍ക്ക് വഴിമരുന്നിടുകയും ചെയ്യും. അതാണ് പുലിക്കുന്നേല് പ്രസ്ഥാനത്തിന്‍റെ പ്രത്യേകത.\nവൈദികനായ (വേദജ്ഞാനി) ശ്രീ. പുലിക്കുന്നേലിനെ അത്ഭുതാദരവുകളോടെ മാത്രമേ കാണാന് കഴിയൂ. ഒരു നിർണായക കാലഘട്ടത്തില് നീതിക്കുവേണ്ടി പോരാടിയ, ശബ്ദമുയര്‍ത്തിയ, ധീരമായി സഭയെ നയിച്ച മഹാനായി ഭാവിയില് അദ്ദേഹം അറിയപ്പെടും. ശ്രീ. ജെയിംസ് ഐസക് കുടമാളൂരിന്‍റെ വാക്കുകള് കടമെടുത്തുകൊണ്ട് ഞാന് പറയട്ടെ: “കേരള സഭയില് അപൂര്‍വമായി പ്രത്യക്ഷപ്പെട്ട മഹാ തേജസ്സുകളില് ഒന്നായി ഭാവിയില് ജോസഫ് പുലിക്കുന്നേല് അറിയപ്പെടും.” ആ ജന്മത്തിന്‍റെ വിധി അതുതന്നെ.\nOne response to “ജോസഫ് പുലിക്കുന്നേല് എന്ന പ്രസ്ഥാനം”\nUnless we don’t have Reformers like Joseph Pulikunnel Sir,Catholic Hirarcy will follow the same old traditions and in suchacase our younger generation will become confused that will cause to the end of Catholicism . We have to respect the Reformers by all means, they are doing it withagood intention. It is true that for some time it may hurt some church leaders, but the ultimate result is good for all.\nThanks to Chacko Kalarickal Sir for writing suchagood article about Joseph Pulikunnel sir while he is still alive. Nice to read suchagood article. Truth is always beauty.\nMay Almighty God Bless Pulikunnel Sir.\nഞാന് വിചാരിച്ചാല് സരിതയെ മണിക്കൂറിനകം ജയിലില് അയക്കാന് കഴിയുമെന്ന് ബിജു രാധാകൃഷ്ണന്\nഓപറേഷന് കുബേരയില്‍നിന്ന് കുത്തക സ്ഥാപനങ്ങളെ ഒഴിവാക്കുന്നുവെന്ന് ബ്ലേഡ് വിരുദ്ധ സമിതി\nജ്യോതികയേയും പ്രഭുവിനേയും കടത്തിവെട്ടി കുഞ്ഞു മറിയം അമീറാ സല്‍മാന് താരമായി\nഹൈക്കോടതിയുടെ രൂക്ഷ വിമര്‍ശനം ഏറ്റുവാങ്ങിയ കെ‌എസ്‌ആര്‍ടിസി പി‌എസ്‌സി ലിസ്റ്റിലുള്ള 4051 പേര്‍ക്ക് നിയമനം നല്‍കി\nപ്രതികാര കൊലപാതകം: രണ്ട് കുട്ടികളടക്കം ആറ് കുടുംബാംഗങ്ങളെ അയൽക്കാരൻ വെട്ടിക്കൊന്നു\nയു എസ് തെരഞ്ഞെടുപ്പ് വിജയത്തിൽ ചൈന ജോ ബൈഡനേയും കമല ഹാരിസിനേയും അഭിനന്ദിച്ചു\nദാവൂദ് ഇബ്രാഹിം പാകിസ്ഥാനില് സുഖജീവിതം നയിക്കുന്നു\nഷിക്കാഗോ എക്യുമെനിക്കല് കൗണ്‍സില് സണ്ടേസ്കൂള് കലാമേള ‘ഹാര്‍മണി ഫെസ്റ്റിവലി’ന്റെ രജിസ്ട്രേഷന് പുരോഗമിക്കുന്നു\nപൂന്തുറ സിറാജ് പി.ഡി.പി സ്ഥാനാര്‍ഥി\nനേതാജി സുഭാഷ് ചന്ദ്ര ബോസിന്റെ പറഞ്ഞിട്ടില്ലാത്ത കഥകളും ദുരൂഹതകളും (ജോസഫ് പടന്നമാക്കല്)\nപൈതൃകമായ ക്ഷേത്രത്തിനുള്ളില് സഹോദരിമാര് തുണിയുരിഞ്ഞു പടം നെറ്റിലിട്ടു!\nസ്വാശ്രയ വിദ്യാഭ്യാസ രംഗം: കാളച്ചന്തയെ ഓര്‍മ്മിപ്പിക്കുന്ന തറവേലകള് ? (ലേഖനം)\nകോടതി വ്യവഹാരത്തില് കേന്ദ്ര സര്‍ക്കാരിന്റെ ഇടപെടല്; ജസ്റ്റിസ് കെ.എം. ജോസഫിന്റെ നിയമനം തടഞ്ഞ കേന്ദ്രത്തിന് തിരിച്ചടിയായി ബുധനാഴ്ച കൊളീജിയം യോഗം ചേരുന്നു; ഗത്യന്തരമില്ലാതെ ചീഫ് ജസ്റ്റിസ് വഴങ്ങി\nഷിക്കാഗോ ക്നാനാ‍യ ഫൊറോനാ ക്രിസ്മസ് ആഘോഷനിറവില്


വേള്‍ഡ് സുമിത് അവാര്‍ഡ്-2020 അപേക്ഷകൾ ക്ഷണിച്ചു | Qater News\nവേള്‍ഡ് സുമിത് അവാര്‍ഡ്-2020 അപേക്ഷകൾ ക്ഷണിച്ചു\nമനോരമ ലേഖിക June 29, 2020 04:11 PM IST\nദോഹ∙ഡിജിറ്റല് ഉള്ളടക്കത്തില് ലോകത്തിലെ ഏറ്റവും മികച്ച സ്റ്റാര്‍ട്ട് അപ്പുകളേയും നൂതന ആപ്ലിക്കേഷനുകളേയും തിരഞ്ഞെടുക്കുന്നതിനുള്ള വേള്‍ഡ് സുമിത് അവാര്‍ഡ്-2020 (ഡബ്‌ള്യുഎസ്എ) ലേക്കുള്ള അപേക്ഷകള് ക്ഷണിച്ചു. ഖത്തര് ഗതാഗത,വാര്‍ത്താവിനിമയ മന്ത്രാലയമാണ് അപേക്ഷകള് സ്വീകരിക്കുന്നത്.\nസമൂഹത്തില് ഗുണപരമായ മാറ്റങ്ങള്‍ക്ക് വഴിതെളിച്ച സ്റ്റാര്‍ട്ട് അപ്പുകളും ആപ്ലിക്കേഷനുകളുമാണ് പുരസ്‌കാരത്തിനായി സമര്‍പ്പിക്കേണ്ടത്. ആഗോള തലത്തില് ഖത്തറിനെ പ്രതിനിധികരിക്കുന്നതിനായി രാജ്യത്തിനകത്ത് ഡിജിറ്റല് മേഖലയില് പ്രവര്‍ത്തിക്കുന്ന കമ്പനികള്, സ്ഥാപനങ്ങള്, വ്യക്തികള് എന്നിവര്‍ക്കും അപേക്ഷ നല്‍കാം. സര്‍ക്കാരും പൗരന്മാരും തമ്മിലുള്ള ഇടപെടല്, ആരോഗ്യവും ക്ഷേമവും, പരിസ്ഥിതിയും ഹരിത ഊര്‍ജവും, ബിസിനസും വാണിജ്യവും, പഠനവും വിദ്യാഭ്യാസവും, സംസ്‌കാരവും വിനോദസഞ്ചാരവും, സ്മാര്‍ട് സെറ്റില്‍മെന്റുകളും നഗരവല്‍ക്കരണവും, അംഗീകരിക്കലും ശാക്തീകരണവും എന്നിങ്ങനെ 8 വിഭാഗങ്ങളിലായാണ് പുരസ്‌കാരങ്ങള്.\nഖത്തറിലെ ഡബ്‌ള്യുഎസ്എയുടെ ദേശീയ വിദഗ്ധനും മന്ത്രാലയം ഡിജിറ്റല് സൊസൈറ്റി വികസന കാര്യ അസി. അണ്ടർ സെക്രട്ടറിയുമായ റീം അല് മന്‍സൂരി അപേക്ഷകള് പരിശോധിച്ച് ഓരോ വിഭാഗങ്ങളില് നിന്നും യോഗ്യമായ പദ്ധതികള് തിരഞ്ഞെടുക്കും. ഓരോ വിഭാഗങ്ങളില് നിന്നും5പദ്ധതികളെ പുരസ്‌കാരത്തിലേക്ക് തിരഞ്ഞെടുക്കുന്നതിനായി പ്രാദേശിക തലം മുതല് രാജ്യാന്തര തലം വരെ4ഘട്ടങ്ങളാണുള്ളത്. രാജ്യാന്തര തലത്തില് പ്രശസ്തരായ വിദഗ്ധ ജൂറികളാണ് വിജയികളെ പ്രഖ്യാപിക്കുന്നത്. വിജയികള്‍ക്ക് ഡബ്‌ള്യുഎസ്എ ആഗോള കോണ്‍ഗ്രസില് പങ്കെടുക്കാനും രാജ്യാന്തര സമിതിക്ക് മുമ്പില് പദ്ധതി അവതരിപ്പിക്കാനും അവസരം നല്‍കും.\nസമര്‍പ്പിക്കുന്ന പദ്ധതികള്2വര്‍ഷത്തിലധികം പഴക്കമുള്ളതാകരുത്. 2018 ജനുവരി 1 ന് ശേഷം വികസിപ്പിച്ചവ ആയിരിക്കണം. നിലവില് പ്രവര്‍ത്തനസജ്ജമായ പദ്ധതിയാകണം. അപൂര്‍ണങ്ങളായവ സ്വീകരിക്കില്ല. യുഎന് മനുഷ്യാവകാശ പ്രഖ്യാപന വ്യവസ്ഥകള് പാലിച്ചു കൊണ്ടുള്ളതാണ് പദ്ധതികള്. യുദ്ധം, അക്രമം, വിവേചനം എന്നിവയെ പ്രോത്സാഹിപ്പിക്കുന്ന അപേക്ഷകള് പരിഗണിക്കില്ല. രാജ്യാന്തര പകര്‍പ്പവകാശ വ്യവസ്ഥകള് ലംഘിക്കുന്നവയും ആകരുത്. കൂടുതല് വിവരങ്ങള്‍ക്ക് wsa@motc.gov.qa എന്ന ഇ-മെയില് വിലാസത്തില് മന്ത്രാലയവുമായി ബന്ധപ്പെടണം. ജൂലൈ 16 ആണ് അപേക്ഷ നല്‍കേണ്ട സമയപരിധി.


ചലച്ചിത്ര പുരസ്‌കാര വിതരണച്ചടങ്ങില് പങ്കെടുക്കുമെന്ന് മോഹന്‍ലാല് • ഇ വാർത്ത | evartha\nചലച്ചിത്ര പുരസ്‌കാര വിതരണച്ചടങ്ങില് പങ്കെടുക്കുമെന്ന് മോഹന്‍ലാല്\nevartha Desk July 25, 2018, 11:35 am July 25, 2018\nസംസ്ഥാന ചലച്ചിത്ര അവാര്‍ഡ് സമ്മാനിക്കുന്ന ചടങ്ങില് മോഹന്‍ലാല് പങ്കെടുക്കും. ഇന്നലെ രാത്രി മുഖ്യമന്ത്രി പിണറായി വിജയനും മന്ത്രി എ.കെ.ബാലനുമായി അദ്ദേഹം സംസാരിച്ചു. താന് ചടങ്ങിനെത്തുമെന്നു അദ്ദേഹം ഇരുവരോടും പറഞ്ഞിട്ടുണ്ട്. സര്‍ക്കാരിന്റെ ഔദ്യോഗിക ക്ഷണം ഇന്നു മാത്രമെ ലാലിനു കൈമാറുകയുള്ളു. ‘അമ്മ’ എന്ന സംഘടനയ്ക്കും സിനിമാ രംഗത്തിനും സര്‍ക്കാര് നല്‍കുന്ന സേവനങ്ങളില് സന്തോഷം രേഖപ്പെടുത്തിയ ലാല് ചടങ്ങിനെത്തുമെന്നുറപ്പു നല്‍കുകയായിരുന്നുവെന്ന് വിവിധ മാധ്യമങ്ങള് റിപ്പോര്‍ട്ട് ചെയ്യുന്നുണ്ട്.\nസംസ്ഥാന ചലച്ചിത്ര പുരസ്‌കാര വിതരണ ചടങ്ങിലെ മുഖ്യാതിഥിയുമായി മോഹന്‍ലാലിനെ തന്നെ പങ്കെടുപ്പിക്കുമെന്ന് സാംസ്‌കാരിക മന്ത്രി എ കെ ബാലന് ഇന്നലെ വ്യക്തമാക്കിയിരുന്നു. ചടങ്ങിലേക്ക് സര്‍ക്കാര് അദേഹത്തെ ഔദ്യോഗികമായി ക്ഷണിക്കും. ഔപചാരികമായി ക്ഷണിച്ചുകൊണ്ടുള്ള കത്ത് നാളെ നല്‍കും. കഴിഞ്ഞ അവാര്‍ഡ് ദാന ചടങ്ങിലും മോഹന്‍ലാലിനെ ക്ഷണിക്കാന് തീരുമാനിച്ചിരുന്നു. വിവാദം അനാവശ്യമായി ഉണ്ടാക്കരുതെന്നും മന്ത്രി എകെ ബാലന് താക്കീത് ചെയ്തിരുന്നു.\nമോഹന്‍ലാലിനെ ഒറ്റപ്പെടുത്താന് സിനിമാ മേഖലയില് എന്തോ ചില കുസൃതി നടക്കുന്നുവെന്ന് സംസ്ഥാന സര്‍ക്കാരിന്റെ ഈ വര്‍ഷത്തെ മികച്ച നടനുള്ള അവാര്‍ഡ് നേടിയ ഇന്ദ്രന്‍സും നേരത്തെ പറഞ്ഞിരുന്നു. എല്ലാവരും പിണക്കം മറന്ന് ഒരുമിച്ച് നില്‍ക്കണം. കലാരംഗത്ത് ഒത്തൊരുമ ഉണ്ടാകണം. മോഹന്‍ലാലിനെ വിളിക്കാന് തന്റെ കൈയില് നമ്പരില്ല. പക്ഷേ ഞാന് വിളിച്ചാല് അദ്ദേഹം എന്തു വിചാരിക്കുമെന്നും ആശങ്കയുണ്ട്. ചടങ്ങില് മോഹന്‍ലാല് പങ്കെടുക്കണമെന്നും താരങ്ങള് പങ്കെടുത്താല് ചടങ്ങിന്റെ മാറ്റ് കുറയില്ലെന്നും ഇന്ദ്രന്‍സ് വ്യക്തമാക്കിയിരുന്നു.\nSHARATH SA0 294


Linux-നായി Ceylan ഡൗൺലോഡ്\nസെലാൻ എന്ന് പേരിട്ടിരിക്കുന്ന ലിനക്സ് ആപ്പാണിത്, ഇതിന്റെ ഏറ്റവും പുതിയ പതിപ്പ് ceylan-0.7.zip ആയി ഡൗൺലോഡ് ചെയ്യാം. വർക്ക് സ്റ്റേഷനുകൾക്കായുള്ള സൗജന്യ ഹോസ്റ്റിംഗ് ദാതാവായ OnWorks-ൽ ഇത് ഓൺലൈനായി പ്രവർത്തിപ്പിക്കാം.\nCeylan എന്ന് പേരിട്ടിരിക്കുന്ന ഈ ആപ്പ് OnWorks-നൊപ്പം സൗജന്യമായി ഓൺലൈനായി ഡൗൺലോഡ് ചെയ്ത് പ്രവർത്തിപ്പിക്കുക.\nസിലാൻ ലൈബ്രറി ഒരു സ്വതന്ത്ര (LGPL/GPL) പൊതു-ഉദ്ദേശ്യ പോർട്ടബിൾ ഓപ്പൺ സോഴ്സ് C++ ലൈബ്രറിയാണ്, സോഫ്റ്റ്‌വെയർ വികസനം സുഗമമാക്കുന്നതിന് താഴത്തെ ലെയറുകളുടെ ചട്ടക്കൂടുകളും സംഗ്രഹങ്ങളും വാഗ്ദാനം ചെയ്യുന്നു.\nC++, Erlang, Unix Shell\nhttps://sourceforge.net/projects/ceylan/ എന്നതിൽ നിന്നും ലഭിക്കാവുന്ന ഒരു ആപ്ലിക്കേഷനാണിത്. ഞങ്ങളുടെ സൗജന്യ ഓപ്പറേറ്റീവ് സിസ്റ്റങ്ങളിലൊന്നിൽ നിന്ന് ഏറ്റവും എളുപ്പമുള്ള രീതിയിൽ ഓൺലൈനിൽ പ്രവർത്തിപ്പിക്കുന്നതിനായി ഇത് OnWorks-ൽ ഹോസ്റ്റ് ചെയ്‌തിരിക്കുന്നു.


അച്ഛാ.. കൊള്ളാമോ? കണ്ണട വച്ച് പാറുക്കുട്ടിയുടെ സൈറ്റലാക്കല് : Paukutty of Uppum Mulakum new cute video goes viral\nPaukutty Of Uppum Mulakum New Cute Video Goes Viral297757\nUppum Mulakum: അച്ഛാ... കൊള്ളാമോ? കണ്ണട വച്ച് പാറുക്കുട്ടിയുടെ 'സൈറ്റലാക്കല്'\nനിരവധി പേരാണ് ഇതിനോടകം വീഡിയോ കണ്ടത്.\nSeptember 28, 2019 08:54:16 am\nUppum Mulakum: ഉപ്പും മുളകും സീരിയലിലെ ഏറ്റവും ജനപ്രീതിയുള്ള താരമാണ് പാറുക്കുട്ടി. കൊച്ചു മിടുക്കിയുടെ സീരിയലിലെ പ്രകടനം പോലെ തന്നെ മറ്റ് വീഡിയോകളും ചിത്രങ്ങളുമെല്ലാം സോഷ്യല് മീഡിയ ആവേശത്തോടെ വരവേല്‍ക്കാറുണ്ട്. ഇപ്പോഴിതാ പാറുക്കുട്ടിയുടെ പുതിയൊരു വീഡിയോയും വൈറലാവുകയാണ്.\nരസകരമായൊരു കണ്ണട വെച്ചു നോക്കുന്ന പാറുക്കുട്ടിയുടെ വീഡിയോയാണ് വൈറലാകുന്നത്. തന്റെ അച്ഛനോട് എങ്ങനെയുണ്ടെന്ന് പാറുക്കുട്ടി ചോദിക്കുന്നതാണ് വീഡിയോ. പാറുവിന്റെ വാക്കുകളിലെ കുട്ടിത്തം തന്നെയാണ് വീഡിയോയുടെ ഹൈലൈറ്റ്. നിരവധി പേരാണ് ഇതിനോടകം വീഡിയോ കണ്ടത്.\nസീരിയല് പ്രേക്ഷകര്‍ക്കിടയില് ഏറെ ആരാധകരുള്ള മിനിസ്‌ക്രീനിലെ കുഞ്ഞുമാലാഖയാണ് പാറുക്കുട്ടി എന്ന ബേബി അമേയ. ഉപ്പും മുളക് എപ്പിസോഡുകളില് പാറുക്കുട്ടി പ്രത്യക്ഷപ്പെടുന്ന ഓരോ സീനുകളും കൃസൃതികളും പ്രേക്ഷകരെ സംബന്ധിച്ച് ഏറെ പ്രിയപ്പെട്ടതാണ്.\nഎല്ലാവരും അഭിനയിക്കുമ്പോള് ക്യാമറയ്ക്കു മുന്നില് ജീവിക്കുകയാണ് ഒന്നരവയസ്സുകാരിയായ ബേബി അമേയ. തനിക്കു തോന്നുന്നതൊക്കെ ഡയലോഗായി പറഞ്ഞും ചിരിച്ചും പാട്ടുപാടിയും ആടിയുമൊക്കെ തന്റെ തന്നെ സ്‌ക്രിപ്റ്റിലാണ് അമേയയുടെ അഭിനയം.


ഭക്ഷ്യ സുരക്ഷാ നിയമം; ഇന്നു കോണ്‍ഗ്രസ് യോഗം\nരാജ്യത്തെ 82 കോടി ജനങ്ങള്‍ക്കു കുറഞ്ഞ നിരക്കില് ഭക്ഷ്യ ധാന്യങ്ങള് നല്‍കുന്നതിന് യുപിഎ സര്‍ക്കാര് നടപ്പിലാക്കുന്നത് സംബന്ധിച്ചുള്ള കോണ്‍ഗ്രസ് യോഗം ഇന്ന്.\nരാജ്യത്തെ 82 കോടി ജനങ്ങള്‍ക്കു കുറഞ്ഞ നിരക്കില് ഭക്ഷ്യ ധാന്യങ്ങള് നല്‍കുന്നതിന് യുപിഎ സര്‍ക്കാര് നടപ്പിലാക്കുന്ന ഭക്ഷ്യസുരക്ഷാ നിയമം ഫലപ്രദമാക്കുന്നതിന് കോണ്‍ഗ്രസ് നേതാക്കളുടെ യോഗം ഇന്നു ഡല്‍ഹിയില് നടക്കും. കോണ്‍ഗ്രസ് അധ്യക്ഷ സോണിയ ഗാന്ധി, പ്രധാനമന്ത്രി മന്‍മോഹന് സിംഗ്, ഭക്ഷ്യമന്ത്രി കെ.വി. തോമസ്, രാഹുല് ഗാന്ധി എന്നിവരും കോണ്‍ഗ്രസ് ഭരിക്കുന്ന 14 സംസ്ഥാനങ്ങളിലെ മുഖ്യമന്ത്രിമാരും പിസിസി അധ്യക്ഷന്‍മാരുമാണ് യോഗത്തില് പങ്കെടുക്കുന്നത്.\nകോണ്‍ഗ്രസ് ഭരിക്കുന്ന സംസ്ഥാനങ്ങളില് ഭക്ഷ്യസുരക്ഷാ നിയമം എത്രയും വേഗം നടപ്പാക്കുന്നതിനുള്ള പദ്ധതികള് ആവിഷ്കരിക്കുകയാണ് യോഗത്തിന്റെ ലക്ഷ്യം. ലോക്‌സഭാ തിരഞ്ഞെടുപ്പിനു മുന്‍പ് ഭക്ഷ്യസുരക്ഷാ നിയമത്തിന്റെ നേട്ടങ്ങള് ജനങ്ങളെ ബോധ്യപ്പെടുത്താനും കോണ്‍ഗ്രസ് ലക്ഷ്യമിടുന്നു.\nകേരളത്തില്‍നിന്ന് മുഖ്യമന്ത്രി ഉമ്മന്‍ചാണ്ടി യോഗത്തില് പങ്കെടുക്കാന് ഡല്‍ഹിയിലെത്തിയിട്ടുണ്ട്. ആരോഗ്യ കാരണങ്ങളാല് കെപിസിസി പ്രസിഡന്റ് രമേശ് ചെന്നിത്തല യോഗത്തില് നിന്ന് വിട്ടുനില്‍ക്കും.\nഭക്ഷ്യസുരക്ഷാ നിയമവും സബ്‌സിഡികള് നേരിട്ട് ഉപഭോക്താക്കുളടെ കൈകളില് എത്തിക്കുന്ന ഡയറക്ട് ബെനഫിക്ട് ട്രാന്‍സാഷന് പദ്ധതിയുമാണ് 2014 ലെ ലോക്‌സഭാ തെരഞ്ഞെടുപ്പില് കോണ്‍ഗ്രസ് പ്രധാന ആയുധമാക്കുക. കഴിഞ്ഞ ലോക്‌സഭാ തെരഞ്ഞെടുപ്പില് ദേശീയ ഗ്രാമീണ തൊഴിലുറപ്പു പദ്ധതിയുമായാണ് കോണ്‍ഗ്രസ് നയിക്കുന്ന യുപിഎ സഖ്യം കേന്ദ്രത്തില് രണ്ടാംവട്ടവും അധികാരത്തിലെത്തിയത്.\nമുന്‍പ്രധാനമന്ത്രി രാജീവ് ഗാന്ധിയുടെ ജന്മദിനമായ ഓഗസ്റ്റ് 20 ന് ഭക്ഷ്യസുരക്ഷാ നിയമം പ്രാബല്യത്തില് വന്നേക്കും.


How to block spam calls: ബി സേഫ്: കേരള പോലീസിന്റെ പുതിയ ആപ്പ് - bsafe app by kerala police will make your device free from spam and unwanted calls | Samayam Malayalam\nbsafe app by kerala police will make your device free from spam and unwanted calls\nബി സേഫ്: കേരള പോലീസിന്റെ പുതിയ ആപ്പ്\nNithya Nair | Samayam Malayalam | Updated: 27 Mar 2020, 06:07:00 PM\nമെസെഞ്ചർ, സോഷ്യൽ മീഡിയ പോസ്റ്റുകൾ എന്നിവയിലൂടെ ലഭിക്കുന്ന സ്പാം ആയി തോന്നുന്ന ഒരു നമ്പര് സെര്‍ച്ച് ചെയ്യുന്നതിന് സെര്‍ച്ച് ഓണ് കോപ്പി ഓപ്ഷന് ലഭ്യമാണ്.\nവ്യാജ ഫോണ് കോളുകള് ഉപയോഗിച്ച് ഓണ്‍ലൈന് തട്ടിപ്പ് നടത്തുന്നത് തടയാന് കേരള പൊലീസ് പുറത്തിറക്കിയ ആപ്ലിക്കേഷനാണ് ബി സേഫ് (B SAFE). ബാങ്കിങ് തട്ടിപ്പുകള് വര്‍ദ്ധിച്ചു വരുന്ന സാഹചര്യത്തില് ആണ് കേരള പോലീസിന്റെ ഈ പുതിയ നീക്കം. കേരള പോലീസിന്റെ കീഴിലുള്ള സൈബർ ഡോമിന്റെ നേതൃത്വത്തിൽ ആണ് ആപ്പ് പുറത്തിറക്കിയത്. ലോഞ്ച് ചെയ്ത് 48 മണിക്കൂര് തികയുമ്പോഴേക്കും 7000-ത്തിലധികം ഡൗൺലോഡാണ് ആപ്പിന് ലഭിച്ചത്.\nമൊബൈൽ യൂസർമാർക്ക് ലഭിക്കുന്ന സ്പാം ഫോണ് കോളുകൾ ഓട്ടോമാറ്റിക്കായി തടയാനുള്ള സംവിധാനം ആപ്പിൽ ഉൾപ്പെടുത്തിയിട്ടുണ്ട്. ഈ ആപ്പ് ഉപയോഗിക്കുന്നവർക്ക് ഓട്ടോമാറ്റിക് ആയി ഇത്തരത്തിലുള്ള കോളുകള് അറ്റന്‍ഡ് ചെയ്യാതെ തന്നെ കട്ട് ചെയ്യാനുള്ള സംവിധാനമാണുള്ളത്. ഇതോടെ സ്പാം ഫോൺ കോളുകൾക്കായി അനാവശ്യമായി സമയം ചിലവഴിക്കേണ്ടി വരില്ല.\nഓരോ ദിവസവും പുതിയ നമ്പറുകളില് നിന്ന് സ്പാം ഫോൺ കോളുകൾ വരാൻ സാധ്യത കൂടുതലാണ്. ഇതുകൊണ്ടുതന്നെ ആപ്പ് സെര്‍വറിന് പുറമെ യൂസറിനും അനാവശ്യ നമ്പറുകള് സ്വയം ബ്ലോക്ക് ചെയ്യാൻ സാധിക്കും. മെസെഞ്ചർ, സോഷ്യൽ മീഡിയ പോസ്റ്റുകൾ എന്നിവയിലൂടെ ലഭിക്കുന്ന സ്പാം ആയി തോന്നുന്ന ഒരു നമ്പര് സെര്‍ച്ച് ചെയ്യുന്നതിന് സെര്‍ച്ച് ഓണ് കോപ്പി ഓപ്ഷന് ലഭ്യമാണ്. കൂടുതൽ ഫീച്ചറുകൾ ആപ്പിന്റെ അടുത്ത അപ്‌ഡേറ്റിൽ ലഭിക്കും എന്നാണ് വിവരം.\nനിലവിൽ പ്ലേ സ്റ്റോറിൽ നിന്നും ആപ്പ് ഡൗൺലോഡ് ചെയ്യാൻ സാധിക്കും. വൈകാതെ ബി സേഫ് ആപ്പ് ഐഒഎസിലും ലഭിക്കും എന്നാണ് കരുതുന്നത്. ആപ്പ് ഇൻസ്റ്റാൾ ചെയ്യുന്നതോടെ നിങ്ങളുടെ കോണ്ടാക്ടുകൾ ഉപയോഗിക്കാനുള്ള അനുവാദം ചോദിക്കും. കൂടാതെ കോളുകൾ ബ്ലോക്ക് ചെയ്യാനും ആപ്പിന് അനുവാദം വേണം.\nആപ്പ് കൂടാതെ bsafe.kerala.gov.in എന്ന വെബ്‌സൈറ്റ് വഴിയും ഈ സെർച്ച് ഓപ്‌ഷൻ ലഭിക്കും. കേരള പൊലീസ് സൈബര്‍ഡോമിന്റെയും റിസര്‍വ് ബാങ്കിന്റെയും സംയുക്ത മേല്‍നോട്ടത്തിലാണ് ഈ സംവിധാനം പ്രവര്‍ത്തിക്കുന്നത്. ആപ്പിന്റെ പ്രധാന പങ്കാളികൾ ബാങ്കുകള്, മൊബൈല് വാലറ്റുകള്, ഇ-കൊമേഴ്സ് വെബ്‌സൈറ്റുകൾ, ജില്ലാ സൈബര് സെല്ലുകള്, ഹൈടെക് സെല്, സൈബര് പിഎസ് എന്നിവയാണ്.\nExtra Data: ജിയോ, എയർടെൽ, വൊഡാഫോൺ അധിക ഡാറ്റ പാക്കുകളിൽ മികച്ചതേത്?ആര്‍ട്ടിക്കിള് ഷോ\nവ്യാജ ഫോണ് കോളുകൾ തടയാം ബി സേഫ് കേരള പോലീസ് spam prevention and security notifications How to block spam calls bsafe app\nWeb Title : bsafe app by kerala police will make your device free from spam and unwanted calls


ദേശീയ അവാർഡ് ജേതാവായ സുരഭി വാർഡ് കൗൺസിലറാവുന്നു.. ചിപ്പിയുടെ ട്രെയിലര് പുറത്തിറങ്ങി! | Chippy official trailer is out - Malayalam Filmibeat\n» ദേശീയ അവാർഡ് ജേതാവായ സുരഭി വാർഡ് കൗൺസിലറാവുന്നു.. ചിപ്പിയുടെ ട്രെയിലര് പുറത്തിറങ്ങി!\nUpdated: Monday, October 30, 2017, 18:32 [IST]\nകുട്ടികളുടെ സിനിമയല്ല രക്ഷിതാക്കള്‍ക്കും അധ്യാപകര്‍ക്കും വേണ്ടിയുള്ള സിനിമയാണ് എന്ന ടാഗ് ലൈനിലാണ് ചിപ്പി പുറത്തിറങ്ങുന്നത്. പ്രദീപ് ചൊക്ലിയാണ് സംവിധായകന്. ദേശീയ അവാർഡ് ജേതാവായ സുരഭി ലക്ഷ്മി വാർഡ് കൗൺസിലറായാണ് ചിത്രത്തില് പ്രത്യക്ഷപ്പെടുന്നത്. വൃത്തിയുടെ കാര്യത്തില് വിട്ടുവീഴ്ച ചെയ്യാന് തയ്യാറാവാത്ത കഥാപാത്രമായാണ് സുരഭി എത്തുന്നത്. ചിത്രത്തിന്‍റെ ട്രെയിലര് ഇതിനോടകം തന്നെ പുറത്തിറങ്ങിയിട്ടുണ്ട്.\nകടപ്പുറം പശ്ചാത്തലമാക്കി ഒരുക്കുന്ന ചിപ്പിക്ക് തിരക്കഥയും സംഭാഷണവും ഒരുക്കുന്നത് വിനീഷ് പാലയാടാണ്. ജലീൽ ബാദുഷയാണ് ക്യാമറ കൈകാര്യം ചെയ്യുന്നത്. രമേശ് കാവിലിന്‍റെ വരികൾക്ക് സച്ചിൻ ബാലു,റോഷൻ ഹരീഷ് എന്നിവർ ചേര്‍ന്നാണ് സംഗീതം നൽകിയിരിക്കുന്നത്. കെ എസ് ചിത്ര , ജയചന്ദ്രൻ , ശ്രേയ ജയദീപ്, സൂര്യ ഗായത്രി എന്നിവരാണ് ചിത്രത്തിൽ ഗാനങ്ങൾ ആലപിക്കുന്നത്.\nമണികണ്ഠൻ ആചാരി,ജോയ് മാത്യു, ഇന്നസെന്‍റ്, , ഇന്ദ്രൻസ് , സലിം കുമാർ , ശ്രിന്ദാ , ശ്രുതി മേനോൻ, സുരഭി ലക്ഷ്മി , മറിമായം ഫെയിം മഞ്ജു എന്നിവരും ചിത്രത്തില് വേഷമിടുന്നുണ്ട്.\nRead more about: malayalam film malayalam cinema pradeep chokli trailer മലയാളം സിനിമ ചിപ്പി പ്രദീപ് ചൊക്ലി ട്രെയിലര് സുരഭി\nChippy official trailer is out.


Injaz Public Relations: ഇനി ഇന്റെര്‍നെറ്റ് ഇല്ലാതെയും മലയാളം ടൈപ്പ് ചെയ്യാം...!!\nഇനി ഇന്റെര്‍നെറ്റ് ഇല്ലാതെയും മലയാളം ടൈപ്പ് ചെയ്യാം...!!\nഇത് നിങ്ങള്‍ക്കൊക്കെ അറിയാവുന്ന കാര്യം ആണെങ്കിലും ചിലര്‍ക്ക് അറിയില്ലെങ്കില് ഇത് ഉപകാര പെടും .. കാരണം ഇന്റര്‍നെറ്റ് ഇല്ലാത്ത സമയത്ത് ഒരു ബ്ലോഗോ അല്ലെങ്കില് വേറെ എന്തെങ്കിലും മലയാളത്തില് ടൈപ്പ് ചെയ്യണം എന്നുണ്ടെങ്കില് ഇത് വളരെ ഉപകാരപെടും .. എനിക്ക് നല്ലോണം ഉപകാരപെടുന്നുണ്ട് അപ്പോള് ഞാന് മാത്രം അങ്ങിനെ ഉപയോഗിച്ചാല് മതിയാ അത് പറ്റൂല്ലാ .. നിങ്ങളെ കൊണ്ടും ഉപയോഗിപ്പിച്ചേ ഞാന് അടങ്ങൂ ആഹാ .. അല്ല പിന്നെ .. അപ്പോള് സമയം കളയാതെ എങ്ങിനെ ആണെന്ന് നോക്കാം . ആദ്യം താഴെ കാണുന്ന ല്ലിന്കില് ക്ലിക്ക് ചെയ്തു സോഫ്റ്റ്‌വയര് ഇന്സ്ടാല് ചെയ്യുക .എന്നാല് ആദ്യം ഡൌണ്‍ലോഡ് ചെയ്തെ എന്നിട്ട് ബാക്കി പറയാം. ഡൌണ് ലോഡ് ബട്ടണില് ക്ലിക്ക് ചെയ്യുന്നതിന് മുന്‍പ് മലയാളം സെലക്ട് ചെയ്യുക എന്നിട്ട് ഇന്സ്ടാല് ചെയ്യുക. ഇന്സ്ടാല് സിമ്പിള് .. നെക്സ്റ്റ് - നെക്സ്റ്റ് . അടിച്ചാല് മതി .. ഓക്കേ .\nഡൌണ് ലോഡ് ചെയ്യാന് ഇവിടെ ക്ലിക്ക് ചെയ്യുക. എല്ലാം പറഞ്ഞത് പോലെ ചെയ്താ .. ഇനി ഒന്നും ചെയ്യാന് ഇല്ലാ . നിങ്ങളുടെ മുന്നിലിരിക്കുന്ന അതി മനോഹരമായ വില കുറഞ്ഞ കിബോര്‍ഡില് കാണുന്ന Alt ബട്ടണും കൂടെ Shift ബട്ടണും കൂടി ഒന്നിച്ചു പ്രസ് ചെയ്യുക അപ്പോള് ടാസ്ക് ബാറില് EN എന്നത് MY ആകും അങ്ങിനെ ആയാല് ഇനി നമ്മള് ടൈപ്പ് ചെയ്യുന്നത് മലയാളം ആയിരിക്കും ....താഴെ ചിത്രം നോക്കുക\nശ്രദ്ധിക്കുക: 1. ഈ പരിപാടി ഉപയോഗിച്ച് ഇന്റെര്‍നെറ്റിന്റെ യേത് ഭാഗത്തും , കമ്പ്യൂട്ടറിന്റെ യേത് ഭാഗത്തും പോയി നമുക്ക് മലയാളം ടൈപ്പാം.. ഓക്കേ ..\n2. windows7നില് ഇന്റര്‍നെറ്റ് എക്സ്പ്ലോരില് ചിലപ്പോള് ഇത് വര്‍ക്ക് ചെയ്യില്ല .അപ്പോള് ക്ലോസ് ചെയ്തു പോകാന് വരട്ടെ ഇഷ്ട്ടമായെന്കില് നിങ്ങളുടെ ലൈക്കുകളും . താങ്ക്സും സംഭാവന ചെയ്യുക .. നിങ്ങളുടെ ലൈക്കുകളും താങ്ക്സുകളുമാണ് വീണ്ടും ടിപ്സുകളുമായി വരുവാനുള്ള ഏക പ്രചോതനം ..\n(courtesy: baby rasheed mrk, i.sasneham.in)\nലേബലുകള്: Malayalam by computer, Typing Malayalam


യൂറോപ്പയിലും സമനില, ജയമില്ലാതെ വലഞ് ആഴ്സണൽ | Fanport | Europa League News Malayalam\nSaturday, May 8, 2021 04:26 AM\nHome Football Europa League യൂറോപ്പയിലും സമനില, ജയമില്ലാതെ വലഞ് ആഴ്സണൽ\nNovember 6, 2019 - 11:53 PM\nലീഗിൽ തിരിച്ചടികൾക്ക് പിന്നാലെ ആഴ്സണലിന് യൂറോപ്പ ലീഗിലും തിരിച്ചടി. യൂറോപ്പ ലീഗിൽ ഇന്ന് വിക്ടോറിയ ഗിമാറസിനെ നേരിട്ട അവർക്ക് 1-1 ന്റെ സമനില നേടാൻ മാത്രമാണ് സാധിച്ചത്. ഇന്നും ജയം നേടാനാവാതെ വന്നതോടെ ആഴ്സണൽ പരിശീലകൻ ഉനൈ എമറിക് കാര്യങ്ങൾ കടുപ്പമായേക്കും.\nയൂറോപ്പയിൽ ഇതുവരെ എല്ലാ മത്സരങ്ങളും ജയിച്ച ലണ്ടൻ ക്ലബിനിനെയാണ് ഇത്തവണ വിക്ടോറിയ സമനിലയിൽ തളച്ചത്. കളിയുടെ അവസാന മിനുട്ടിൽ പിറന്ന2ഗോളുകളാണ് മത്സര ഫലം നിർണയിച്ചത്. 80 ആം മിനുട്ടിൽ മുസ്താഫിയുടെ ഗോളിൽ ആഴ്സണൽ ലീഡ് എടുത്തെങ്കിലും ഇഞ്ചുറി ടൈമിൽ അവർ ഗോൾ വഴങ്ങി. ബ്രൂണോ ഡ്യുറന്റെ ആണ് വിക്ടോറിയയുടെ ഗോൾ നേടിയത്. ഇത് തുടർച്ചയായ നാലാം കളിയിലാണ് ആഴ്സണൽ ജയം ഇല്ലാതെ പോകുന്നത്.\nPrevious articleപെനാൾട്ടിയിൽ നോർത്ത് ഈസ്റ്റിന് ജയം, ലീഗിൽ ഒന്നാമത്\nNext articleഅവസാന നിമിഷം ഡഗ്ലസ് കോസ്റ്റ മാജിക്ക്, യുവന്റസ് ചാമ്പ്യൻസ് ലീഗ് പ്രീക്വാർട്ടറിലേക്ക്


അച്ചടക്ക നടപടികള് തള്ളി ജെ.എന്.യു വിദ്യാര്‍ഥികള്; അനിശ്ചിത കാല നിരാഹാരത്തിന് ആഹ്വാനം\n02 Jun, 2018 at 03:44 PM\nജാതിയെ അടിസ്ഥാനമാക്കിയുള്ള അന്വേഷണ സമിതിയിൽ തങ്ങൾക്ക് വിശ്വാസമില്ലെന്ന് കനയ്യ പറഞ്ഞു. ഉമറിനും അനിർബാനും തങ്ങളുടെ അഭിപ്രായങ്ങൾ കമ്മിറ്റിക്കു മുൻപാകെ വ്യക്തമാക്കുന്നതിനുള്ള അവസരം ലഭിച്ചില്ല.\nജെ.എന്.യു വിദ്യാര്‍ഥി യൂണിയന് പ്രസിഡന്റ് കനയ്യകുമാര്, ഉമര് ഖാലിദ്, അനിര്‍ബന് ഭട്ടാചാര്യ, അശുതോഷ്, മുജീബ് ഗാട്ടു എന്നിവര്‍ക്കെതിരെ നടപടിയില് പ്രതിഷേധം ശക്തമാകുന്നു. ഫെബ്രുവരി ഒമ്പതിന് നടന്ന അഫ്‌സല് ഗുരു അനുസ്മരണ ചടങ്ങ് വിവാദം അന്വേഷിക്കാന് സര്‍വകലാശാല നിയോഗിച്ച ഉന്നതതല സമിതിയുടെ റിപ്പോര്‍ട്ടിന്റെ അടിസ്ഥാനത്തിലാണ് വിദ്യാര്‍ഥികള്‍ക്കെതിരെ പുറത്താക്കല് ഉള്‍പ്പെടെയുള്ള നടപടിയെടുത്തത്.\nഇതില് പ്രതിഷേധിച്ച് കനയ്യകുമാറിന്റെ നേതൃത്വത്തില് വിദ്യാര്‍ഥികള് ഉന്നതാധികാര സമിതി റിപ്പോര്‍ട്ടിന്റെ കോപ്പി കത്തിച്ചു. ജാതിയെ അടിസ്ഥാനമാക്കിയുള്ള അന്വേഷണ സമിതിയിൽ തങ്ങൾക്ക് വിശ്വാസമില്ലെന്ന് കനയ്യ പറഞ്ഞു. ഉമറിനും അനിർബാനും തങ്ങളുടെ അഭിപ്രായങ്ങൾ കമ്മിറ്റിക്കു മുൻപാകെ വ്യക്തമാക്കുന്നതിനുള്ള അവസരം ലഭിച്ചില്ല. അവർ ജയിലിൽ കിടക്കുന്ന സമയത്താണ് സമിതി റിപ്പോർട്ട് സമർപ്പിച്ചതെന്നും കനയ്യ പറഞ്ഞു. നടപടി പിന്‍വലിച്ചില്ലെങ്കില് ബുധനാഴ്ച മുതല് അനിശ്ചിതകാല നിരാഹാര സമരം ആരംഭിക്കുമെന്ന് കനയ്യകുമാര് മുന്നറിയിപ്പു നല്‍കി.\nവിദ്യാര്‍ഥികള് അനീതിക്കെതിരെ പ്രതിഷേധിക്കുന്നത് ഇല്ലാതാക്കുകയെന്ന ലക്ഷ്യമിട്ടാണ് ഈ നടപടിയെന്ന് ജെ.എന്.യു.എസ്.യു വൈസ് പ്രസിഡന്റ് ഷെഹ്‍ല റാഷിദ് ഷോറ അഭിപ്രായപ്പെട്ടു. സര്‍ക്കാര് ഞങ്ങള്‍ക്കെതിരെ നടത്തുന്ന നിഴല് യുദ്ധമാണ് ഈ അന്വേഷണ കമ്മീഷനെന്നും അവര് വ്യക്തമാക്കി.\nJNU fights back. The coward administration was waiting for end-semestar examination to start for pronouncing punishment...\nPosted by Sucheta De onÂ Tuesday, April 26, 2016\nഅന്വേഷണ കമ്മിറ്റിയ്‌ക്കെതിരെ ജെ.എന്.യു ടീച്ചേഴ്‌സ് അസോസിയേഷനും രംഗത്തുവന്നിട്ടുണ്ട്. ചട്ടങ്ങള് പാലിക്കാതെയാണ് കമ്മിറ്റി രൂപീകരിച്ചതെന്ന് ടീച്ചേഴ്‌സ് അസോസിയേഷന് വി.സിയെ അറിയിച്ചു. വിദ്യാര്‍ഥികള്‍ക്കെതിരെ യാതൊരു തെളിവുമില്ലാതെയാണ് അന്വേഷണ കമ്മീഷന് നടപടിയെടുത്തതെന്ന് ജെ.എന്.യു.ടി.എ പ്രസിഡന്റ് അജയ് പട്‌നായിക് ചൂണ്ടിക്കാട്ടി. പുതിയ സംഭവങ്ങളുടെ പശ്ചാത്തലത്തില് വ്യാഴാഴ്ച അധ്യാപകര് ജനറല് ബോഡി ചേരും.\nകഴിഞ്ഞ ദിവസമാണ്, ഉമര് ഖാലിദിനെ ഒരു സെമസ്റ്റര് പുറത്തിരുത്താനും കന്നയ്യ കുമാറിന് 10,000 രൂപ പിഴ ചുമത്താനും ഉമര് ഖാലിദിന് 20,000 രൂപ പിഴയിടാനുമാണ് സര്‍വകലാശാല തീരുമാനം എടുത്തിരുന്നത്. കൂടാതെ ജെഎന്‍യു സംഭവത്തില് അറസ്റ്റിലായിരുന്ന മറ്റ് വിദ്യാര്‍ത്ഥികള്‍ക്ക് നേരെയും സര്‍വകലാശാല നടപടി എടുത്തിട്ടുണ്ട്. അനിര്‍ബന് ഭട്ടാചാര്യയെ ജൂലൈ 15 വരെ ക്യാമ്പസില്‍നിന്നു പുറത്താക്കി. കൂടാതെ, അടുത്ത അഞ്ചു വര്‍ഷത്തേക്ക് ജെഎന്‍യുവില് ഏതെങ്കിലും കോഴ്‌സ് ചെയ്യുന്നതില്‍നിന്നു അദ്ദേഹത്തെ വിലക്കിയിട്ടുമുണ്ട്.\nമറ്റൊരു വിദ്യാര്‍ഥിയായ അശുതോഷിന് ജെഎന്‍യു ഹോസ്റ്റലില് ഒരു വര്‍ഷത്തെ വിലക്ക് ഏര്‍പ്പെടുത്തിയതിനു പുറമേ 20,000 രൂപ പിഴയും ചുമത്തി. സൗരഭ് ശര്‍മ്മയ്ക്ക് 10,000 രൂപ പിഴ അടയ്ക്കാനും മുജീബ് ഗാട്ടുവിനെ രണ്ട് സെമസ്റ്ററിലും ക്യാമ്പസില് നിന്നും പുറത്താക്കാനും സര്‍വകലാശാല ഉത്തരവിറക്കിയിട്ടുണ്ട്. ഫെബ്രുവരി ഒമ്പതിന് ജെഎന്‍യുവില് നടന്ന അഫ്‌സല് ഗുരു അനുസ്മരണ പരിപാടിയില് ഇരുവര്‍ക്കമെതിരെ രാജ്യദ്രഹ കുറ്റാരോപണത്തില് തെളിവുകളില്ലെന്ന കണ്ടെത്തലിനെ തുടര്‍ന്ന കോടതി വെറുതെ വിട്ടിരുന്നു.\nKanhaiya KumarAfzal GuruUmar KhalidAnirban BhattacharyaJNU probe panel\n'ലിജോ ജോസ് പെല്ലിശ്ശേരി തന്‍റെ ചുരുളി കോപ്പിയടിച്ചു'; ആരോപണവുമായി വനിതാ സംവിധായിക\nസൈനിക വിഭാഗങ്ങളില് ലിംഗ നീതി ഉറപ്പാക്കാന് സുപ്രധാന നീക്കവുമായി ആഭ്യന്തരമന്ത്രാലയം\nപ്രതിഷേധങ്ങൾക്കിടയിലും സ്വകാര്യ ട്രെയിൻ സർവീസുമായി കേന്ദ്ര സർക്കാർ മുന്നോട്ട്\nമൂന്ന് വയസ്സുകാരനെ 'രക്ഷിച്ച്' കശ്മീര് പൊലീസ് ഫോട്ടോ; നടപടി നിയമവിരുദ്ധമെന്ന് ആംനസ്റ്റി


Buy three get one free – sophiabuy\nഅടിസ്ഥാനപരമായ പാപസ്വഭാവങ്ങളെ തിരിച്ചറിയുകയും അവക്കെതിരെ നിൽക്കുന്ന പുണ്യങ്ങളെ പുൽകുകയും ചെയ്യുമ്പോൾ യഥാർത്ഥ സന്തോഷo കെവരുന്നു. വിശുദ്ധിയിൽ വളരാൻ എന്ന പുസ്തകം നമ്മെ ഓർമിപ്പിക്കുന്നതും ആ സത്യമാണ്. മൂല പാപങ്ങൾക്കെതിരായി പുണ്യങ്ങളിൽ വളരാൻ ഒരു മാർഗദീപം..\nDaivam Tharunna Santhoshangal\nനിശബ്ദതയിലെ ശബ്ദത്തെ തിരിച്ചറിയുക ജ്ഞാനിയുടെ ലക്ഷണമാണ്. കണ്ണുകളിലൊരു ഉള്‍ക്കണ്ണ് അനുഭവിക്കാന് കഴിയുകയെന്നത് എത്രയോ ഭാഗ്യമാണ്. അറിവിന്റെ പുതിയ ലോകത്തിലേക്ക് നയിക്കുന്ന കാഴ്ചകള്‍ക്കുള്ളിലെ ഉള്‍ക്കാഴ്ച ഇന്ന് ലോകം വിലമതിക്കുന്നു. അറിവിന്റെ ത്വര വിസ്മയലോകത്തിലേക്കുള്ള ജാലകമാണ്. അവിശ്വസനീയമാം വിധം ജീവിതം അദ്ഭുതമാകുന്നത് നിത്യസത്യത്തെ ദര്‍ശിക്കാന് കൊതിക്കുന്ന നയനങ്ങള് തുറക്കപ്പെടുമ്പോഴാണ്. അകലെയുള്ള നക്ഷത്രങ്ങളെയല്ല കാല്‍പാദത്തിനരികെയുള്ള മനോഹരങ്ങളായ പുഷ്പങ്ങളെയാണ് നാം\nആദ്യം കാണേത്. അപ്പന്റെ സുവിശേഷങ്ങളും അമ്മയുടെ പാഠങ്ങളും പൗരോഹിത്യജീവിതത്തിന്റെ പുണ്യങ്ങളും മുള്‍ക്കിരീടമണിഞ്ഞ മണവാട്ടിയുടെ ജീവിതസാക്ഷ്യവും മറ്റും പുതുലോകം നല്‍കുന്ന സ്വര്‍ഗീയ അനുഭവങ്ങളാണ്. ദൈവികചിന്തകളെ ഹൃദയത്തിലേറ്റുന്ന ഒരു സ്വര്‍ഗീയതീര്‍ത്ഥാടനമാണ് ഈ പുസ്തകം.\nചോദ്യങ്ങള് ചോദിക്കാനും ഉത്തരങ്ങള് കണ്ടെത്താനും ചലനാത്മക ചൈതന്യത്തോടെ ഭാവി രൂപപ്പെടുത്താന് വെമ്പല് കൊള്ളുന്ന ഇന്നിന്റെ യുവതീയുവാക്കള്‍ക്കുള്ള അറിവിന്റെ ഒരമൂല്യ പുസ്തകമാണിത്. പണിതുയര്‍ത്താനും തച്ചുടയ്ക്കാനും വെമ്പല് കൊള്ളുന്ന ഇന്നിന്റെ യുവജനങ്ങള്, ഞാനല്ല നസ്രായ ക്രിസ്തുവാണ് എന്നില് ജീവിക്കുന്നത് എന്ന് ഉറക്കെ പ്രഖ്യാപിച്ചുകൊണ്ട് തീക്ഷ്ണമായ ചിന്തകളോടെ, ലോകത്തിന്റെ ഒഴുക്കിനെതിരെ നീങ്ങുന്ന, ദൈവഹിതം മാത്രം അന്വേഷിക്കുന്ന ഒരുതലമുറയാകട്ടെ ഇന്നത്തെ യുവജനങ്ങള്.


കോഴിക്കോട്: കരിപ്പൂരിൽ വൻ സ്വർണവേട്ട. ഏഴര കിലോ സ്വർണവുമായി അഞ്ച് യാത്രക്കാർ പിടിയിലായി. മൂന്നരക്കോടി രൂപ വിലമതിക്കുന്ന സ്വർണമാണ് പിടികൂടിയത്. ശരീരത്തിൽ ഒളിപ്പിച്ചും ടേബിൾഫാൻ ബാറ്ററിയിൽ ഒളിപ്പിച്ചുമാണ് സ്വർണം കടത്താൻ ശ്രമിച്ചത്. കണ്ണൂർ സ്വദേശികളായ അഫ്താബ്, നിസാമുദ്ദീൻ, കോഴിക്കോട് സ്വദേശികളായ അജ്മൽ, മുജീബ് റഹ്മാൻ, മലപ്പുറം സ്വദേശി മുജീബ് എന്നിവരാണ് പിടിയിലായത്. ദുബൈയിൽ നിന്നുള്ള എയർ ഇന്ത്യ വിമാനത്തിലാണ് ഇവർ സ്വർണം കൊണ്ടുവന്നത്.\nPrevious പുഴയിൽ കാണാതായ യുവാക്കളിൽ ഒരാളുടെ മൃതദേഹം കിട്ടി; തെരച്ചിൽ\nNext കണ്ണൂരില് പെട്രോള് പമ്പ് ജീവനക്കാരനെ മുളകുപൊടിയെറിഞ്ഞ് കുത്തിപ്പരിക്കേല്പ്പിച്ച് ഏഴുലക്ഷം കവര്ന്നു


അതിഥി ബ്രാൻഡ് ഉത്പന്നങ്ങളുമായി പാരിസൺസ് :: BusinessOnLive\nപാരിസൺസ് ഗ്രൂപ്പിന്റെ അതിഥി എന്ന ബ്രാൻഡ് പ്രീമിയം ഭക്ഷ്യോത്പന്നങ്ങൾ കൊച്ചിയിൽ നടൻ ഫഹദ് ഫാസിൽ, പാരിസൺസ് ഗ്രൂപ്പ് എംഡി എൻ.കെ. മുഹമ്മദ് അലിയിൽ നിന്നു സ്വീകരിച്ച് വിപണിയിൽ അവതരിപ്പിക്കുന്നു. ഡയറക്ടർമാരായ എൻ.കെ. അഷ്‌റഫ്, ടി.പി. അബ്ദുള്ള, എൻ.കെ. ഖാലിദ്, എൻ.കെ. ഹാരിസ്, യൂണിറ്റ് ഹെഡ് പി. രവീന്ദ്രനാഥ്, ആർ.കെ. സ്വാമി, ജനറൽ മാനേജർ ഹിജാസ് അലി റാസ എന്നിവർ സമീപം.\nകൊച്ചി : കോഴിക്കോട് ആസ്ഥാനമായുള്ള പാരിസൺസ് ഗ്രൂപ്പ് അതിഥി ബ്രാൻഡിൽ പ്രീമിയം ഉത്പന്നങ്ങൾ വിപണിയിൽ അവതരിപ്പിച്ചു. റാഡിസൺ ബ്ലൂ ഹോട്ടലിൽ നടന്ന ചടങ്ങിൽ, ബ്രാൻഡ് അംബാസഡർ കൂടിയായ പ്രശസ്ത സിനിമാതാരം ഫഹദ് ഫാസിലാണ് ഉത്പന്നങ്ങൾ പുറത്തിറക്കിയത്. സൂര്യകാന്തി എണ്ണ, തവിടെണ്ണ, വെളിച്ചെണ്ണ, റിഫൈൻഡ് പാമൊലീൻ എണ്ണ, ചക്കി ആട്ട, ഗോതമ്പ് (ഹോൾ വീറ്റ്) ആട്ട, വറുത്ത റവ എന്നിവയാണ് അതിഥി ശ്രേണിയിലെ ഉത്പന്നങ്ങൾ.\nരാജ്യാന്തര ഗുണനിലവാര മാനദണ്ഡങ്ങൾ പാലിക്കുന്ന അത്യാധുനിക ശുദ്ധീകരണശാലയിൽ ഉത്പാദിപ്പിക്കുന്നതാണ് അതിഥി സൂര്യകാന്തി എണ്ണ (സൺഫ്‌ളവർ ഓയിൽ). ഏറെ വറുക്കൽ (ഡീപ് ഫ്രൈയിങ്) ഉള്ള ഇന്ത്യൻ പാചകരീതിക്ക് അങ്ങേയറ്റം അനുയോജ്യമാണ് കുറഞ്ഞ ആഗിരണസ്വഭാവമുള്ള അതിഥി സൂര്യകാന്തി എണ്ണ. വൈറ്റമിനുകൾ, ധാതുലവണങ്ങൾ, പ്രോട്ടീൻ, കാർബോഹൈഡ്രേറ്റ് എന്നിവയുടെ സന്തുലനം നിലനിർത്താനുള്ള ന്യൂട്രിസീൽ സാങ്കേതിക വിദ്യ ഉപയോഗിച്ച് ചക്കി മില്ലുകളിൽ ഉൽപാദിപ്പിക്കുന്നതാണ് അതിഥി ഗോതമ്പ് ആട്ട, ചക്കി ആട്ട എന്നിവ. സംഭരണം മുതൽ വിതരണം വരെ എല്ലാ ഘട്ടങ്ങളിലും കർശനമായ ഗുണനിലവാര നിയന്ത്രണമുള്ള ഉത്പാദന രീതിയാണ് അവലംബിക്കുന്നത്.\nTAGS: Aditi | Parisons Group |\nകീർത്തിലാൽസിൽ വജ്രാഭരണങ്ങൾക്ക് വിലക്കിഴിവ്\nജോൺസൺസ് ബേബി പുതുനിര ശിശു സംരക്ഷണ ഉത്പന്നങ്ങൾ


‘3ഡി ആർട്ട്’ വേണോ അതോ പെട്ടെന്നാരുടേയും കണ്ണിൽ പെടാത്ത ‘ന്യൂഡ് പോളിഷ്’ വേണോ...? | Nail Art| Trendy| Fashion\n‘3ഡി ആർട്ട്’ വേണോ അതോ പെട്ടെന്നാരുടേയും കണ്ണിൽ പെടാത്ത ‘ന്യൂഡ് പോളിഷ്’ വേണോ...?\nവിവിധയിനം മാനിക്യൂർ ഏതെല്ലാം എന്ന് ഒന്നറിഞ്ഞിരിക്കുന്നതു നല്ലതാണ്.\n# ഡയാന ജോർജ് /dianageorge217@gmail.com\nമനോഹരമായ കൈകൾ ആരാണ് ആഗ്രഹിക്കാത്തത്. എന്നാൽ, ഏറ്റവും തഴയപ്പെടുന്ന ഒരു ശരീരാവയവും കൈകൾ തന്നെയാണ്. വീട്ടുജോലികളും മറ്റുമായി നിരന്തരം നമ്മുടെ കൈകൾ പല അവസ്ഥകളിലൂടെയും കടന്നുപൊയ്ക്കൊണ്ടിരിക്കുന്നു. അതുകൊണ്ടുതന്നെ, പ്രായം മുഖത്തിനേക്കാൾ കൂടുതൽ കൈകളിലാണ് പ്രതിഫലിക്കുന്നത്.\nകൈകളെ സംരക്ഷിക്കുന്നതിൽ ‘മാനിക്യൂറി’നുള്ള സ്ഥാനം വളരെ വലുതാണ്. സലൂണിൽ പോയി മാനിക്യൂർ ചെയ്താൽ കൈകൾ സുന്ദരമാക്കാം എന്നു മാത്രമല്ല, നഖങ്ങൾ പൊട്ടുന്നതും ഒടിയുന്നതും തടയുകയും ചെയ്യാം. ഓയിലുകളും ക്രീമുകളും ഉപയോഗിച്ച് മസാജ് ചെയ്യുന്നത് മൂലം രക്തയോട്ടം വർധിക്കുകയും ഇൻഫെക്ഷനുകൾ ഒരു പരിധിവരെ തടയുകയും ചെയ്യും.\nപരസ്യങ്ങളിലും സിനിമകളിലും സുന്ദരമായ വിരലുകളുള്ള സ്ത്രീകളെ കാണുമ്പോൾ ഇതുപോലെ എന്തുകൊണ്ട് ഒരുങ്ങിക്കൂടാ എന്ന് ചിലരെങ്കിലും ചിന്തിക്കുമായിരിക്കും. എന്നാൽ, സലൂണിൽ ചെന്നിട്ട് എന്താ പറേയണ്ടത് എന്നോ ഏതു മാനിക്യൂർ ആണ് തിരഞ്ഞെടുക്കേണ്ടത് എന്നോ കൺഫ്യൂഷൻ കാണും. വിവിധയിനം മാനിക്യൂർ ഏതെല്ലാം എന്ന് ഒന്നറിഞ്ഞിരിക്കുന്നതു നല്ലതാണ്.\nഏറ്റവും പുത്തൻ ട്രെൻഡ് ആയ ‘3ഡി ആർട്ട്’ വേണോ അതോ പെട്ടെന്നാരുടേയും കണ്ണിൽ പെടാത്ത ‘ന്യൂഡ് പോളിഷ്’ വേണോ...? ഇഷ്ടം ഏതു തന്നെയായാലും തിരഞ്ഞെടുക്കാൻ നെയ്ൽ ആർട്ടുകൾ അനവധിയാണ്. നിങ്ങളുടെ പേഴ്സണൽ സ്റ്റൈൽ എന്തുതന്നെയായാലും യോജിച്ച ഒരു നെയ്ൽ ആർട്ട് തിരഞ്ഞെടുക്കുന്നത് വ്യക്തിത്വത്തിന് മാറ്റ് കൂട്ടുകയും ഒരു പ്രസന്റിബിൾ ലുക്ക് നൽകുകയും ചെയ്യും.\nമാനിക്യൂർ ലോകത്തേക്ക് ആദ്യമായി കടക്കുന്നവർക്ക് ഏറ്റവും പറ്റിയതാണ് ‘ബേസിക് മാനിക്യൂർ’. നെയ്ൽ ടെക്നിഷ്യൻ കൈകളിൽ ക്രീമും ഓയിലും പുരട്ടി ഇളം ചൂട് വെള്ളത്തിൽ അഞ്ചു മിനിറ്റ് മുക്കി വെക്കും. അത് കഴിഞ്ഞു ക്യൂട്ടിക്കിൾസ് ഒതുക്കി നഖം ഏതു നീളത്തിലും ആകൃതിയിലും മുറിക്കണം എന്ന് ചോദിക്കും. സ്ക്വയർ, ഓവൽ, സ്കോവൽ (സ്ക്വയറും ഓവലും കൂടിച്ചേർന്നത്), സ്റ്റില്ലെട്ടോ, കോഫിൻ എന്നിങ്ങനെ നിരവധി ആകൃതികൾ തിരഞ്ഞെടുക്കാം.\nആകൃതിയുടെ കാര്യത്തിൽ ഒരു തീരുമാനമായാൽ അടുത്ത പടി മസാജ് ആണ്. അതു കഴിഞ്ഞു നഖങ്ങളിൽ ബേസ് കോട്ട് ആദ്യം ഇടും. ഏതു കളർ നെയ്ൽ പോളിഷ് ആണ് തിരഞ്ഞെടുത്തത് എന്നനുസരിച്ചു അടുത്ത സ്റ്റെപ് ആയി നെയ്ൽ പോളിഷിന്റെ രണ്ടു കോട്ട് ഇടും. തുടർന്ന് ടോപ് കോട്ട് ഇതിന്റെ മുകളിൽ ഇട്ടാൽ മാനിക്യൂർ പൂർത്തിയായി.\nഏറ്റവും പോപ്പുലറും ക്ലാസിയുമായ മാനിക്യൂർ എന്ന വിശേഷണത്തിന് അർഹതപ്പെട്ടതാണ് ‘ഫ്രഞ്ച് മാനിക്യൂർ’. സുന്ദരമായ ക്ലീൻ ലുക്ക് ആണ് നിങ്ങൾക്കാവശ്യമെങ്കിൽ ഇതാണ് ഏറ്റവും പറ്റിയത്. തൊലിയുടെ നിറമനുസരിച്ചു പെയിൽ പിങ്ക് അല്ലെങ്കിൽ, ബെയ്ജ് നിറം നഖങ്ങളിൽ പുരട്ടി അറ്റത്തു മാത്രം വെള്ള പോളിഷ് ഇടുന്നു. ഏതു പരിപാടികൾക്കും ഏതു വസ്ത്രങ്ങൾക്കും ഒരുപോലെ യോജിക്കുന്ന ഈ ലുക്ക് കൈകൾക്കു മനോഹാരിത മാത്രമല്ല ഹെൽത്തി ലുക്കും നൽകുന്നു.\nഇത് തിരിച്ചു ചെയ്യാൻ താത്‌പര്യമുള്ളവർക്ക് വേണ്ടിയുള്ളതാണ് ‘റിവേഴ്‌സ് ഫ്രഞ്ച് മാനിക്യൂർ’. ഇതിന്റെ മറ്റൊരു വേരിയേഷൻ ‘അമേരിക്കൻ മാനിക്യൂർ’ ആണ്. കടുംവെള്ള നിറത്തിനു പകരം ന്യൂട്രൽ നിറങ്ങൾ ടിപ്സിൽ ഉപയോഗിക്കുന്ന ഇവയെ ഗ്ലിറ്റർ ഉപയോഗിച്ച് മോടി പിടിപ്പിക്കുകയുമാകാം. എന്നാൽ നഖങ്ങൾക്ക് ആവശ്യത്തിന് നീളവും ബലവും ഇല്ലാത്തവർ ഇതൊന്നും ചെയ്യാൻ പറ്റില്ലല്ലോ എന്നോർത്ത് വിഷമിക്കണ്ട. അങ്ങനുള്ളവർക്കു വേണ്ടിയും ചില മാർഗങ്ങളുണ്ട്.\nഅക്രിലിക് നെയ്ൽ ആർട്ട്\nഅക്രിലിക് നെയ്ൽസ് ആണ് കൂട്ടത്തിൽ ചെലവ് കുറഞ്ഞത്. സ്വന്തം നഖത്തിന് മുകളിൽ കൃത്രിമമായ നഖം ഒട്ടിച്ചു വെയ്ക്കുന്ന രീതിയാണിത്. ആവശ്യാനുസരണം നീളം കൂട്ടുകയോ കുറയ്ക്കുകയോ ആവാം. പ്രത്യേക തരം നെയ്ൽ ഗ്ലൂ ഉപയോഗിച്ച് ഒട്ടിക്കുന്ന ഇവ ശരിയായ രീതിയിൽ ചെയ്യാൻ പരിചയസമ്പത്തുള്ള നെയ്‌ൽ ടെക്‌നീഷൻ തന്നെ വേണം. പലതരം ഡിസൈനുകൾ, മുത്തുകൾ, കല്ലുകൾ തുടങ്ങി പക്ഷിത്തൂവൽ വരെ അക്രിലിക് നഖങ്ങളിൽ പരീക്ഷിക്കാം.\nനെയ്‌ൽ പോളിഷ് കേടുവരാതെ കുറച്ചുകാലം നഖങ്ങളിൽ ഉണ്ടാകണം എന്നാൽ, അക്രിലിക്കിനോട് താത്‌പര്യം ഇല്ല എന്നുള്ളവർക്കുള്ളതാണ് ജെൽ മാനിക്യൂർ. സാധാരണ മാനിക്യൂറിന്റെ സ്റ്റെപ്പുകൾ തന്നെയാണ് ഇവിടെയും ഉള്ളത് പക്ഷേ, പോളിഷ് ഉണങ്ങാൻ യു.വി. ലൈറ്റിന്റെ സഹായം തേടുമെന്നു മാത്രം.\nജെൽ മാനിക്യൂർ പോലെ തന്നെയുള്ള ഒരു രീതിയാണിത്. ഷെല്ലാക് നെയ്‌ൽ പോളിഷ് ഉപയോഗിച്ചുള്ള ഈ മാനിക്യൂർ ഉണങ്ങുവാൻ ഒരു പ്രത്യേക തരം ഡ്രയർ ഉപയോഗിക്കുന്നു. രണ്ടാഴ്ചയിൽ കൂടുതൽ പൊളിഞ്ഞു പോകാതെ ലാസ്റ്റ് ചെയ്യുന്ന ഈ മാനിക്യൂർ നഖങ്ങൾ ബലമുള്ളതാക്കാൻ സഹായിക്കുന്നു.\nഏറ്റവും സൗകര്യപ്രദവും നഖങ്ങളുടെ ആരോഗ്യത്തിന് ഉചിതവുമായ രീതിയാണിത്. നെയിൽ പോളിഷിനു പകരം എസ്.എൻ.എസ്. പൊടിയിൽ നഖം മുക്കി ടോപ് കോട്ട് ഇട്ടു ഉണ്ടാക്കുന്ന രീതിയാണിത്. നിരവധി നിറങ്ങളിൽ ഇത് ലഭ്യമാണെന്നു മാത്രമല്ല, മൂന്ന് ആഴ്ച വരെ റീഫിൽ ചെയ്യാതെ പുത്തൻ പോലിരിക്കുകയും ചെയ്യും. മറ്റു മാനിക്യൂർ രീതികളെ അപേക്ഷിച്ച് ബലമേറിയതും എന്നാൽ, വളരെ കട്ടി കുറഞ്ഞതുമാണിത്. നഖങ്ങൾക്ക് നാച്ചുറൽ ലുക്ക് വേണമെന്നുള്ളവർക്ക് ഏറ്റവും അനുയോജ്യവും ആണ് എസ്.എൻ.എസ്.\nഇതിലൊന്നും താത്‌പര്യമില്ലാത്തവർക്ക് പരീക്ഷിക്കാൻ ‘സ്റ്റിക്കർ നെയ്‌ൽസ്’ വിപണിയിൽ ലഭ്യമാണ്. പറ്റിയ ഒരു മാനിക്യൂർ തിരഞ്ഞെടുക്കുന്നതിനു മുൻപ് ജീവിതരീതി പരിഗണിക്കുന്നത് നല്ലതാണ്. ഒത്തിരി ടൈപ്പ് ചെയ്യുന്ന ആളാണോ, കുട്ടികൾ ഉണ്ടോ, വെള്ളത്തിൽ കൈകൾ ഒത്തിരി ഇടാറുണ്ടോ, എന്നുള്ളവയെല്ലാം ശ്രദ്ധിച്ചാൽ പെട്ടെന്ന് പൊളിഞ്ഞു പോകാത്ത, കുറച്ച് ആഴ്ചകളെങ്കിലും നിലനിൽക്കുന്ന മാനിക്യൂർ തിരഞ്ഞെടുക്കുന്നതാണ് ബുദ്ധി. എന്തൊക്കെ പറഞ്ഞാലും മനോഹരമായി വെട്ടിയ നഖങ്ങളും അതിൽ പുരട്ടിയിരിക്കുന്ന പോളിഷും നിങ്ങളുടെ സൗന്ദര്യത്തിനും ആത്മവിശ്വാസത്തിനും മാറ്റു കൂട്ടുമെന്നത് തീർച്ചയാണ്.\nContent Highlights: Manicure, French Manicure, Nail Art, Nail Polish\nഒന്നല്ല, രണ്ടല്ല 7801 വജ്രക്കല്ലുകൾ പതിച്ചൊരു മോതിരം; ഒടുവിൽ ഗിന്നസ് റെക്കോഡിൽ ഇടംനേടി- വീഡിയോ\nറൂത്ത് ബാദര് ഗിന്‍സ്ബര്‍ഗിന്റെ 'വിയോജിപ്പ്' നെക്ലേസ് വീണ്ടും വിപണിയില്\nമുഖാവരണമാണ്, തൊപ്പിയുമാണ്, നിർമാണം ആധുനിക സാങ്കേതികവിദ്യ അനുസരിച്ച്; കയ്യിൽ തുട്ടുണ്ടെങ്കിൽ വാങ്ങാം\nബസ്മതി അരിയുടെ ചാക്ക് കൊണ്ട് ബാഗ്, വില ആയിരത്തിന് മുകളില്, വൈറലായി ട്വിറ്റര് പോസ്റ്റ്\nസാധാരണ സ്ത്രീ നേതാക്കളെ പോലെ ഹീല്‍സിനോടല്ല, കമലാ ഹാരിസിന് ഇഷ്ടം സ്‌നിക്കേഴ്‌സിനോട്


അഷ്ടവിനായക ക്ഷേത്രങ്ങളില് ഉള്‍പ്പെട്ട 'ലെന്യാദ്രി'\nഅഷ്ടവിനായക ക്ഷേത്രങ്ങളില് ഉള്‍പ്പെട്ട ‘ലെന്യാദ്രി’\nNov 11, 2020, 10:53 am IST\nവിശ്വാസങ്ങളോടും ചരിത്രത്തോടും ചേര്‍ന്നു നില്‍ക്കുന്ന ധാരാളം സ്ഥലങ്ങള് രാജ്യത്തുണ്ട്. അതിലൊന്നാണ് ലെന്യാദ്രി. മഹാരാഷ്‌ട്രയിലെ ജുന്നാറിലാണ് ലെന്യാദ്രി സ്ഥിതി ചെയ്യുന്നത്. ഗണേശ് ലെന എന്ന പേരിലും ഇവിടം അറിയപ്പെടുന്നു. ബുദ്ധമതവുമായും ഹിന്ദു മതവുമായും ബന്ധമുള്ള ഗുഹകളാണ് ഇവിടുത്തെ പ്രത്യേകത. ഒരു കാലത്ത് ബുദ്ധമത വിശ്വാസികളുടെ കേന്ദ്രമായിരുന്ന ലെന്യാദ്രി ഗുഹ ഒന്നാം നൂറ്റാണ്ട് മുതല് മൂന്നാം നൂറ്റാണ്ട് വരെയുള്ള സമയത്ത് നിര്‍മ്മിക്കപ്പെട്ടവയാണ് എന്നാണ് വിശ്വാസം. കല്ലില് കൊത്തിയിരിക്കുന്ന മുപ്പതോളം ഗുഹകളാണ് ഇവിടെയുളളത്. മറാഠിയും, സംസ്‌കൃതവും ചേര്‍ന്നള്ള രണ്ട് വാക്കുകളില് നിന്നാണ് ലെന്യാദ്രി എന്ന പദം ഉണ്ടായത്. മലമുകളിലെ ഗുഹ എന്നാണ് ലെന്യാദ്രി എന്ന മറാഠി വാക്കിന്റെ അര്‍ഥം.\nനിരവധി സവിശഷതകള് നിറഞ്ഞ ഈ ക്ഷേത്രം മഹാരാഷ്‌ട്രയിലെ അഷ്ടവിനായക ക്ഷേത്രങ്ങളില് ഒന്നാണ്. അഷ്ടവിനായക യാത്രയില് ഏറ്റവും കൂടുതല് ആളുകള് എത്തുന്ന ഒരു തീര്‍ഥാടന കേന്ദ്രം കൂടിയാണ് ലെന്യാദ്രി. മഹാരാഷ്‌ട്രയിലെ പ്രധാനപ്പെട്ട നദികളിലൊന്നായ കുക്കടി നദിയുടെ തീരത്തായാണ് ലെന്യാദ്രി സ്ഥിതി ചെയ്യുന്നത്. ഗണപതിയെ മകനായി ലഭിക്കാന് പാര്‍വ്വതി പന്ത്രണ്ട് വര്‍ഷം നീണ്ട തപസ്സനുഷ്ഠിച്ചത് ഇവിടെ ആണെന്നാണ് വിശ്വാസം. അതിനാല് ഗിരിജാത്മജ് എന്നും ലെന്യാദ്രിയ വിളിക്കുന്നു. ഗിരിജ എന്നാല് പാര്‍വ്വതി എന്നും ആത്മജ് എന്നാല് മകന് എന്നുമാണ് അര്‍ഥം.\nകൂടാതെ പഞ്ചപാണ്ഡവര് വനവാസക്കാലത്ത് ഇവുടെ താമസിച്ചിരുന്നു എന്നും അതിനായി അവര് നിര്‍മ്മിച്ച ഗുഹകളാണ് ഇവിടെയുളളത് എന്നുമാണ് വിശാസം. തെക്ക് ദിശയിലേക്ക് ദര്‍ശനമായി വരുന്നവയാണ് ഇവിടെ ഗുഹകളെല്ലാം. അവയെല്ലാം തന്നെ നമ്പറിട്ട് തരം തിരിച്ചവയാണ്. ഇതില് 6-ാമത്തെയും 14-ാമത്തെയും ഗുഹ ചൈത്യ ഗൃഹങ്ങള് എന്നാണ് അറിയപ്പെടുന്നത്. ബുദ്ധസന്യാസികള്‍ക്ക് ആരാധിക്കുവാനുള്ള സ്ഥലമായാണ് ഇവിടം കണക്കാക്കിയിരുന്നത്. പിന്നീടുളള ഗുഹകളെല്ലാം ഇവിടുത്തെ സന്യാസിമാരുടെ വാസസ്ഥലങ്ങളായാണ് കരുതിയിരുന്നത്. ധാരാളം വിശ്വാസികള് തീര്‍ഥാടനത്തിനായി ഇന്നും ഇവിടെ എത്താറുണ്ട്.\nബെഹ്റയെ മാറ്റാൻ നിർദ്ദേശം; ഋഷിരാജ് സിംഗ് സംസ്ഥാന പോലീസ് മേധാവിയാകാൻ സാധ്യത\nഅതികഠിനം ഈ തീർത്ഥാടന യാത്ര.. സാഹസിക ഭക്തരുടെ ബദ്രിനാഥ്..\nനാഗങ്ങള് വസിക്കുന്ന ആദിമൂലം വെട്ടിക്കോട് ശ്രീനാഗരാജ സ്വാമി ക്ഷേത്രം\nപ്രധാനമന്ത്രിയുടെ കേദാർനാഥ് ദർശനം നവംബർ 9ന്; ഒടുവിലെത്തിയത് 2019ൽ\nഇന്ത്യയുടെ ആത്മീയ തലസ്ഥാനം.. മോക്ഷപ്രാപ്തിക്കായി തീർത്ഥാടകരെത്തുന്ന കാശി വിശ്വനാഥ ക്ഷേത്രം.; വീഡിയോ\nദിവസവും അപ്രത്യക്ഷമാകുന്ന സ്തംഭേശ്വർ മഹാദേവ ക്ഷേത്രം..; വീഡിയോ\nഇനി ഉത്സവത്തിന്റെ നാളുകൾ; മൈസൂരു ദസറ ആഘോഷങ്ങൾക്ക് തുടക്കമായി


UUKMA News 'മഞ്ജു വാര്യര് നിലപാട് പറയാന് ഭയക്കേണ്ടതില്ല': വനിത കമ്മീഷൻ - UUKMA News 'മഞ്ജു വാര്യര് നിലപാട് പറയാന് ഭയക്കേണ്ടതില്ല': വനിത കമ്മീഷൻ - UUKMA News\nതാരസംഘടനയിലെ അഭിപ്രായ വ്യത്യാസവും അമ്മയിൽ നിന്നുള്ള നടിമാരുടെ കൂട്ടരാജിയുമാണ് കേരളക്കര ഒട്ടാകെ ചർച്ചചെയ്യുന്നത്. രാഷ്‌ട്രീയക്കാർ ഉൾപ്പെടെയുള്ളവർ ഈ വിഷയത്തിൽ പ്രതിഷേധമറിയിച്ച് രംഗത്തെത്തിയിരുന്നു. ആക്രമിക്കപ്പെട്ട നടി, റിമകല്ലിങ്കൽ, രമ്യ നമ്പീശൻ, ഗീതു മോഹൻദാസ് എന്നിവരാണ് ‘അമ്മ’യിൽ നിന്ന് കഴിഞ്ഞ ദിവസം രാജിവെച്ചത്.\nഇവരുടെ തീരുമാനത്തെ പിന്തുണച്ച് നിരവധി പേരാണ് കഴിഞ്ഞ ദിവസങ്ങളിലായി രംഗത്ത് വന്നിരുന്നത്. ഇപ്പോൾ താരസംഘടനയായ ‘അമ്മ’യെ ശക്തമായി എതിർത്തുകൊണ്ട് വനിതാ കമ്മീഷനും രംഗത്തെത്തിയിരിക്കുകയാണ്.\nരാജി വിവാദത്തില് അമ്മ നിലപാട് വ്യക്തമാക്കണം. അമ്മയുടെ നടപടി സ്ത്രീ സമൂഹത്തോടുള്ള വെല്ലുവിളിയാണ്. സംഘടനയില് നിന്ന് രാജിവെച്ച നടിമാര്‍ക്ക് പൂര്‍ണ പിന്തുണ നല്‍കുന്നു. പ്രതിസ്ഥാനത്ത് നില്‍ക്കുന്ന ദിലീപിനെ സംഘടനയിലേക്ക് തിരിച്ചെടുത്തത് ശരിയായില്ലെന്നും മോഹന്‍ലാലിനോട് മതിപ്പ് കുറഞ്ഞെന്ന് എം.സി.ജോസഫൈന് പറഞ്ഞു. ലഫ്‌നന്റ് കേണല് പദവിയിലിരിക്കുന്ന മോഹന്‍ലാലിന്റെ നിലപാട് ഉചിതമല്ല. അവധാനതയോടെ വിഷയം കൈകാര്യം ചെയ്യണമായിരുന്നുവെന്നും ജോസഫൈന് പറഞ്ഞു. അതേസമയം മഞ്ജു വാര്യര് നിലപാട് പറയാന് ഭയക്കേണ്ടതില്ലെന്നും ജോസഫൈന് വ്യക്തമാക്കി.


കോണ്‍ഗ്രസില് കാര്യമായ അഴിച്ചുപണി വേണ്ടെന്ന് നേതാക്കള് • Suprabhaatham\nകോണ്‍ഗ്രസില് കാര്യമായ അഴിച്ചുപണി വേണ്ടെന്ന് നേതാക്കള്\nJanuary 5, 2021 | 11:27 am IST\nതിരുവനന്തപുരം: നിയമസഭാ തെരഞ്ഞെടുപ്പിനോട് അനുബന്ധിച്ച് കേരളത്തില് കോണ്‍ഗ്രസില് കാര്യമായ അഴിച്ചുപണി വേണ്ടെന്ന് നേതാക്കള് ഹൈക്കമാന്‍ഡിനെ അറിയിച്ചു. ചെറിയ മാറ്റങ്ങള് മതിയെന്നാണ് പ്രതിപക്ഷ നേതാവ് രമേശ് ചെന്നിത്തലയും കെ.സുധാകരനും അഭിപ്രായപ്പെട്ടത്. നിയമസഭാ തെരഞ്ഞെടുപ്പിനോട് അനുബന്ധിച്ചുള്ള പ്രവര്‍ത്തനങ്ങള്‍ക്കായി കേന്ദ്ര നിരീക്ഷകരായ പി.വി. മോഹന്, ഐവന് ഡിസൂസ, പി.വിശ്വനാഥന് എന്നിവര്‍ക്കൊപ്പം എ.ഐ.സി.സി ജനറല് സെക്രട്ടറി താരിഖ് അന്‍വര് കഴിഞ്ഞ ദിവസം വീണ്ടും കേരളത്തിലെത്തിയിരുന്നു.\nഇന്നലെ കെ.പി.സി.സി വൈസ് പ്രസിഡന്റുമാര്, ജനറല് സെക്രട്ടറിമാര്, സെക്രട്ടറിമാര് എന്നിവരുടെ യോഗങ്ങളാണ് ഇവര് വിളിച്ചുചേര്‍ത്തത്. ഇതിനിടയിലാണ് നേതാക്കള് നിലപാട് വ്യക്തമാക്കിയത്. എന്നാല് മാറ്റം വേണമെന്ന നിലപാടാണ് കൊടിക്കുന്നില് സുരേഷ് സ്വീകരിച്ചത്.\nപന്തളത്ത് കഴിഞ്ഞ നിയമസഭാ തെരഞ്ഞെടുപ്പിലെ പരാജയം മുതല് തെറ്റ് തിരുത്തിയിരുന്നുവെങ്കില് ഇത്തവണ ബി.ജെ.പി നേട്ടം കൊയ്യില്ലായിരുന്നുവെന്ന് കൊടിക്കുന്നില് പറഞ്ഞു. ജനപ്രതിനിധികള് ഡി.സി.സി അധ്യക്ഷ പദം വഹിക്കുന്ന എറണാകുളം, പാലക്കാട്, വയനാട് ജില്ലകളില് പുതിയ ഡി.സി.സി പ്രസിഡന്റുമാര് വരാന് സാധ്യതയുണ്ട്.\nപ്രവര്‍ത്തനം മോശമായ ജില്ലകളിലും മാറ്റം ഉണ്ടാകും. മണ്ഡലം,ബ്ലോക്ക് കമ്മിറ്റികളുടെ പ്രവര്‍ത്തന റിപ്പോര്‍ട്ട് ഹൈക്കമാന്‍ഡ് പ്രതിനിധികള് ആവശ്യപ്പെട്ടിട്ടുണ്ട്. ചുമതലയുള്ള സെക്രട്ടറിമാര് ഉടന് റിപ്പോര്‍ട്ട് തരണമെന്നാണ് ആവശ്യപ്പെട്ടിരിക്കുന്നത്.\nപ്രവര്‍ത്തനം മോശമായ കമ്മിറ്റികള് പുനഃസംഘടിപ്പിക്കാനാണ് തീരുമാനം. ഒരാഴ്ചക്കകം ഈ നടപടി പൂര്‍ത്തിയാക്കും. ബൂത്ത് കമ്മിറ്റികള് ഉടന് ചേരാനും തീരുമാനമായിട്ടുണ്ട്. ഓരോ മണ്ഡലത്തിലെയും സ്ഥിതി മനസിലാക്കുന്ന പ്രക്രിയ വ്യാഴാഴ്ച്ച തുടങ്ങും.


Gundert Legacy Project | ഗ്രന്ഥപ്പുര\n2020 – ട്യൂബിങ്ങൻ യൂണിവേഴ്സിറ്റി ഗുണ്ടർട്ട് ശേഖരത്തിലെ ഡിജിറ്റൈസ് ചെയ്ത മലയാള രേഖകളുടെ പട്ടിക\nPosted on June 21, 2020 June 21, 2020 by Shiju Alex\nഗുണ്ടർട്ട് ലെഗസി പദ്ധതിയുമായി ബന്ധപ്പെട്ട്, ട്യൂബിങ്ങൻ ഗുണ്ടർട്ട് ശേഖരത്തിലെ രേഖകൾ ഡിജിറ്റൈസ് ചെയ്ത് റിലീസ് ചെയ്യുമ്പോൾ, പൊതുവിടത്തിലേക്ക് വരുന്ന ഓരോ രേഖയെ പറ്റിയും ഞാൻ അക്കാലത്ത് പൊസ്റ്റുകൾ എഴുതിയിരുന്നു. പദ്ധതി തീർന്നതിനു ശെഷം ഈ രേഖകൾ ട്യൂബിങ്ങൻ ഡിജിറ്റൽ ലൈബ്രറിക്കു പുറമെ വിക്കിഗ്രന്ഥശാല, ആർക്കൈവ്.ഓർഗ് തുടങ്ങിയ ഇടങ്ങളിൽ കൂടി അപ്‌ലൊഡ് ചെയ്തു. ഈ കാര്യങ്ങളെ പറ്റി ഒക്കെ വിശദമായി വിശദമായി ഞാൻ ഈ ബ്ലോഗ് പോസ്റ്റിൽ സൂചിപ്പിച്ചിട്ടൂണ്ട്. എന്നാൽ വിവിധ ഇടങ്ങളിലായി ചിതറിക്കിടക്കുന്ന വിവരങ്ങൾ എല്ലാം കൂടി സമാഹരിച്ച് ലഭ്യമാക്കാൻ എനിക്കു കഴിഞ്ഞിരുന്നില്ല. എന്റെ കുറച്ചു സുഹൃത്തുക്കൾ കൂടെ സഹായിച്ചതിനാൽ ഇപ്പോൾ ആ പ്രശ്നം പരിഹരിച്ചു.\nഗുണ്ടർട്ട് ലെഗസിയിൽ കൈകാര്യം ചെയ്ത മലയാള രേഖകളുടെ വിവരങ്ങൾ എല്ലാം ചേർത്ത് ഇപ്പോൾ ഒരു സ്പ്രെഡ് ഷീറ്റ് നിർമ്മിച്ചിരിക്കുന്നു. പലയിടത്തായി ചിതറിക്കിടന്ന വിവരങ്ങൾ കോർത്തെടുത്ത് ഇങ്ങനെ ഒരു സ്പ്രെഡ് ഷീറ്റ് നിർമ്മിക്കാനും അത് ഇന്നത്തെ നിലയിലേക്ക് കൊണ്ടു വരാനും എന്നെ താഴെ പറയുന്ന മുന്നു പേർ സഹായിച്ചു.\nഈ മൂന്നു പേരോടുമുള്ള നന്ദിയും കടപ്പാടും അറിയിക്കട്ടെ.\nഈ ഗൂഗിൾ സ്പ്രെഡ് ഷീറ്റിൽ താഴെ പറയുന്ന അഞ്ച് വർഷീറ്റുകൾ ഉണ്ട്\nഅച്ചടി പുസ്തകങ്ങൾ – ലെറ്റർ പ്രസ്സ് – (യൂണിക്കോഡിലാക്കിയത്)\nഅച്ചടി പുസ്തകങ്ങൾ – ലെറ്റർ പ്രസ്സ് – (യൂണിക്കോഡിലാക്കാത്തത്)\nകല്ലച്ചിൽ അച്ചടിച്ച പുസ്തകങ്ങൾ\nഓരോ രേഖയെ പറ്റിയും താഴെ പറയുന്ന മെറ്റാ ഡാറ്റ ലഭ്യമാണ്”\nരേഖയുടെ ട്യൂബിങ്ങൻ കാറ്റലോഗ് ഐഡിയും ഡിജിറ്റൽ ലൈബ്രറി ലിങ്കും\nരേഖ റിലീസ് ചെയ്തപ്പോൾ ഞാൻ എഴുതിയ ബ്ലോഗ് പോസ്റ്റിലേക്കുള്ള ലിങ്ക്\nരേഖയുടെ വിക്കിഗ്രന്ഥശാല ലിങ്ക്\nരേഖയുടെ Archive.org ലിങ്ക്\nഇതിൽ യൂണിക്കോഡിലാക്കാത്ത രേഖകൾക്ക് വിക്കിഗ്രന്ഥശാല ലിങ്ക് ലഭ്യമല്ല എന്നത് ശ്രദ്ധിക്കുമല്ലോ.\nപട്ടിക ഗൂഗിൾ ഷീറ്റായി നേരിട്ടു ആക്സെസ് ചെയ്യാൻ ഈ ലിങ്കിൽ അമർത്തുക. ഗൂഗിൾ ഷീറ്റിൽ എത്തി കഴിഞ്ഞാൽ അതിലെ Data > Filter Views > Create Temporary Filter Views > Click ▼ inaColumn Title > Select Relevant Values എന്ന ഓപ്ഷൻ ഉപയോഗിച്ച് പല തരത്തിൽ നിങ്ങൾക്കു പട്ടികയിലെ പുസ്തകങ്ങൾ ഫിൽറ്റർ ചെയ്യാം. ആവശ്യമെങ്കിൽ പട്ടികയുടെ കോപ്പിയെടുക്കുകയും പല തരത്തിൽ പുനരുപയോഗിക്കുകയും ചെയ്യാം.\nരേഖകൾ എല്ലാം ഒരുമിച്ചു കിട്ടാനും, അതിൽ നിന്ന് വിവിധ ഉപപട്ടികകൾ നിർമ്മിക്കാനും, മറ്റു കാറ്റലോഗുകൾ നിർമ്മിക്കാനും, ഗവേഷണാവശ്യങ്ങൾക്കും ഒക്കെ ഈ പട്ടിക പ്രയോജനപ്പെടും. ഈ പട്ടികകൾ ഈ മാസ്റ്റർ പട്ടികയുടെ ഒരു ഉപപട്ടിക മാത്രമാണ് എന്നത് ശ്രദ്ധിക്കുമല്ലോ.


ധന്യന് കദളിക്കാട്ടില് മത്തായി അച്ചന്റെ 87- ാം ചരമവാര്‍ഷികം 23 ന് : Marian Pathram\nപാലാ:തിരുഹൃദയഭക്തി പ്രചാരകനും തിരുഹൃദയ സന്യാസിനി സമൂഹസ്ഥാപകനുമായ ധന്യന് കദളിക്കാട്ടില് മത്തായി അച്ചന്റെ 87 ാം ചരമവാര്‍ഷികം മേയ് 23 ന് ആചരിക്കും. എസ്.എച്ച് പ്രൊവിന്‍്ഷ്യല് ഹൗസ് കപ്പേളയിലായിരിക്കും ചടങ്ങുകള്.\nഇന്നുമുതല് 22 വരെ വിവിധ രൂപതാധ്യക്ഷന്മാരും വികാരി ജനറാല്‍മാരും വൈദികരും വിശുദ്ധ കുര്‍ബാന അര്‍പ്പിച്ച് വചനസന്ദേശം നല്കി നൊവേന പ്രാര്‍ത്ഥനകള് നടത്തും.\n23 ന് ശ്രാദ്ധം നടക്കും. രാവിലെ 10.30 ന്‌സമൂഹബലിക്ക് കോതമംഗലം ബിഷപ് മാര് ജോര്‍ജ് മഠത്തിക്കണ്ടത്തില് മുഖ്യകാര്‍മ്മികത്വം വഹിക്കും.11.45 ന് കബറിടത്തിങ്കല് ചരമവാര്‍ഷിക പ്രാര്‍ത്ഥനകള്. 12 ന് ശ്രാദ്ധ നേര്‍ച്ച വെഞ്ചരിപ്പ്. പാലാ ബിഷപ് മാര് ജോസഫ് കല്ലറങ്ങാട്ട് മുഖ്യകാര്‍മ്മികത്വം വഹിക്കും.


നോ പറയണം പുകയിലയോട്; ഇന്ന് ലോക പുകയിലവിരുദ്ധദിനം - Samakalika Malayalam\nനോ പറയണം പുകയിലയോട്; ഇന്ന് ലോക പുകയിലവിരുദ്ധദിനം\nBy സമകാലികമലയാളം ഡെസ്‌ക് | Published: 31st May 2017 03:58 PM |\nLast Updated: 31st May 2017 03:58 PM | A+A A- |\nപുകവലിക്ക് വലിയ വിലകൊടുക്കേണ്ടി വരുമെന്ന് സിനിമാ തിയേറ്ററിലെ പരസ്യത്തില് കേള്‍ക്കുമ്പോള് പലര്‍ക്കും എഴുന്നേറ്റോടാനാണ് തോന്നുക. ഇതിന്റെ ദോഷവശങ്ങളെക്കുറിച്ച് കൂടുതല് ബോധവാന്‍മാരായാല് ഇത്രയ്ക്ക് അസഹിഷ്ണുത പ്രകടിപ്പിക്കില്ല എന്ന് തോന്നുന്നു. നിലവില് ലോകത്ത് ഏറ്റവും അധികം കച്ചവടം ചെയ്യുന്ന ഒരു വസ്തു ആണെന്നിരിക്കെ ഇത് ലോകത്തില് നിന്ന് തുടച്ചുനീക്കുന്നതും വളരെ ശ്രമകരമായ ദൗത്യമാണ്. ഇതിന്റെ സാമ്പത്തിക/ കച്ചവട താല്‍പ്പര്യങ്ങള് മറികടക്കുക അത്ര എളുപ്പമല്ല.\nപുകയിലയില് അടങ്ങിയിട്ടുള്ള ലഹരി പദാര്‍ത്ഥമായ നിക്കോട്ടിന്റെ ലഹരിദായക പ്രത്യേകതകള് മൂലമാണ് ആളുകള് ഇതിന് അടിമപ്പെടുന്നതും പിന്നീട് നിര്‍ത്താനാവാതെ കഷ്ടപ്പെടുന്നതും. പുകയില ഉപയോഗം ഉപേക്ഷിക്കാന് ഏറ്റവും നല്ല മാര്‍ഗ്ഗം ഒരിക്കലും തുടങ്ങാതിരിക്കുക ആണെന്ന് പറയാറുണ്ട്. കാരണം തുടങ്ങിയാല് ശീലം നിര്‍ത്തുന്നത് അത്ര എളുപ്പമല്ല. ഒരു സിഗരറ്റ് വലിക്കുമ്പോള് നിങ്ങളുടെ ആയുസിന്റെ ഏകദേശം 11 മിനിറ്റ് കുറയുമെന്നാണ് കണക്ക്. പുകവലിക്കുന്നവര്‍ക്ക് പുകവലിക്കാത്തവരേക്കാള് പത്തുവര്‍ഷം ആയുസ് കുറവാണെന്നാണ് കണക്ക്.\nനിക്കോട്ടിന് വെറും പത്ത് സെക്കന്റുകൊണ്ടാണ് നമ്മുടെ തലച്ചോറിലെത്തുക. മാത്രമല്ല ശരീരത്തിന്റെ എല്ലാ ഭാഗത്തും എത്തി ദോഷഫലങ്ങള് ഉണ്ടാക്കും. മുലപ്പാലില് പോലും നിക്കോട്ടിന് എത്തപ്പെടും. ലക്ഷക്കണക്കിന് ആളുകള് പുകവലി നേരിട്ട് ഉപയോഗിച്ചും അല്ലാതെയും മരിക്കുന്നുവെന്നാണ് കണക്കുകള് സൂചിപ്പിക്കുന്നത്. ഒന്‍പത് ലക്ഷത്തോളം ആളുകള് പുകയില നേരിട്ട് ഉപയോഗിക്കാതെ സെക്കന്റ് ഹാന്‍ഡ് സ്‌മോകിങ് അഥവാ മറ്റൊരാള് വലിച്ചു പുറത്തു വിട്ട പുകയുടെ ഇരകളാണ്. പുകയില മൂലമുള്ള മരണങ്ങളില് ഏറ്റവുമധികം റിപ്പോര്‍ട്ട് ചെയ്തിട്ടുള്ളത് ചൈന, ഇന്ത്യ, റഷ്യ, അമേരിക്ക എന്നീ രാജ്യങ്ങളില് നിന്നുമാണ്.\nമേയ് 31 ലോക പുകയില വിരുദ്ധദിനമായി ലോകാരോഗ്യസംഘടന ആചരിക്കുന്നതിന്റെ ഉദ്ദേശം പുകയിലയുടെ പുകയിലയുടെ ദൂഷ്യഫലങ്ങളെപ്പറ്റി സമൂഹത്തെ ബോധവല്‍ക്കരിക്കുക, പുകയില ഉല്‍പ്പന്നങ്ങള് നിയന്ത്രിക്കാന് അധികൃതരെ പ്രേരിപ്പിക്കുക എന്നിവയാണ്. പുകയില- വികസനത്തിന് ഒരു ഭീഷണി എന്നതാണ് ഇക്കൊല്ലത്തെ പുകയില വിരുദ്ധദിനത്തിന്റെ തീം. ചെറുപ്പക്കാരാണ് പുകയിലയുടെ ഇരകള് എന്ന അടിസ്ഥാനത്തിലാണ് ഈ തീം സ്വീകരിച്ചിരിക്കുന്നത്. ക്രിയാത്മകമായ പ്രവര്‍ത്തനങ്ങളിലേര്‍പ്പെട്ട് ജീവിക്കേണ്ട സമയത്ത് യുവാക്കള് പുകയിലയ്ക്ക് അടിമപ്പെടുന്നത് സമൂഹത്തിനെത്തന്നെ പ്രതികൂലമായി ബാധിക്കും.\nപുകവലി nicotine ലോക പുകയിലവിരുദ്ധദിനം ലഹരി


ഗെയിംസ് അഴിമതി സംബന്ധിച്ച സി.എ.ജി. റിപ്പോര്‍ട്ട് ഇന്ന് സമര്‍പ്പിക്കും\nAugust 5, 2011 ദേശീയം\nന്യൂഡല്‍ഹി: കോമണ്‍വെല്‍ത്ത് ഗെയിംസ് അഴിമതി സംബന്ധിച്ച സി.എ.ജി. റിപ്പോര്‍ട്ട് ഇന്ന് പാര്‍ലമെന്റില് സമര്‍പ്പിക്കും. കായികമന്ത്രിയുടെ നിര്‍ദേശം മറികടന്ന് കോമണ്‍വെല്‍ത്ത് ഗെയിംസ് സംഘാടകസമിതി ചെയര്‍മാനായി സുരേഷ് കല്‍മാഡിയെ നിയോഗിച്ചത് പ്രധാനമന്ത്രിയുടെ ഓഫീസാണെന്ന് (പി.എം.ഒ) സി.എ.ജി. കുറ്റപ്പെടുത്തിയിട്ടുണ്ട്.\n2004 ഡിസംബറിലാണ് കല്‍മാഡിയെ ഗെയിംസ് സംഘാടകസമിതി ചെയര്‍മാനായി നിയമിച്ചത്. അന്നത്തെ കായികമന്ത്രി സുനില്‍ദത്തിന്റെ എതിര്‍പ്പിനെ അവഗണിച്ചാണ് ഇന്ത്യന് ഒളിമ്പിക് അസോസിയേഷന് (ഐ.ഒ.എ) പ്രസിഡന്റായിരുന്ന കല്‍മാഡിയെ ചെയര്‍മാനാക്കിയതെന്ന് സി.എ.ജി. റിപ്പോര്‍ട്ട് പറയുന്നു. 2000 കോടിയോളം രൂപ ചെലവാക്കാന് അധികാരമുണ്ടായിരുന്ന സംഘാടകസമിതിയുടെ തലപ്പത്തേക്ക് കല്‍മാഡിയെ നിയോഗിച്ചതിന് പി.എം.ഒയെ കുറ്റപ്പെടുത്തുന്ന സി.എ.ജി. റിപ്പോര്‍ട്ടാണ് പാര്‍ലമെന്റില് വെക്കുന്നത്.\n2010ലെ ഗെയിംസിന് ആറുവര്‍ഷം മുമ്പുതന്നെ സംഘാടകസമിതി രൂപവത്കരിച്ചെങ്കിലും ഏറെക്കാലം നിര്‍ജീവമായിരുന്നതിന് ഏറെ വിമര്‍ശം കേള്‍ക്കേണ്ടിവന്നിരുന്നു. പിന്നീട് ഗെയിംസിനുവേണ്ടി ഓരോ കരാറുകള് ഉണ്ടാക്കിയതിലും ഉയര്‍ന്ന തുകയ്ക്ക് സാധനങ്ങള് വാങ്ങിക്കൂട്ടിയതിനും ഏറെ ആരോപണങ്ങളുണ്ടായി. ആദ്യവസാനം ക്രമക്കേടും അഴിമതിയും ആരോപിക്കപ്പെട്ടതോടെ ഇതുസംബന്ധിച്ച അന്വേഷണത്തിന് പ്രധാനമന്ത്രി ഇടപ്പെട്ട് മുന് സി.എ.ജി വി.കെ. ഷുങ്ഗ്ലുവിന്റെ നേതൃത്വത്തില് ഗെയിംസിനുശേഷം ഒരു സമിതിയെ നിയോഗിച്ചു. ഈ സമിതിയുടെ ആറ് റിപ്പോര്‍ട്ടുകളും സമര്‍പ്പിച്ചു.\nഗെയിംസിന് ടൈമിങ്, സ്‌കോറിങ്, റിസള്‍ട്ട് ഉപകരണങ്ങള് സ്ഥാപിക്കാന് സ്വിസ് കമ്പനിക്ക് ഉയര്‍ന്ന തുകയ്ക്ക് കരാര് നല്‍കിയതുവഴി ഖജനാവിന് 90 കോടിയുടെ നഷ്ടമുണ്ടാക്കിയെന്ന കേസില് സി.ബി.ഐ. അറസ്റ്റുചെയ്ത കല്‍മാഡി ഇപ്പോള് തിഹാര് ജയിലിലാണ്.


മൂല്യം കൂടിയ ആദ്യ പത്ത് കമ്പനികളില് നിന്നും എസ്ബിഐ പുറത്ത് | Live Newage - Live Newage\nHome > CORPORATE > മൂല്യം കൂടിയ ആദ്യ പത്ത് കമ്പനികളില് നിന്നും എസ്ബിഐ പുറത്ത്\nമൂല്യം കൂടിയ ആദ്യ പത്ത് കമ്പനികളില് നിന്നും എസ്ബിഐ പുറത്ത്\nമുംബൈ: രാജ്യത്തെ ഏറ്റവും വലിയ പൊതുമേഖലാ ബാങ്കായ സ്‌റ്റേറ്റ് ബാങ്ക് ഓഫ് ഇന്ത്യ വിപണി മൂല്യം അടിസ്ഥാനമാക്കിയുള്ള രാജ്്യത്തെ ഏറ്റവും മൂല്യം കൂടിയ പത്ത് കമ്പനികളുടെ പട്ടികയില് നിന്നും പുറത്തായി. ബിഎസ്ഇയില് തുടര്‍ച്ചയായി നാലാം വ്യാപാര ദിനവും ബാങ്കിന്റെ ഓഹരി വില ഇടിഞ്ഞതാണ് സ്ഥാനം നഷ്ടമാകാനുള്ള പ്രധാന കാരണം.\nനിലവില് വിപണി മൂല്യത്തില് പതിനൊന്നാം സ്ഥാനത്താണ് എസ്ബിഐ. ഏകദേശം 2,229 ബില്യണ് ഡോളറിന് അടുത്താണ് വിപണി മൂല്യം. കൊട്ടക് മഹീന്ദ്രാ ബാങ്കാണ് തൊട്ടു മുമ്പില് . 2,231 ബില്യണ് ഡോളറിന് അടുത്താണ് കൊട്ടക് മഹീന്ദ്ര ബാങ്കിന്റെ വിപണി മൂല്യം.\nവിപണി മൂല്യത്തിന്റെ അടിസ്ഥാനത്തില് രാജ്യത്തെ ഏറ്റവും മൂല്യം കൂടിയ ബാങ്കുകളില് കൊട്ടക് മഹീന്‍്ര ബാങ്കാണ് ഇപ്പോള് രണ്ടാം സ്ഥാനത്ത്. എസ്ബിഐ മൂന്നാം സ്ഥാനത്തേക്ക് പിന്തള്ളപ്പെട്ടു.\nഎസ്ബിഐ ഓഹരികളില് കഴിഞ്ഞ നാല് വ്യാപാര ഘട്ടങ്ങളിലായി5ശതമാനത്തിലേറെ ഇടിവ് ഉണ്ടായി. അതേസമയം കൊട്ടക് മഹീന്ദ്ര ബാങ്കിന്റെ വിപണി മൂല്യത്തില്5ശതമാനം വര്‍ധന ഇക്കാലയളവില് പ്രകടമായി.\nഈ വര്‍ഷം ഇതുവരെ 16 ശതമാനത്തോളം വര്‍ധന കൊട്ടക് ഓങരികളില് ഉണ്ടായി. അതേസമയം ഇക്കാലയളവില് കൊട്ടക് ഓഹരികളില് 20 ശതമാനത്തിന് അടുത്ത് ഇടിവാണ് ഉണ്ടായിരിക്കുന്നത്.


പൊന്നാനിക്കളരിയിലെ അവസാന കണ്ണി | gulf feature\nOct 16, 2020, 02:01 AM IST\nകരിക്കട്ടകൊണ്ട് ആരൊക്കെയോ വരച്ച ചിത്രങ്ങളോട് പ്രതിഷേധിച്ച് ഹരിമംഗലം ക്ഷേത്രത്തിന്റെ ശ്രീകോവിലിനു പുറത്ത് എഴുതുമ്പോൾ അച്യുതൻ നമ്പൂതിരിക്ക് വയസ്സ് വെറും ഏഴര. പ്രാസം പിഴക്കാതെ, ഈണം മുറിയാതെ അറിയാതെ എഴുതിപ്പോയതാണാവരികൾ എന്ന് അക്കിത്തം പലപ്പോഴും പറയാറുണ്ടായിരുന്നു. ആ ഏഴുവയസ്സുകാരൻ ഇന്ന് തൊണ്ണൂറ്റി നാലിലെത്തി വിടപറയുമ്പോൾ കാവ്യജീവിതം മലയാള കവിതയുടെ മാത്രമല്ല കേരളീയ നവോത്ഥാനത്തിന്റെ ചരിത്രം കൂടിയായി മാറിയിരിക്കുന്നു. പൊന്നാനിക്കളരിയിലെ അവസാന കണ്ണിയായി അറിയപ്പെടുന്ന അക്കിത്തത്തിന്റെ വിയോഗത്തെത്തുടർന്ന് അദ്ദേഹത്തിന്റെ കാവ്യജീവിതത്തെ ഒാർത്തെടുക്കുകയാണ് ലേഖകൻ\n# സഫറുള്ള പാലപ്പെട്ടി\nമഹാകവി ഇടശ്ശേരി ഗോവിന്ദൻ നായരുടെ നായകത്വത്തിൽ ബാലകൃഷ്ണ ഗ്രന്ഥാലയത്തിൽ രൂപം കൊള്ളുകയും പിന്നീട് ഇടശ്ശേരിയുടെ മോട്ടിലാൽഘട്ട എന്നറിയപ്പെട്ടിരുന്ന നിളാ മണൽപ്പുറത്തേക്ക് മാറുകയും ചെയ്ത പൊന്നാനിയിലെ സഹൃദയസംഘമായ പൊന്നാനിക്കളരിയിലെ അവസാന കണ്ണിയാണ് മഹാകവി അക്കിത്തത്തിന്റെ വിയോഗത്തിലൂടെ മലയാളികൾക്ക് നഷ്ടമായിരിക്കുന്നത്.\nഇടശ്ശേരിയും ഉറൂബും നാലപ്പാടും വി. ടി.യും എം. ഗോവിന്ദനും അക്കിത്തവും കുട്ടികൃഷ്ണമാരാരും കെ. ദാമോദരനുമെല്ലാം ചേർന്ന് രൂപപ്പെടുത്തിയ പൊന്നാനിയിലെ സാംസ്കാരിക സഹൃദയത്വത്തിന്റെ തണൽപറ്റി വളർന്നുവന്ന സാഹിത്യ സാംസ്കാരിക നായകന്മാർ ഒട്ടേറെയാണ്.\nമലയാള സാഹിത്യലോകത്തിന് എണ്ണമറ്റ പ്രഗല്‌ഭമതികളെ സംഭാവന ചെയ്ത പ്രദേശമാണ് മലബാറിന്റെ സാംസ്കാരിക തലസ്ഥാനമായ പൊന്നാനി. തിരൂർ മുതൽ നാട്ടിക വരെ വ്യാപിച്ചു കിടക്കുന്ന പഴയ പൊന്നാനി താലൂക്കിലെ തിരൂർ തുഞ്ചൻ പറമ്പിലാണല്ലോ മലയാള ഭാഷയുടെ ജാതകം കുറിച്ച, കിളിപ്പാട്ടിന്റെ പേരാറുദ്‌ഭവിച്ച തുഞ്ചത്ത് എഴുത്തച്ഛൻ ജനിച്ചത്. മലയാള ഭാഷയുടെ മാതാവെന്നറിയപ്പെടുന്ന ഭാരതപ്പുഴയും പൊന്നാനിയിലാണ്. ചരിത്രം തുടിച്ചുനിൽക്കുന്ന ഈ നഗരം അനേകം സഞ്ചാരികൾക്ക് ആതിഥ്യമരുളിയിട്ടുണ്ട്. ഈ തെരുവുകളിലൂടെ മാഹനും ഫ്രാൻസിസ് ബുക്കാനനും വില്യം ലോഗനും നടന്നുപോയിട്ടുണ്ട്. കോഴിക്കോട് സാമൂതിരി വള്ളുവക്കോനാതിരിയെയും കൊച്ചി രാജാവിനെയും കീഴ്‌പ്പെടുത്തി കയറി നിന്നത് പൊന്നാനിയുടെ രാജധാനിയിലാണ്.\nശൈഖ് സൈനുദ്ദീൻ മഖ്തൂം കബീർ മലയാളത്തിന്റെ ‘ഉമ്മുൽ ഖുറാ’ പണിതത് ഈ മണ്ണിലാണ്. ടിപ്പുസുൽത്താൻ ബ്രിട്ടീഷ് സൈന്യത്തെ പിന്തുടർന്നോടിച്ചതും ഈ നഗരവീഥിയിലൂടെയാണ്. പറങ്കികളാൽ പലവട്ടം മാനഹാനി സംഭവിച്ചത് ഇവിടത്തെ കെട്ടിടങ്ങൾക്കും അവയ്ക്കുള്ളിൽ ജീവിച്ചിരുന്ന പിതാമഹൻമാർക്കുമാണ്. കുഞ്ഞാലിമരക്കാർ കടലിനെ കൂട്ടുകാരനാക്കി പോർച്ചുഗീസ് നാവിക മേലാളൻമാരെ ഇതിഹാസ സമാനമായ ധീരതയാൽ തോൽപ്പിച്ചത് ഇവിടെ വെച്ചാണ്. സൈനുദ്ദീൻ മഖ്തൂം രണ്ടാമന്റെ ‘തുഹ്ഫതുൽ മുജാഹിദീൻ’ എന്ന വിശ്വപ്രശസ്ത ഗ്രന്ഥത്തിന് ജന്മം നൽകിയത് ഇവിടത്തെ ഇടുങ്ങിയ മുറികൾക്കുള്ളിലിരുന്നാണ്.\n‘അധികാരം കൊയ്യണമാദ്യം നാം\nഅതിനു മേലാകട്ടെ പൊന്നാര്യൻ...’ എന്നു മഹാകവി ഇടശ്ശേരി ഗർജിച്ചത് ഇവിടത്തെ കോടതിമരച്ചുവട്ടിൽ നിന്നാണ്. കേരളത്തെ അറിവും മനുഷ്യസ്നേഹവുംകൊണ്ടു നിറച്ച അനേകം പണ്ഡിതരെ വിളക്കത്തിരുത്തിയതും ഇവിടെ വെച്ചാണ്.\nഇടശ്ശേരി, എം.ടി. വാസുദേവൻ നായർ, ഉറൂബ് എന്ന പി.സി. കുട്ടികൃഷ്ണൻ, വി.ടി. ഭട്ടതിരിപ്പാട്, എം. ആർ.ബി., നാലപ്പാട്ട് നാരായണമേനോൻ, ബാലാമണിയമ്മ, കമലാസുരയ്യ, ഇ.എം.എസ്., കെ. ദാമോദരൻ, സി. ഉണ്ണിരാജ, സി. രാധാകൃഷ്ണൻ, കുട്ടികൃഷ്ണമാരാർ, എം. ഗോവിന്ദൻ, അക്കിത്തം, ഇ. നാരായണൻ, കടവനാട് കുട്ടികൃഷ്ണൻ, കാട്ടുമാടം നാരായണൻ, കൊളാടി ഗോവിന്ദൻ കുട്ടി, എൻ. ദാമോദരൻ, ഇ.പി. സുമിതൻ, ടി.വി. ശൂലപാണി വാര്യർ, ടി. വേണുഗോപാലക്കുറുപ്പ്, എം.ടി. എൻ. നായർ, പി.എം. പള്ളിപ്പാട്, പി. കെ. മുഹമ്മദ് കുഞ്ഞി, പി.കെ.എം. ഉഹീം, പ്രേംജി എന്ന എം.പി. ഭട്ടതിരിപ്പാട്, താമറ്റാട്ട് ഗോവിന്ദൻ കുട്ടി, എൻ. പി. ദാമോദരൻ, ഇ. കുമാരൻ, ആർട്ടിസ്റ്റ് നമ്പൂതിരി, പി. സുരേന്ദ്രൻ, കെ.പി. രാമനുണ്ണി, ടി. കെ. പൊന്നാനി, പ്രൊഫ. എം. എം. നാരായണൻ, ആലങ്കോട് ലീലാകൃഷ്ണൻ, ചാത്തനാത്ത് അച്യുതനുണ്ണി, എം.പി. ശങ്കുണ്ണിനായർ, പി.പി. രാമചന്ദ്രൻ, ബിജു നായരങ്ങാടി, വി.ടി. വാസുദേവൻ, രാമകൃഷ്ണൻ കുമരനല്ലൂർ, ജയചന്ദ്രൻ പൂക്കരത്തറ തുടങ്ങിയവരെല്ലാം പൊന്നാനിയിലെ സാഹിത്യ സഹൃദയസംഘത്തിൽനിന്ന് പിറവിയെടുത്തവരാണ്. അവരിൽ ഇന്ന് ജീവിച്ചിരിക്കുന്നവരിൽ ഏറ്റവും പ്രായം ചെന്ന മഹാകവിയാണ് അക്കിത്തം അച്യുതൻ നമ്പൂതിരി.\nഎന്ന് കരിക്കട്ടകൊണ്ട് ആരൊക്കെയോ വരച്ച ചിത്രങ്ങളോട് പ്രതിഷേധിച്ച് ഹരിമംഗലം ക്ഷേത്രത്തിന്റെ ശ്രീകോവിലിനു പുറത്ത് എഴുതുമ്പോൾ അച്യുതൻ നമ്പൂതിരിക്ക് വയസ്സ് വെറും ഏഴര. പ്രാസം പിഴയ്ക്കാതെ, ഈണം മുറിയാതെ അറിയാതെ എഴുതിപ്പോയതാണാവരികൾ എന്ന് അക്കിത്തം പലപ്പോഴും പറയാറുണ്ടായിരുന്നു. ആ ഏഴുവയസ്സുകാരൻ ഇന്ന് തൊണ്ണൂറ്റി മൂന്ന് പിന്നിടുമ്പോൾ അദ്ദേഹത്തിന്റെ കാവ്യജീവിതം മലയാളകവിതയുടെ മാത്രമല്ല കേരളീയ നവോത്ഥാനത്തിന്റെ ചരിത്രം കൂടിയായി മാറിയിരിക്കുന്നു. പൊന്നാനിക്കളരിയിൽ ഇടശ്ശേരിക്കും ഉറൂബിനുമൊപ്പം കവിയായും നടനായും നാടകൃത്തായും പ്രവർത്തിച്ച അക്കിത്തം നവോത്ഥന മുന്നേറ്റങ്ങളിൽ വി.ടി. ഭട്ടതിരിപ്പാടിനും എം.ആർ.ബി.ക്കും പ്രേംജിക്കും ഇ.എം.എസിനുമൊപ്പം ചേർന്നു പ്രവർത്തിച്ചിരുന്നു. പൊന്നാനിയിലെ സഹൃദയ കൂട്ടായ്മയായ പൊന്നാനിക്കളരിയിലെ അംഗമായിരുന്നു അക്കിത്തം. ഇടശ്ശേരി അതിന്റെ ജീവനാഡിയും. ബാലകൃഷ്ണ ഗ്രന്ഥാലയത്തിൽ രൂപം കൊണ്ട പൊന്നാനിക്കളരി പിന്നീട് നിളാ മണൽപുറത്തേക്ക് മാറുകയായിരുന്നു. ഈ മണൽപ്പരപ്പാണ് ഇടശ്ശേരിയുടെ ‘മോട്ടിലാൽ ഘട്ട്’.\nമുപ്പതുകളിൽ പൊന്നാനിയിലെ രാഷ്ട്രീയ, സാമൂഹ്യ പ്രവർത്തനങ്ങൾക്കുവേണ്ടി ജീവിതം ബലികൊടുത്ത പാറേരിക്കൽ കൃഷ്ണപ്പണിക്കരുടെ സ്മരണാർഥം ഇടശ്ശേരി പൊന്നാനിയിൽ പടുത്തുയർത്തിയ കൃഷ്ണപ്പണിക്കർ വായനശാല സജീവമായപ്പോൾ പൊന്നാനിക്കളരി വായനശാലയിലേക്ക് മാറ്റുകയായിരുന്നു. ഈ പൊന്നാനിക്കളരിയായിരുന്നു അക്കിത്തത്തെ രൂപപ്പെടുത്തിയെടുത്തതിൽ നിർണായക പങ്കുവഹിച്ചത്. ഈ സഹൃദയ കൂട്ടായ്മയിൽനിന്നും ഒരുപാട് പേരെ രൂപപ്പെടുത്തിയെടുക്കാനും കേരളത്തിന്റെ സാംസ്‌കാരിക മണ്ഡലത്തിന്റെ ശക്തികേന്ദ്രമായി മാറ്റാനും കഴിഞ്ഞിട്ടുണ്ട്. പൊന്നാനിക്കളരിയെക്കുറിച്ച് അക്കിത്തം പിന്നീട് ‘പൊന്നാനിക്കളരി’ എന്ന പേരിൽ ഒരു പുസ്തകം തന്നെ രചിച്ചിട്ടുണ്ട്.\nഇടശ്ശേരിയായിരുന്നു അക്കിത്തത്തിലെ കവിയെ കണ്ടെത്തിയത്. ‘ഭ്രാന്തൻ നായ്ക്കളെപ്പോലെ ഓടി നടക്കുന്നവരാണ് എഴുത്തുകാർ. നായയ്ക്ക് അങ്ങനെ ഓടണമെന്നില്ല. പിന്നിൽ നിന്നൊരാൾ ചാട്ടവാറുമായി വരുന്നതിനാലാണ് ഇങ്ങനെ സംഭവിക്കുന്നത്’ എന്ന് അക്കിത്തത്തിന് പറഞ്ഞുകൊടുത്തത് ആകാശംപോലുള്ള ഒരു ഹൃദയം കീശയിലിട്ട് നിരത്തിലിറങ്ങിയ ഇടശ്ശേരിയാണ്. അക്കിത്തം സാമൂതിരി കോളേജിൽ ഇന്റർ മീഡിയറ്റിനു പഠിക്കവേ ഒരു കെട്ടു കവിതയുമായി ഇടശ്ശേരിയുടെ മുന്നിലെത്തി.\n‘തനിക്ക് ചിരിക്കാനറിയാം; അതുകൊണ്ടുതന്നെ കരയാനും. കരയാനറിയുന്നവനേ കവിയാകാനാകൂ... തനിക്കതിനാവും...’ അക്കിത്തത്തിന്റെ ഓരോ വാക്കുമരിച്ചു പെറുക്കിയ ശേഷം ഇടശ്ശേരി പറഞ്ഞു. പിൽക്കാലത്ത് ഇടശ്ശേരിയുമായും ഇടശ്ശേരിക്കവിതകളുമായും ഇടമുറിയാത്ത ബന്ധമുണ്ടായിരുന്നു അക്കിത്തത്തിന്. ആ ആത്മബന്ധം ഇടശ്ശേരിയുടെ മരണം വരെ തുടർന്നു. വളരെ യാഥാസ്ഥിതികമായ ഗൃഹാന്തരീക്ഷത്തിൽ വളർന്ന അദ്ദേഹം യാഥാസ്ഥിതികത്വത്തിനെതിരേ നിരന്തരം കലഹിച്ചിരുന്നു. അതിനു കാരണം വി.ടി. ഭട്ടതിരിപ്പാടുമായുള്ള അടുപ്പമായിരുന്നു.\nകമ്യൂണിസ്റ്റ് ആശയങ്ങൾ ഉൾക്കൊണ്ടും കമ്യൂണിസ്റ്റ് നേതാക്കളുമായി സഹവർത്തിച്ചും പ്രവർത്തിക്കുമ്പോൾത്തന്നെ അക്കിത്തത്തിന് ഉറച്ച ഒരു നിലപാടുണ്ടായിരുന്നു. അത് കമ്യൂണിസ്റ്റ് വിരുദ്ധവുമല്ല , കമ്യൂണിസ്റ്റനുകൂലവുമല്ലായിരുന്നു. ആത്മീയതയെയും ഭൗതികതയെയും സമന്വയിപ്പിച്ചുകൊണ്ടുള്ള ഒരു ചിന്താധാരയായിരുന്നു അക്കിത്തത്തിന്റേത്. അതുകൊണ്ട് തന്നെ കാറൽ മാർക്സിനെ ഒരു ഭൗതികവാദിയായി മാത്രം കാണാൻ അദ്ദേഹം ഇഷ്ടപ്പെട്ടിരുന്നില്ല. അത്മീയ വാദത്തിന്റെയും ഭൗതിക വാദത്തിന്റെയും ഒരു ചേർച്ചയായി മാർക്സിനെ കാണുകയായിരുന്നു അദ്ദേഹം.\nഭക്ഷണം, വസ്ത്രം, പാർപ്പിടം ഇവ അനുഭവിക്കാനുള്ള ജന്മാവകാശം മനുഷ്യനുണ്ടായിരിക്കണമെന്ന വിശ്വാസമാണ് കമ്യൂണിസമായി വ്യാഖ്യാനിക്കുന്നത്. ഋഗ്വേദത്തിലെ ‘സമാനോ മന്ത്രസ്സമിതിസ്സമാനീ’ എന്ന് തുടങ്ങുന്ന ഋക്കുകളാണ് എല്ലാ മനുഷ്യരെയും സമന്മാരായി തുല്യരായി കാണണമെന്ന ചിന്ത. ഈ ചിന്താധാരയാണ് അക്കിത്തത്തെ നയിച്ചത്. ഇതിൽനിന്നാണ് പിൽക്കാലത്ത് ഇ.എം.എസിലൂടെയും അച്യുതമേനോനിലൂടെയും കെ. ദാമോദരനിലൂടെയും അക്കിത്തം കാറൽ മാർക്സിലെത്തിച്ചേർന്നത്. നവോത്ഥാന മുന്നേറ്റ കാലഘട്ടത്തിൽ ‘ചത്ത യാഥാസ്ഥിതികത്വസിംഹം ഗർജിക്കുമെന്നോർത്ത് പരുങ്ങിടാതെ’ മറക്കുടയ്ക്കുള്ളിലെ മഹാനരകത്തിൽനിന്ന് പുറത്തുവരാൻ അക്കിത്തം തന്റെ കവിതകളിലൂടെ നമ്പൂതിരി സ്ത്രീകളോട് ആഹ്വാനം ചെയ്തിരുന്നു.\nപരിഷ്കൃതരാജ്യങ്ങൾ നൂറ്റാണ്ടുകൾ കൊണ്ടു പിന്നിട്ട അന്ധകാരങ്ങളുടെ ദൂരമാണ് വി.ടി.യുടെ നേതൃത്വത്തിൽ പരിവർത്തനദാഹികളായ യുവാക്കൾ ഏതാനും ദശകങ്ങൾ കൊണ്ട് പിന്നിട്ടത്. അത്യാചാരങ്ങളിൽ കുടുങ്ങി മനുഷ്യത്വം മരവിച്ചുകിടന്ന അന്നത്തെ ബ്രാഹ്മണ്യത്തിന്റെ അകത്തളങ്ങളിൽ ഋഷിപരമ്പരകളിൽ നിന്ന് സത്താപരമായി എത്രയെത്രയോ അകന്നുകിടന്ന, ചെളിപുരണ്ട വെറും നൂൽ മാത്രമായിരുന്നു ബ്രഹ്മസൂത്രം. ആ ബ്രഹ്മസൂത്രത്തെ ധീരമായി പൊട്ടിച്ചെറിയാൻ അക്കിത്തത്തിനു കരുത്തേകിയത് വി.ടി. ഭട്ടതിരിപ്പാടിന്റെ കരുത്താർന്ന പിൻബലമായിരുന്നു.\nഎല്ലാ ജന്തുക്കളും ദൈവ\nമത്തി കോർക്കട്ടെയിന്നുഞാൻ.’ എന്ന് അദ്ദേഹം ഒരു കാലത്തിന്റെ ഇരമ്പുന്ന ധർമരോഷത്തിനു മുന്നിൽ പ്രഖ്യാപിക്കാൻ വി.ടി.യെക്കാളും ഒരു പടി മുന്നിൽനിന്നുകൊണ്ട് ധൈര്യം കാണിച്ചു. ഈ കാലഘട്ടത്തിൽ പോലും ഇങ്ങനെ സധൈര്യം വിളിച്ചു പറയാൻ അക്കിത്തത്തെ ഫാസിസ്റ്റ് വാദിയെന്നും പുനരുത്ഥാനവാദിയെന്നും പറഞ്ഞ് അധിക്ഷേപിക്കുന്ന എത്ര കവികൾക്കാകും!\nഈ കവി തന്റെ കാവ്യങ്ങളിൽ സാക്ഷാത്കരിച്ചുവെച്ചിരിക്കുന്ന മഹാമാനുഷികതയുടെ പൊരുളറിയാത്തവരാണ്, അല്ലെങ്കിൽ അദ്ദേഹത്തെ അറിയാൻ ശ്രമിക്കാത്തവരാണ് ഇവ്വണ്ണം അദ്ദേഹത്തെ അധിക്ഷേപിക്കുന്നത്. മതസൗഹാർദത്തിനെ കുറിച്ചും അദ്ദേഹത്തിനു വ്യക്തമായ കാഴ്ചപ്പാടുണ്ട്. ‘‘മതസൗഹാർദ്ദം വളർന്നുവരുവാൻ ഞാൻ ഒറ്റ വഴിയേ കാണുന്നുള്ളൂ. എല്ലാ ജീവജാലങ്ങളും ഈശ്വരന്റെ രൂപങ്ങളാണെന്ന് മനസ്സിലാക്കി ശുശ്രൂഷിക്കുക. ഓരോ ജീവനും അതിന്റേതായ പരിമിതിയിൽ പെട്ട് പിടയുകയാണെന്ന് അറിയുക. ഞാൻ എന്ന അഹങ്കാരമാണ്\nപരിമിതികളുടെ വേര്. അതില്ലാതായവർക്കേ അവയെ പൂർണമനസ്സോടെ ശുശ്രൂഷിക്കാനാവൂ. ഞാൻ എന്ന അഹങ്കാരങ്ങളുടെ ചെറിയ ചെറിയ സംഘങ്ങളാണ് മതങ്ങളും പാർട്ടികളും. ഞാൻ എന്ന അഹങ്കാരത്തിൽനിന്ന് വിമുക്തമല്ലെങ്കിൽ സംഘങ്ങൾക്ക് പൂർണമനസ്സോടെ ശുശ്രൂഷിക്കാനാവില്ല. അഹംബുദ്ധിയുടെ പിടച്ചിലിന്ന് അതീതമായി ജീവിക്കാൻ നാം ശ്രമിച്ചാൽ മതസൗഹാർദം തനിയെ ഉണ്ടായിക്കൊള്ളും.’’\n1952-ൽ അദ്ദേഹം ‘ഇരുപതാം നൂറ്റാണ്ടിന്റെ ഇതിഹാസം’ എന്ന ദീർഘകാവ്യം രചിച്ചുകൊണ്ട് കാവ്യരംഗത്ത് മാറ്റത്തിന്റെ തിരി നടുകയായിരുന്നു. രാഷ്ട്രീയവും മാനുഷികവുമായ തലങ്ങൾ നൽകി നിരൂപകർ അക്കിത്തത്തെ കൊണ്ടാടി. അദ്ദേഹത്തെ നിശിതമായി വിമർശിച്ചവരും അറിയാതെ മൂളാറുണ്ടായിരുന്നു ‘വെളിച്ചം ദുഃഖമാണുണ്ണീ തമസ്സല്ലോ സുഖപ്രദം’. അക്കിത്തത്തെക്കാൾ പ്രശസ്തി ഒരു പക്ഷേ, അക്കിത്തത്തിന്റെ ഈ വരികൾക്കാവും. ചൊല്ലിയിട്ടും ചൊല്ലിയിട്ടും മുന തേയാതെ, ആവർത്തിച്ചുദ്ധരിക്കുന്തോറും മൂർച്ചയേറിക്കൊണ്ട് വാക്കുകളുടെ നിതാന്തമായ അച്യുതി വെളിവാക്കുന്ന വരികൾ. വെളിച്ചത്തിന്റെ അവസാന തിരിനീട്ടലുകളെയും കെട്ടകാലത്തിന്റെ ഇരുൾക്കനം മൂടാനായുമ്പോൾ, കവിവാക്യത്തിനു പ്രവചന സ്വഭാവം കൈവരുന്നു.\nഉള്ളതെല്ലാവരോടും കൃതജ്ഞത’ സ്വന്തം ആത്മാവിലെ ദുഃഖങ്ങൾ താലോലിക്കുകയും കർമാവേശം പകരുകയും ചെയ്ത ഈ കവിക്ക് ഇരുപതാം നൂറ്റാണ്ടിലെ ഇതിഹാസവും ഭാഗവത വിവർത്തനവും കവിതാ കഥാ സമാഹാരങ്ങളും നാടകവുമുൾപ്പെടെ അൻപതിലേറെ ഗ്രന്ഥങ്ങൾ സ്വന്തം.\nവിവിധ സാഹിത്യ ശാഖകളിലായി അൻപതോളം കൃതികൾ, വിവിധ ഭാഷകളിൽ കവിതകളുടെ വിവർത്തനങ്ങൾ, രാജ്യത്തിലെ പരമോന്നത സാഹിത്യ പുരസ്കാരമായ ജ്ഞാനപീഠം പുരസ്കാരം, സംസ്ഥാന സർക്കാരിന്റെ പരമോന്നത പുരസ്കാരമായ എഴുത്തച്ഛൻ പുരസ്കാരം, കേരള കേന്ദ്ര സാഹിത്യ അക്കാദമി അവാർഡുകൾ, മാതൃഭൂമി പുരസ്കാരം, ഓടക്കുഴൽ അവാർഡ്, വള്ളത്തോൾ പുരസ്കാരം തുടങ്ങി ഇരുപതോളം പുരസ്കാരങ്ങൾ........ അപ്പോഴും കവി പറയുന്നു.


സര്‍ക്കാറിനെ നിയന്ത്രിക്കുന്നത് രണ്ടരയാളുകളാണെന്ന വസ്തുത നിങ്ങള് മനസിലാക്കണം. ഈ മന്ത്രിമാര്‍ക്കൊന്നും ഒരു സ്വാധീനവുമില്ല. അവര്‍ക്ക് നിങ്ങളെ സഹായിക്കാനാവില്ല. അവര് കരാര് തൊഴിലാളികളെപ്പോലെയാണ്.\nന്യൂദല്‍ഹി: മാധ്യമ സ്വാതന്ത്ര്യത്തിനുവേണ്ടിയുളള പോരാട്ടത്തില് മന്ത്രിമാരെ ബഹിഷ്‌കരിക്കാന് മാധ്യമപ്രവര്‍ത്തകരോട് ആഹ്വാനം ചെയ്ത് മുന് ബി.ജെ.പി നേതാവും ഇന്ത്യന് എക്‌സ്പ്രസിന്റെ മുന് എഡിറ്ററും വാജ്‌പേയ് മന്ത്രിസഭയിലെ അംഗവുമായ അരുണ് ഷൂരി. എന്.ഡി.ടി.വി സ്ഥാപകന് പ്രണോയ് റോയിയുടെ വീടുകളില് സി.ബി.ഐ റെയ്ഡിനെതിരെ പ്രതിഷേധിച്ചുകൊണ്ട് പ്രസ് ക്ലബ് ഓഫ് ഇന്ത്യ സംഘടിപ്പിച്ച യോഗത്തില് സംസാരിക്കുകയായിരുന്നു അദ്ദേഹം.\nമാധ്യമങ്ങള്‍ക്കും പ്രമുഖ മാധ്യമപ്രവര്‍ത്തകര്‍ക്കും മേല് ‘പ്രത്യക്ഷമായ സമ്മര്‍ദ്ദം’ ചെലുത്താനുള്ള സര്‍ക്കാര് ശ്രമമാണ് സി.ബി.ഐയുടെ റെയ്ഡ് എന്നു പറഞ്ഞ അദ്ദേഹം മാധ്യമ സ്വാതന്ത്ര്യം സംരക്ഷിക്കാന് മാധ്യമപ്രവര്‍ത്തകര് ഒരുമിച്ചുനിന്ന് മന്ത്രിമാരെ ബഹിഷ്‌കരിക്കണമെന്നും ആവശ്യപ്പെട്ടു.\nജനജീവിതത്തിന്റെ എല്ലാ മേഖലകളിലും സര്‍വ്വാധിപത്യം നേടുകയെന്നതാണ് കേന്ദ്രസര്‍ക്കാര് ലക്ഷ്യമിടുന്നത്. പരസ്പരം കുറ്റം കണ്ടുപിടിച്ച് ആക്രമിക്കുന്നതിനു പകരം മാധ്യമപ്രവര്‍ത്തകരെ ഭിന്നിപ്പിക്കാനുളള കേന്ദ്രസര്‍ക്കാര് ശ്രമങ്ങളെ ഒരുമിച്ചു നിന്ന് പ്രതിരോധിക്കുകയാണ് വേണ്ടെതെന്നും അദ്ദേഹം ആവശ്യപ്പെട്ടു.\nഇത്തരം ആക്രമണങ്ങളെ ചെറുക്കാന് മാധ്യമങ്ങള്‍ക്ക് മാര്‍ഗങ്ങളും അദ്ദേഹം വിശദീകരിച്ചു.\n1. ഒരുമിച്ചു നില്‍ക്കുക\nപരസ്പരം വിധിയെഴുതുന്നതിനുള്ള സമയമല്ല ഇത്. നിങ്ങള് നിങ്ങളുടെ സുഹൃത്തിനെ പിന്തുണയ്ക്കുകയും സഹായിക്കുകയും ചെയ്യണം. കാരണം നിങ്ങള്‍ക്കിടയില് ചില കാര്യങ്ങള് കുത്തിനിറച്ച് ഭിന്നിപ്പുണ്ടാക്കാന് അവര് ശ്രമിക്കും. അവര് ചില മാധ്യമങ്ങളെ ഉപയോഗിച്ച് മറ്റുള്ളവയെ കുറ്റപ്പെടുത്താന് ശ്രമിക്കും. അതുകൊണ്ട് ഒരിക്കലും അതിനുള്ള അവരുടെ ഉപകരണമായി മാറാതിരിക്കുക. അതിനാല് ഒത്തൊരുമിച്ച് നില്‍ക്കുക.\nനമ്മുടെ സഹപ്രവര്‍ത്തകര് നമുക്കൊപ്പം നില്‍ക്കുന്നില്ല എന്നതിനപ്പുറം ഒരാളെ തളര്‍ത്തുന്ന മറ്റൊന്നുമില്ലെന്ന് എനിക്കു ഉറപ്പിച്ചു പറയാനാവും. സിവില് സര്‍വ്വീസില് ഞാനിതു കണ്ടതാണ്. സിവില് സര്‍വ്വീസില് അവസാനം ഉത്തരവിട്ടിരിക്കുന്ന മൂന്ന് സി.ബി.ഐ അന്വേഷണങ്ങളും എനിക്കു കീഴില് എടുത്ത തീരുമാനങ്ങളുടെ പേരിലാണ്. തീരുമാനങ്ങള് എടുത്തത് ഞാനാണെന്നും സിവില് സര്‍വ്വന്റുകള് ഉത്തരവാദികളല്ലെന്നും ഞാന് സി.ബി.ഐയെ അറിയിച്ചു. പക്ഷെ മറ്റു സിവില് സര്‍വന്റുകള് ആരോപണവിധേയര്‍ക്കൊപ്പം നിലകൊണ്ടില്ല എന്നത് അവരെ തളര്‍ത്തി. അതുകൊണ്ടുതന്നെ ഈ ഘട്ടത്തില് നമ്മള് മാധ്യമപ്രവര്‍ത്തകര് പരസ്പരം ഒരുമിച്ചു നില്‍ക്കണം.\nപക്ഷെ എനിക്കു പറയാനുള്ളത്, എന്റെ സഹപ്രവര്‍ത്തകര് ഇക്കാര്യത്തില് വലിയ ബോധവാന്മരല്ല എന്നുള്ളതാണ് എന്റെ വിഷമം. കഴിഞ്ഞദിവസം യാദൃശ്ചികമായി ഞാന് ജെയ്പൂരില് ഒരു ജേണലിസ്റ്റ് മീറ്റില് പങ്കെടുക്കുകയുണ്ടായി. അവിടെ വെച്ച് രാജസ്ഥാന് പത്രികയ്‌ക്കെതിരെ നടക്കുന്ന ആക്രമണത്തെയും സാമ്പത്തിക നഷ്ടത്തെയും കുറിച്ച് മനസിലാക്കാനായിടയായി. ദല്‍ഹിയിലെ ശരാശരി പത്രവായനക്കാരനായിട്ടും അതിനെക്കുറിച്ച് ഞാന് അറിഞ്ഞിരുന്നില്ല.\n2. സമ്മര്‍ദ്ദത്തെ എതിരിടാന് സോഷ്യല് മീഡിയയെയും വിദേശമാധ്യമങ്ങളെയും ഉപയോഗിക്കുക\nനമ്മള് എല്ലാതരം ആക്രമണങ്ങളെയും നിരീക്ഷിക്കണം. അത് പ്രണോയ് റോയിയെപ്പോലുള്ള പ്രമുഖര്‍ക്കുനേരെയുള്ളതു മാത്രമല്ല എല്ലാതരത്തിലുള്ളവര്‍ക്കുനേരെയുള്ളതും. കാരണം ഇങ്ങനെയാണ് രാജ്യത്ത് ഭയം വിതയ്ക്കുന്നത്. സര്‍ക്കാര് ഇതിന്റെ പ്രതികരണം നിരീക്ഷിക്കും. നിങ്ങള് മനസിലാക്കേണ്ട, ഉറപ്പിക്കേണ്ട ഒരു കാര്യം ഇവിടെക്കൂടിയവരില് ഒട്ടേറെപ്പേരെ സര്‍ക്കാര് നിരീക്ഷിച്ചുകൊണ്ടിരിക്കുകയാണ് എന്നതാണ്.\nസോഷ്യല് മീഡിയകളിലും അവര് സജീവമാണ്. മോദിക്ക് വലിയൊരു ടീം തന്നെയുണ്ട്. ട്വിറ്ററില് എന്താണ് നടക്കുന്നത്, ഫേസ്ബുക്കില് എന്താണ് നടക്കുന്നത് എന്ന് അവര് നിരീക്ഷിച്ചിട്ടുകൊണ്ടിരിക്കുകയാണ്. അവിടെ നിങ്ങള് ഒരുമിച്ചു നില്‍ക്കുന്നത് കാണുമ്പോള്, രവീഷ് കുമാറിനെപ്പോലുള്ള ധീരരെ കാണുമ്പോള്, തങ്ങള്‍ക്ക് തെറ്റുസംഭവിച്ചു എന്നവര് തിരിച്ചറിയും. അവര് തിരിച്ചടിക്കാന് മാര്‍ഗങ്ങള് തേടും.\nതങ്ങള്‍ക്ക് ഇഷ്ടമില്ലാത്ത ആര്‍ക്കെതിരെയും നുണകളും അധിക്ഷേപങ്ങളും പ്രചരിപ്പിക്കാന് സര്‍ക്കാര് സോഷ്യല് മീഡിയയെ ഉപയോഗിക്കുകയാണ്. സോഷ്യല് മീഡിയയില് സജീവമായി നിങ്ങള് ആ നുണ പ്രചരണങ്ങളെ എതിര്‍ക്കണം. കാരണം പ്രധാനമന്ത്രിയുടെ ഓഫീസില് ഹിരണ് ജോഷി എന്ന പയ്യന്റെ നേതൃത്വത്തില് വലിയൊരു ടീം തന്നെയുണ്ട് ഇതിനുവേണ്ടി. അയാളുടെ ഒരേയൊരു പണി സോഷ്യല് മീഡിയ നിരീക്ഷിച്ച് പ്രധാനമന്ത്രിയെ വിവരങ്ങള് അറിയിക്കുകയെന്നതു മാത്രമാണ്. അദ്ദേഹം അക്കാര്യത്തില് വളരെ സെന്‍സിറ്റീവാണ്. അതാണ് അയാളുടെ ബലഹീനത. പ്രത്യേകിച്ച് വിദേശ മാധ്യമങ്ങളില് നടന്നുകൊണ്ടിരിക്കുന്ന കാര്യങ്ങള്. അതുകൊണ്ട് ഇവിടെ നടക്കുന്ന എല്ലാ സംഭവങ്ങളും വിദേശ മാധ്യമങ്ങളെ അറിയിക്കാന് സോഷ്യല് മീഡിയകളെ ഉപയോഗിക്കുക. നിങ്ങള് നിരീക്ഷിക്കുന്നത് നിരീക്ഷിച്ചുകൊണ്ടിരിക്കുന്ന സര്‍ക്കാറിനെ അറിയിക്കാനും സോഷ്യല് മീഡിയ ഉപയോഗിക്കുക.\n3. തെറ്റായ ‘നിഷ്പക്ഷത’യെ കരുതിയിരിക്കുക\nനമ്മള് സര്‍ക്കാറിനെ സഹായിക്കുന്ന ഒരു രീതിയുണ്ട്. മാധ്യമപ്രവര്‍ത്തകരെ സംബന്ധിച്ച് അവര് ഒരുവാര്‍ത്തയുടെ ഇരുഭാഗവും എന്നു പറഞ്ഞ് നല്‍കുന്ന കാര്യം. പ്രണോയ് റോയിയുടെ അടുത്ത് പോയി ‘സര് എന്താണ് വസ്തുത?’ എന്നു ചോദിക്കും. എന്നിട്ട് സി.ബി.ഐയുടെ അടുത്ത് പോയി ‘ എന്താണ് വസ്തുത?’ എന്ന് അവരോടും ചോദിക്കും.\nഇതാണ് ‘നിഷ്പക്ഷത’യുടെ രീതി. തീക്കൊളുത്തുന്നയാള്‍ക്കും, അതിനെ എതിരിടുന്നയാള്‍ക്കും നടുവില് നില്‍ക്കല്. ഈ രീതിയിലാണ് സര്‍ക്കാര് നിങ്ങളെ ഉപയോഗിക്കുക. അതിനാല് നിങ്ങള് അതിനെ പ്രതിരോധിക്കണം. അതുകൊണ്ട് തന്നെ നിങ്ങള് ഇതിലേറെ മുന്നോട്ടുപോയി വിവരങ്ങള് ശേഖരിക്കണം.\n4. വിവരാവകാശ നിയമത്തില് വെള്ളം ചേര്‍ക്കാനനുവദിക്കരുത്\nവിവരാവകാശ നിയമത്തില് വെള്ളം ചേര്‍ക്കുന്നത് ഒരു സമൂഹമെന്ന നിലയില് നമ്മള് എതിര്‍ക്കാത്തത്് ദൗര്‍ഭാഗ്യകരമാണ്. വിവരാവകാശ നിയമം ഉപയോഗിച്ച് സര്‍ക്കാറില് നിന്നും വിവരങ്ങള് ചൂണ്ടിയെടുക്കുന്നതില് തങ്ങള് നല്ല രീതിയില് പ്രവര്‍ത്തിക്കുന്നുണ്ടെന്നാണ് രാജ് കമല് ഝാ (ഇന്ത്യന് എക്‌സ്പ്രസ്), കുല്‍ദീപ് ജിയും നിഹാല് സിങ്ങും എന്നോടു പറഞ്ഞത്. പക്ഷെ രാജ് പറഞ്ഞത് എല്ലാ അപേക്ഷകളും ആദ്യഘട്ടത്തില് തള്ളുകയാണെന്നാണ്. അപ്പീല് നല്‍കിയാല്, മാസങ്ങള് നമ്മള് പിന്നാലെ നടന്നാല് മാത്രമേ വളച്ചൊടിച്ച അല്ലെങ്കില് ഭാഗികമായ വിവരങ്ങള് ലഭ്യമാകൂ. പക്ഷെ മാധ്യമങ്ങളിലൂടെ നമ്മള് ഈ വസ്തുത തുറന്നുകാട്ടുന്നില്ല. നമുക്ക് ലഭിച്ച ഏറ്റവും വിലപ്പെട്ട അവകാശങ്ങളിലൊന്നാണ് ആര്.ടി.ഐ.\nഅഭിപ്രായ സ്വാതന്ത്ര്യത്തിനു പുറമേ വിവരങ്ങളുടെ ഒഴുക്കിനെതിയെുള്ള യാതൊരു കടന്നുകകയറ്റവും അനുവദിക്കരുത്. ഒരു ഓര്‍മ്മപ്പെടുത്തലെന്ന തരത്തില് ജസ്റ്റിസ് ഭഗവതി പറഞ്ഞിട്ടുണ്ട് , ‘എന്റെ കയ്യില് വിവരമുണ്ടെങ്കില് മാത്രമേ എനിക്കു സംസാരിക്കാനാവൂ’ എന്ന്. അതുകൊണ്ടുതന്നെ വിവരങ്ങള് ശേഖരിക്കാനും നേടിയെടുക്കാനുമുള്ള സ്വാതന്ത്ര്യമുണ്ടാവണം.\n5. സര്‍ക്കാറിനെ പ്രീതിപ്പെടുത്തുന്നത് സമാധാനം നിലനിര്‍ത്തുമെന്ന ചിന്ത വേണ്ട\nസര്‍ക്കാറിനെ പ്രീതിപ്പെടുത്തുന്നത് മാധ്യമ സ്ഥാപനങ്ങളെ നല്ലരീതിയില് മുന്നോട്ടുകൊണ്ടുപോകാന് സഹായിക്കുമെന്ന് കരുതരുത്. ചില മാധ്യമപ്രവര്‍ത്തകര് ഇതിനു കീഴ്‌പ്പെടുന്നു എന്നു ഞാന് കഴിഞ്ഞ മൂന്നാലുവര്‍ഷം കൊണ്ട് മനസിലാക്കിയിട്ടുണ്ട്.\nചെറിയ ചില ഇളവുകള് നിങ്ങളുടെ മാധ്യമസ്ഥാപനത്തിന് നല്ലതുകൊണ്ടുവരും എന്ന ചിന്തയില് സ്വയം വീഴരുത്. ഈ മന്ത്രിമാരില് ചിലരുടെ ലേഖനങ്ങള്‍ക്ക് നിങ്ങള് വലിയ പ്രാധാന്യം നല്‍കിയാല് അല്ലെങ്കില് കൂടുതല് എയര്‍ടൈം നല്‍കിയില് അവര് പ്രതിസന്ധിയില് നിങ്ങളെ തുണയ്ക്കുമെന്നാണ് നിങ്ങളില് പലരുടെയും ധാരണ.\nവെങ്കയ്യ നായിഡു എന്റെ സുഹൃത്താണ്. ഇന്ത്യന് എക്‌സ്പ്രസ് അദ്ദേഹത്തിനു അനുവദിച്ചത് ഒരു പേജിന്റെ നാലില് മൂന്ന് ഭാഗമാണ്. വെങ്കയ്യ നാഡിയുവിന്റെ ആര്‍ട്ടിക്കിളിനു നല്‍കുന്നത്ര സ്ഥലം കുല്‍ദീപ് നയ്യാര് എനിക്ക് ഒരിക്കലും തന്നിരുന്നില്ല. ഇപ്പോള് നിങ്ങള് വെങ്കയ്യ നായിഡുവിന് മൂന്നാം ക്ലാസിലെ നോട്ട് പുസ്തകം നല്‍കി ഒരുപേജ് എങ്കിലും മുഴുവന് ആക്കാന് പറഞ്ഞാല് അദ്ദേഹത്തിന് കഴിയില്ല.\nഅദ്ദേഹത്തിന് എഴുതാന് അറിയില്ല എന്ന് നിങ്ങള്‍ക്ക് അറിയാമായിരുന്നിട്ടും എന്തിനാണ് നിങ്ങള് അയാളുടെ ലേഖനങ്ങള് പ്രസിദ്ധീകരിക്കുന്നത്? കാരണം നിങ്ങള് കരുതുന്നത് അയാള്‍ക്ക് ആ സ്ഥലം നല്‍കി, അല്ലെങ്കില് എയര്‍ടൈം നല്‍കി നിങ്ങള്‍ക്ക് സമാധാനം വാങ്ങാമെന്നാണ്. ഇല്ല, നിങ്ങള്‍ക്കെതിരെ ഒരു ആക്രമണമുണ്ടാവുമ്പോള് ഇവരൊന്നും നിങ്ങളെ സഹായിക്കില്ല.\nഅവര് എന്താണ് ചെയ്യുകയെന്ന് അറിയണ്ടേ. മന്ത്രിമാരില് ഒരാള് പ്രണോയ് റോയിയുടെ ഫ്രണ്ട് ആണെന്ന് കരുതുക. ‘ഞാന് പ്രണോയ് റോയിയുടെ ഫ്രണ്ടല്ലേ’ എന്ന് മോദി കരുതില്ലേ എന്നു ഭയന്ന് അവര് നിങ്ങളില് നിന്നും കൂടുതല് അകന്നുനില്‍ക്കാന് ശ്രമിക്കുകയാണ് ചെയ്യുക.\nഅതുകൊണ്ടുതന്നെ ചില ആനുകൂല്യങ്ങള് നല്‍കി സമാധാനം വാങ്ങാമെന്ന ധാരണ തന്നെ വേണ്ട. ഇളവുകള് നല്‍കി സമാധാനം വാങ്ങുന്നതിനു പകരം നിങ്ങള് ബഹിഷ്‌കരിക്കണം. നിസ്സഹകരിക്കണം.\n6. ബഹിഷ്‌കരണത്തെ ഒരായുധമാക്കുക\nഅപകീര്‍ത്തി ബില്ലിന്റെ വേളയില് നമ്മള് ഉപയോഗിച്ച ഏറ്റവും ശക്തമായ ആയുധം രാജ്യമെമ്പാടുമുള്ള എഡിറ്റര്‍മാരെ ഫോണിലൂടെ ബന്ധപ്പെടുകയെന്നതായിരുന്നു. നമ്മള് പറഞ്ഞു, ഒരു കാര്യം ചെയ്യൂ, രാജീവ് ഗാന്ധിയുടെ ഒരു മന്ത്രി നിങ്ങളുടെ നഗരത്തില് വന്നാല് ആദ്യം അവരോട് ചോദിക്കണം, ‘നിങ്ങള് അപകീര്‍ത്തി ബില്ലിന് അനുകൂലമാണോ അതോ എതിരാണോ എന്ന്?’\nഅയാള് ഉത്തരം പറഞ്ഞില്ലെങ്കില് അവ്യക്തമായ മറുപടിയാണ് നല്‍കിയതെങ്കില് അല്ലെങ്കില് അതെ എന്ന ഉത്തരമാണ് പറഞ്ഞതെങ്കില് നിങ്ങള് എഴുന്നേറ്റ് അവിടെ നിന്നും പോരണം.\nഭീകരവാദികളുടെ ഓക്‌സിജനാണ് പബ്ലിസിറ്റി. കരാര് തൊഴിലാളികളുടെയും ഓക്‌സിജന് അതാണ്. തങ്ങള് എന്തൊരു പ്രസംഗമാണ് നടത്തിയത്, അല്ലെങ്കില് എത്ര മികച്ച കവറേജാണ് തങ്ങള്‍ക്ക് ലഭിച്ചത് എന്ന് മോദിയെ കാണിക്കാന് അവരാഗ്രഹിക്കുന്നു. അതുകൊണ്ട് അവരെ അവഗണിക്കുക. അവരുടെ വാര്‍ത്താ സമ്മേളനങ്ങള് ബഹിഷ്‌കരിക്കുക. മന്ത്രിക്കുപ്പായമില്ലെങ്കില് നിങ്ങള് ക്ഷണിക്കില്ലെന്ന് ഉറപ്പുള്ള, ഒരു മന്ത്രിമാരെയും നിങ്ങളുടെ യോഗങ്ങളും കോണ്‍ഫറന്‍സുകള്‍ക്കും ക്ഷണിക്കരുത്. കുറച്ചുകാലം നിസ്സഹകരണം നടത്തി എന്താണ് അതിന്റെ ഫലമെന്നു കണ്ടോളൂ.\nഔദ്യോഗിക പ്രഖ്യാപനങ്ങള്‍ക്ക് ഇന്ത്യയില് നല്‍കുന്നതുപോലെത്ര പ്രാധാന്യം നല്‍കുന്ന ഒരു രാജ്യവും ഞാന് കണ്ടിട്ടില്ല. നിങ്ങള് അത്തരം പ്രഖ്യാപനങ്ങള് പ്രസിദ്ധീകരിക്കേണ്ടത് ക്ലാസിഫൈഡ് പേജിലാണ്. എന്നിട്ട് നിങ്ങള് പ്രാധാന്യത്തോടെ പ്രസിദ്ധീകരിക്കേണ്ടത് ആള്‍ട്ട്.ഇന്, ഫാക്ട് ചെക്ക് തുടങ്ങിയ സൈറ്റുകള് കണ്ടെത്തുന്ന വാര്‍ത്തകളാണ്. സര്‍ക്കാറിന്റെ അവകാശവാദങ്ങളെയും യഥാര്‍ത്ഥ വസ്തുതയെയും താരതമ്യം ചെയ്ത് അവര് നല്‍കുന്ന റിപ്പോര്‍ട്ടുകളാണ്. എന്തുകൊണ്ട് അവരെ നിങ്ങള് അവഗണിക്കുന്നു?\nഇന്ന് പത്രങ്ങള് ശരദ് യാദവിന്റെയും നരേന്ദ്രമോദിയുടെയുമൊക്കെ ട്വീറ്റുകള് പുനപ്രസിദ്ധീകരിക്കുന്നുണ്ട്. അതിലെന്താണുള്ളത്? ആ ട്വീറ്റുകള്‍ക്കുവേണ്ടി നിങ്ങള് നല്‍കുന്ന സ്ഥലം ആള്‍ട്ട് ന്യൂസ് ഏറ്റവുമൊടുവില് വെളിപ്പെടുത്തിയ കാര്യത്തിന് നല്‍കുക.\nഇപ്പോള് നിങ്ങള്‍ക്ക് അവരുടെ ടെക്‌നിക്ക് അറിയാം. അവരുടെ ടെക്‌നിക്ക് എന്താണെന്നു വെച്ചാല് ഇന്ന് അവര്‍ക്ക് അസൗകര്യമുള്ള എന്തെങ്കിലും സംഭവിച്ചാല് അപ്പോള് അവര് മറ്റൊരു വാര്‍ത്തയുണ്ടാക്കും. അതുകൊണ്ട് നിങ്ങളുടെ കാണികളെയും വായനക്കാരുടെയും ശ്രദ്ധതിരിക്കുന്ന ഉപകരണമാകാതിരിക്കുക. പ്രധാന വാര്‍ത്തയില് തന്നെ അവരുടെ ശ്രദ്ധ നിലനിര്‍ത്തുുക. അവരുടെ പണി നിങ്ങള് എടുക്കുന്നില്ല എന്ന് ഉറപ്പുവരുത്തുക.\n7. യഥാര്‍ത്ഥ വാര്‍ത്തയില് ശ്രദ്ധകേന്ദ്രീകരിക്കുക\nസര്‍ക്കാറിനെ അലോസരപ്പെടുത്തുന്ന വാര്‍ത്തകളില് ശ്രദ്ധയൂന്നുക. നിങ്ങള് കണ്ടെത്തിയ കാര്യം സര്‍ക്കാറിനെ അസ്വസ്ഥരാക്കുന്നുണ്ടെങ്കില് നിങ്ങള് യഥാര്‍ത്ഥ പാതയിലാണ് എന്ന് ഉറപ്പിക്കാം. അരൂണ് പൂരി സ്ഥിരം പറയുന്ന ഒരു മുദ്രാവാക്യമുണ്ട്: ‘സര്‍ക്കാര് മറച്ചുവെയ്ക്കാന് ആഗ്രഹിക്കുന്നതെന്താണോ അതാണ് വാര്‍ത്ത. ബാക്കിയെല്ലാം പ്രൊപ്പഗണ്ടയാണ്.’ അതുകൊണ്ട് നിങ്ങള് കുഴിച്ചെടുക്കുക.\nനമുക്ക് മൂന്ന് സംരക്ഷകരാണ് ഉള്ളതെന്ന കാര്യം മറക്കാതിരിക്കുക. ഒന്ന് നമ്മുടെ ഐക്യമാണ്. രണ്ടാമത്തേത് കോടതിയാണ്. അതുകൊണ്ട് ജുഡീഷ്യറിയെ അടിച്ചമര്‍ത്താന് സര്‍ക്കാര് നടത്തുന്ന എല്ലാ ശ്രമങ്ങളെയും വലിയ പ്രാധാന്യത്തോടെ റിപ്പോര്‍ട്ടു ചെയ്യണം. അത് വളരെ അത്യാവശ്യമാണ്. മൂന്നാമത്തെ സംരക്ഷണം നമ്മുടെ വായനക്കാരും കാണികളുമാണ്. അതുകൊണ്ട് നമ്മള് നിരീക്ഷിക്കുന്നത് ട്വിറ്ററിലൂടെ സര്‍ക്കാറിനെ അറിയിക്കുക. പക്ഷെ സ്വയം ട്വിറ്റര്‍ഹാന്‍ഡിലുകളാവാതിരിക്കുക.\nവായനക്കാരനെ സംബന്ധിച്ച് ജീവന്മരണ പ്രശ്‌നങ്ങളാവുന്ന വസ്തുതകളുടെ ആഴങ്ങളില് നിങ്ങള് പോകുക. അപ്പോള് നിങ്ങള്‍ക്കെതിരെ കൈയുയര്‍ത്തുമ്പോള് ഞങ്ങള്‍ക്കെതിരെയാണ് കൈ ഉയര്‍ന്നതെന്ന് വായനക്കാരന് തോന്നും.\n8 കേന്ദ്രത്തിന്റെ നിയന്ത്രണത്തെ, സെന്‍സര്‍ഷിപ്പിനെ എങ്ങനെ മറികടക്കണമെന്ന് പഠിക്കുക\nഓരോവര്‍ഷം കഴിയുന്തോറും മുഖ്യധാരാ ചാനലുകള് അല്ലെങ്കില് മാധ്യമങ്ങള്‍ക്ക് വിവരങ്ങള് പ്രചരിപ്പിക്കുകയെന്നത് അസാധ്യമായി മാറിക്കൊണ്ടിരിക്കുകയാണ്. അതുകൊണ്ടുതന്നെ ഹാക്കിങ്ങിലും സര്‍ക്കാറിന്റെ സെന്‍സറിങ്ങിനെ അതിജീവിക്കുന്നതിലും പ്രാവീണ്യം നേടിയ യുവതലമുറയിലേക്ക് നിങ്ങളുടെ ശ്രദ്ധ തിരിയണം. ചൈനക്കാര്‍ക്ക് ചൈന ഭരണകൂടത്തെ മറികടക്കാമെങ്കില് തീര്‍ച്ചയായും നിങ്ങള്‍ക്കും കഴിയും. അതുകൊണ്ട് സര്‍ക്കാര് സെന്‍സര്‍ഷിപ്പിനെ മറികടക്കാന് ചില സംഘങ്ങളെ ഇന്ത്യയിലോ അല്ലെങ്കില് വിദേശത്തോ സെറ്റപ്പ് ചെയ്യുക.\nഅവസാനമായി, അവര്‍ക്ക് എല്ലാം നിയന്ത്രിക്കാന് കഴിയുന്ന സ്ഥിതിയുണ്ടായാല് നിങ്ങള് നിരാശരാവരുത്.\nഞാന് നേരത്തെ പറഞ്ഞതുപോലെ എല്ലാം കടന്നുപോകും. അവര് മാധ്യമങ്ങളെ പൂര്‍ണമായും നിയന്ത്രിക്കുകയാണെങ്കില്, മാധ്യമങ്ങളിലൂടെ തങ്ങള് വിഴുങ്ങാന് നിര്‍ബന്ധിക്കപ്പെടുന്ന കാര്യങ്ങളും തങ്ങളുടെ സ്വന്തം ജീവിതത്തില് സംഭവിക്കുന്നതും തമ്മിലുള്ള വലിയ അന്തരം തിരിച്ചറിയാന് ജനങ്ങള്‍ക്ക് സാധിക്കും എന്നത് മറ്റൊരു ഘടകമാണ്. പശുക്കളെ ആരാധിക്കുന്ന ഈ സര്‍ക്കാരിന് ഒടുക്കം ചത്ത പശുക്കളെയും കെട്ടിപ്പിടിച്ച് ഇരിക്കേണ്ടി വരും.\nനന്ദി, നിങ്ങളുടെ പോരാട്ടത്തിന് എല്ലാ ആശംസകളും നേരുന്നു….


Apple, iPad, Price, Slashed, at Rs 15,000, ആപ്പിള്, ഐപാഡ്, വില കുറച്ചു, 15,000 രൂപ, ലഭിക്കും | ഐപാഡിന് 15,000 രൂപ! - Malayalam Gizbot\nഐപാഡിന് 15,000 രൂപ!\nUpdated: Friday, April 12, 2013, 13:47 [IST]\nആപ്പിളിന്റെ ഐപാഡ് ഇപ്പോള് 15,000 രൂപയ്ക്ക് ലഭിക്കുന്നു! ആപ്പിള് സ്റ്റോറുകള് വഴിയാണ് ഐപാഡ് ഒന്നാമനെ അഥവാ ഒറിജിനല് ഐപാഡിനെ വെറും 299 ഡോളറിന് (ഏകദേശം 14,876 രൂപ) വില്‍ക്കുന്നത്. ഈ മാസാദ്യത്തില് ന്യൂ ഐപാഡ് എന്ന മൂന്നാമനെ ഇറക്കിയതോടെ മറ്റ് മുന് വേര്‍ഷനുകളുടെ വില കുറഞ്ഞിരുന്നു എങ്കിലും 20,000ന് മുകളില് തന്നെയായിരുന്നു വില.\nടാബ്‌ലറ്റ് ആശയത്തെ യാഥാര്‍ത്ഥ്യമാക്കി എത്തിയ ഐപാഡിനെ വന്‍ആരാധക പിന്തുണയോടെയായിരുന്നു 2010 ഏപ്രിലില് ആദ്യമായി ഇറക്കിയത്. ഗാഡ്ജറ്റ് ചരിത്രത്തില് ഇടം നേടിയ ഈ ഐപാഡാണ് ഇപ്പോള് കമ്പനി വെറും ആയിരങ്ങള്‍ക്ക് വില്‍ക്കുന്നത്.\nവില്പനക്കെത്തുന്ന ഐപാഡിന് സാധാരണ ഐപാഡ് ഒന്നാമനില് നിന്ന് ചില വ്യത്യാസങ്ങളുണ്ടാകും. നവീകരിച്ച ഐപാഡ് ആണ് ഇത്. നവീകരിച്ച ഉത്പന്നങ്ങളെ ചില പ്രത്യേക നയത്തിന് വിധേയമായാണ് ആപ്പിള് വില്പനക്കെത്തിക്കാറുള്ളത്.1 വര്‍ഷ വാറന്റിയോടെയെത്തുന്ന ഇവ പുതിയ ബാറ്ററി, പുറംചട്ട എന്നിവയുമായാണ് വില്പനക്കെത്തുക.\nമുഴുവന് പണമടച്ച് വേണം ഇവ വാങ്ങാന്.ഇന്ത്യയെ പോലുളേള ഒരു രാജ്യത്ത് ഐപാഡ് 1ന് ഇപ്പോഴും ആവശ്യക്കാരേറയാണ്. യുഎസ്, യൂറോപ്പ് എന്നിവിടങ്ങളിലും പുതിയ മോഡലുകള് പലതും എത്തിയെങ്കിലും ആപ്പിളിന്റെ ആദ്യ ടാബ്‌ലറ്റിനെ ഇപ്പോഴും സ്‌നേഹിക്കുന്നുണ്ട്.\nഐപാഡ് ഒന്നാമന്റെ പ്രത്യേകതകള് ഓര്‍മ്മയുണ്ടോ? ഇല്ലെങ്കില് ഒന്ന് നോക്കാം\n1 ജിഗാഹെര്‍ട്‌സ് എ4 പ്രോസസര്\n9.7 ഇഞ്ച് വൈഡ് സ്‌ക്രീന് ഡിസ്‌പ്ലെ\n1024x768 പിക്‌സല് റെസലൂഷന്\nഐപിഎസ് ടെക്‌നോളജി പിന്തുണയോടെയുള്ള ഡിസ്‌പ്ലെ സ്‌ക്രീനായിരുന്നു ഐപാഡിലേത്. ഏത് അംഗിളില് വെച്ച് നോക്കുമ്പോഴും കളറുകള് കൃത്യമായി കാണാനും വേഗതയേറിയ റെസ്‌പോണ്‍സ് നല്‍കുകയുമാണ് ഇന്-പ്ലെയിന് സ്വിച്ചിംഗ് ടെക്‌നോളജി അഥവാ ഐപിഎസ് ചെയ്യുന്നത്. കയ്യടയാളം വരാതിരിക്കാന് ഓലിയോഫോബിക് കോട്ടിംഗും ഡിസ്‌പ്ലെയ്ക്ക് നല്‍കിയിട്ടുണ്ട്.\nആപ്ലിക്കഷന് കാര്യത്തില് ഐപാഡിന് ന്യൂ ഐപാഡിനെ വെച്ച് നോക്കുമ്പോള് ഇപ്പോഴത്തെ എല്ലാ ആപ്ലിക്കേഷനേയും പിന്തുണക്കാനാകില്ല. ഐപാഡിന്റെ വിലക്കുറവ് ഇതേ വിലയില് വിപണിയില് ഉള്ള ആന്‍ഡ്രോയിഡ് ടാബ്‌ലറ്റുകള്‍ക്ക് തലവേദന സൃഷ്ടിക്കും എന്ന കാര്യത്തില് സംശയം വേണ്ട.\nRead More About: tablet computer ടാബ്‌ലറ്റ് കമ്പ്യൂട്ടര് apple ആപ്പിള്


Malayalam News (മലയാളം വാർത്ത): Latest Malayalam News, Breaking News | Thekeralapost ''പത്ത് ലക്ഷത്തിന് വേണ്ടി ഞാനെന്തിന് അങ്ങിനെ ചെയ്യണം''; വാതുവെയ്പ്പ് വിവാദത്തില് പ്രതികരിച്ച് ശ്രീശാന്ത് | The Kerala Post Malayalam News (മലയാളം വാർത്ത): Latest Malayalam News, Breaking News\nന്യൂഡല്‍ഹി: 2013ലെ ഐപിഎല് വാതുവെയ്പ്പ് വിവാദത്തില് പ്രതികരിച്ച് മലയാളി ക്രിക്കറ്റര് എസ് ശ്രീശാന്ത്. ''ഒരു ഓവറില് 14 റണ്‍സോ മറ്റോ വിട്ടുകൊടുക്കണം എന്നായിരുന്നല്ലോ അന്നത്തെ വിഷയം. പത്ത് ലക്ഷത്തിന് വേണ്ടി മാത്രം ഞാനെന്തിന് അങ്ങിനെ ചെയ്യണം.'' ശ്രീശാന്ത് ചോദിച്ചു. പ്രമുഖ സ്‌പോര്‍ട്‌സ് വെബ്‌സൈറ്റായ സ്‌പോര്‍ട്‌സ് കീഡയുമായി സംസാരിക്കുകയായിരുന്നു ശ്രീശാന്ത്.\nഒരു ഓവറില് നിശ്ചിത റണ്‍സ് വിട്ടുകൊടുക്കണം എന്നായിരുന്നു വാതുവെയ്പ്പുകാരും ശ്രീശാന്ത് ഉള്‍പ്പെട്ട മറ്റ് താരങ്ങളും തമ്മിലുണ്ടായിരുന്ന കരാര്. ''ഞാന് നാല് പന്തില് നിന്ന് അഞ്ച് റണ്‍സ് വഴങ്ങി. നോ ബോള് ഇല്ല, വൈഡ് ഇല്ല, ഒരു സ്ലോ ബോള് പോലുമില്ല. വെറും പത്ത് ലക്ഷത്തിന് വേണ്ടി ഞാന് എന്തിനാണ് അങ്ങിനെ ചെയ്യുന്നത്?'' ശ്രീശാന്ത് ചോദിച്ചു.\n''എന്റെ കാല്‍വിരലിലെ ശസ്ത്രക്രിയയ്ക്ക് ശേഷവും 130ന് മുകളില് വേഗതയില് എറിയാന് എനിക്ക് സാധിച്ചിരുന്നു. ഇറാനി ട്രോഫി കളിച്ച് ദക്ഷിണാഫ്രിക്കന് പര്യടനത്തിലുള്ള ഇന്ത്യന് ടീമില് ഇടം നേടുകയായിരുന്നു എന്റെ ലക്ഷ്യം. അങ്ങിനെയുള്ള ഞാനെന്തിന് ഇത്തരത്തില് ചെയ്യണം? ഞാനൊരു പാര്‍ട്ടി നടത്തുന്നത് പോലും രണ്ട് ലക്ഷം രൂപയ്ക്കാണ്. ജീവിതത്തില് ഞാനൊരുപാട് പേര്‍ക്ക് സഹായം നല്‍കിയിട്ടുണ്ട്. അവരുടെയെല്ലാം പ്രാര്‍ത്ഥനയാണ് എന്നെ പുറത്തെത്തിച്ചത്.'' ശ്രീശാന്ത് പറഞ്ഞു.\nവാതുവെയ്പ്പിനെ തുടര്‍ന്ന് ബിസിസിഐ ശ്രീശാന്തിന് ആജീവനാന്ത വിലക്ക് ഏര്‍പ്പെടുത്തിയിരുന്നു. സുപ്രീംകോടതി വിധിയെ തുടര്‍ന്ന് ബിസിസിഐയ്ക്ക് അത് പിന്‍വലിക്കേണ്ടി വന്നു. വിലക്ക് കാലവധി കഴിഞ്ഞ ശ്രീശാന്ത് കേരള ടീമില് ഇടംപിടിച്ചിരുന്നു.


25-05-2020 പ്രഭാത ചിന്തകൾ – ThePeopleNews\n🔅 നന്മകൾ നമുക്ക് ഒരാളിൽ അടിച്ച് ഏൽപ്പിക്കാൻ സാധിക്കില്ല. ..അടിച്ചേൽപ്പിക്കുന്നത് എല്ലാം ശാശ്വതമായി നില നിൽക്കില്ല. അവ താൽക്കാലികമായി അദൃശ്യമായാൽ തന്നെയും അവസരം വരുമ്പോൾ തനിഗുണം പുറത്ത് വരിക തന്നെ ചെയ്യും.\n🔅 പരപ്രേരണയല്ല, മറിച്ച് ഉൾപ്രേരണയും ഉണർവ്വും ആണ് നന്മയിലേക്കുള്ള വഴി . സ്വയം മാനസികമായ പരിവർത്തനം ഉണ്ടായാൽ മാത്രമേ മനസ്സിൽ ശരിയായ നന്മ ഇടം പിടിക്കൂ.\n🔅 മാറ്റം ഓരോരുത്തർക്കും സാധ്യമാണ്. ആർക്കും ഏത് നിമിഷവും മാറാം.പക്ഷെ മാറ്റം പൂർണ്ണമാകണമെങ്കിൽ ആവശ്യമായ സമയം അനുവദിച്ചേ മതിയാകൂ . ഓരോ മാറ്റത്തിനും അതിന് അനുബന്ധമായ ചിന്തകളും ശീലങ്ങളും കൂടി രൂപപ്പെടണം . രാജാവായാലും യാചകൻ ആയാലും ആദ്യം ശീലികേണ്ടത് സംയമനം ആണ്.\n25-05-2020 Today News\nMay 25 International Missing Children’s Day\nലോകത്ത് കൊവിഡ് ബാധിതരുടെ എണ്ണം 6,12,81,084 ആയി ഉയര്‍ന്നു\nപകരം തുടങ്ങി വൈവിധ്യമായ പ്രമേയവുമായി\nആരോഗ്യ, വിദ്യാഭ്യാസ മേഖലയിലെ പദ്ധതികള്‍ക്ക്…\n09-07-2020 ഇന്ന് 339 പേര്‍ക്ക് കോവിഡ് 149 പേര്‍ക്ക് രോഗമുക്തി\nതമിഴ്‌നാട് മസിനഗുഡിയില് കാട്ടാനയെ തീകൊളുത്തി കൊന്നു\nവധശിക്ഷക്ക് വിധിക്കപ്പെട്ട് ജീവിതത്തിലെ സര്‍വ്വ പ്രതീക്ഷകളും…\nപോത്തന്‍കോട് മംഗലപുരം ഗവണ്‍മെന്‍റ് എല്.പി. സ്കൂളില് കോവിഡ്…\nമൗണ്ടന് വാക്ക് മത്സരവുമായി ഷാര്‍ജ പൊലീസ്


Mercedes Benz GLC Launch: Ok Google പോലെ ഇനി Hey Mercedes, പുത്തൻ മെഴ്‌സിഡസ്-ബെൻസ് ജിഎൽസി പരിഷ്കാരിയാണ് - mercedes-benz launches new glc at rs 52.75 lakh; mbux infotainment system debuts in india | Samayam Malayalam\nmercedes-benz launches new glc at rs 52.75 lakh; mbux infotainment system debuts in india\nKen Sunny | Samayam Malayalam | Updated: 04 Dec 2019, 09:44:00 AM\nMBUX എന്ന് മെഴ്‌സിഡസ്-ബെൻസ് പേരിട്ടുവിളിക്കുന്ന പുതിയ ഇൻഫോടെയിൻമെൻ്റ് സിസ്റ്റം ഇന്ത്യയിൽ ആദ്യമായി അവതരിപ്പിക്കുന്ന വാഹനം കൂടെയാണ് പുതിയ ജിഎൽസി. ജനീവ ഇന്റർനാഷണൽ മോട്ടോർ ഷോയിൽ അവതരിപ്പിച്ച് അധികം വൈകാതെയാണ് ജിഎൽസിയുടെ ഫേസ്-ലിഫ്റ്റ് ഇന്ത്യൻ വിപണിയിലെത്തുന്നത്.\nജർമൻ ആഡംബര വാഹന നിർമ്മാതാക്കളായ മെഴ്‌സിഡസ്-ബെൻസ് പുത്തൻ ജിഎൽസി എസ്‌യുവിയെ ഇന്ത്യയിൽ അവതരിപ്പിച്ചു. സി-ക്ലാസ് സെഡാന് തുല്യമായ എസ്‌യുവി മോഡലായ ജിഎൽസിയുടെ ഫേസ്-ലിഫ്റ്റ് മോഡലിനെ ഈ വർഷം മാർച്ചിൽ നടന്ന ജനീവ ഇന്റർനാഷണൽ മോട്ടോർ ഷോയിലാണ് മെഴ്‌സിഡസ്-ബെൻസ് അവതരിപ്പിച്ചത്. എട്ടുമാസങ്ങൾക്കിപ്പുറം പ്രതീക്ഷിച്ചതിലും നേരത്തെയാണ് പുതിയ ജിഎൽസിയുടെ ഇന്ത്യൻ രംഗപ്രേവേശം.\n200 പെട്രോൾ, 220d ഡീസൽ എന്നിങ്ങനെ രണ്ടു വേരിയൻ്റുകളിലാണ് പുത്തൻ മെഴ്‌സിഡസ്-ബെൻസ് ജിഎൽസി വിൽപ്പനക്കെത്തിയിരിക്കുന്നത്. പെട്രോൾ വേരിയൻ്റിന് Rs 52.75 ലക്ഷം രൂപയും ഡീസൽ വേരിയൻ്റിന് Rs 57.75 ലക്ഷം രൂപയുമാണ് എക്സ്-ഷോറൂം വില. ഇതുവരെ വിപണിയിലുണ്ടായിരുന്ന ജിഎൽസി മോഡലിനേക്കാൾ വില കാര്യമായി വർധിച്ചിട്ടില്ല എന്നുള്ളത് സ്വാഗതാർഹമാണ്.\nAlso read: ഈ മാസം വിപണിയിലെത്തുന്ന7പുത്തൻ കാറുകൾ\nമെഴ്‌സിഡസ്-ബെൻസ് ജിഎൽസി ഫേസ്-ലിഫ്റ്റിൽ ഡിസൈൻ മാറ്റങ്ങൾ പരിമിതമാണ്. അടിസ്ഥാന ആകാരത്തിന് പ്രകടമായ മാറ്റങ്ങളില്ല. പുത്തൻ വാഹന ഡിസൈൻ സങ്കൽപ്പങ്ങൾക്ക് യോജിക്കും വിധം പുതുമയുള്ളതാണ് ജിഎൽസി ഫേസ്-ലിഫ്റ്റിന്റെ മുൻഭാഗം. റീഡിസൈൻ ചെയ്ത ഹെഡ്‍ലാംപ്, പരിഷ്കരിച്ചെത്തുന്ന മെഴ്‌സിഡസ്-ബെൻസ് വാഹനങ്ങളിലെ സ്ഥിരം സാന്നദ്ധ്യമായ ഇരട്ട ഗ്രിൽ എന്നിവയാണ് ആകർഷണങ്ങൾ. മുന്നിലേയും പിന്നിലേയും ബമ്പറുകൾക്കും ചില്ലറ പരിഷ്കാരങ്ങൾ വരുത്തിയാണ് ജിഎൽസി ഫേസ്-ലിഫ്റ്റിന്റെ വരവ്. പുതിയ ഡിസൈനിലുള്ള അലോയ് വീലുകളും, പരിഷ്കരിച്ച എൽഇഡി ടെയിൽലാമ്പുകളുമാണ് പുത്തൻ ജിഎൽസിയിലെ മറ്റുള്ള മാറ്റങ്ങൾ.\nസ്റ്റിയറിങ്ങ് വീലിൽ ടച്ച് ബട്ടൺ, പൂർണമായും ഡിജിറ്റലായ ഇൻസ്ട്രുമെൻ്റ് ക്ലസ്റ്റർ എന്നിവ കൂട്ടിച്ചേർത്ത് ഇൻ്റീരിയറും പരിഷ്കരിച്ചിട്ടുണ്ട്. ഇൻ്റീരിയറിലെ പ്രധാന ആകർഷണം പക്ഷേ MBUX എന്ന് മെഴ്‌സിഡസ്-ബെൻസ് പേരിട്ടുവിളിക്കുന്ന പുതിയ ഇൻഫോടെയിൻമെൻ്റ് സിസ്റ്റമാണ്. ഗൂഗിളുമായി സംവദിക്കാൻ 'Ok Google' എന്ന് പറഞ്ഞ് ആരംഭിക്കുന്നത് പോലെ 'Hey Mercedes' എന്ന് പറഞ്ഞ് പ്രവർത്തിപ്പിക്കാവുന്ന വോയ്സ് കൺട്രോൾ സിസ്റ്റമാണിത്. ഡാഷ്ബോർഡിന് ഒത്ത നടുക്കായി സ്ഥാപിച്ചിരിക്കുന്ന 10.25 ഇഞ്ച് ടച്ച് സ്ക്രീനിലേക്കാണ് വോയ്സ് കമാൻഡുകൾ നൽകേണ്ടത്. സെൻ്റർ കൺസോളിലുള്ള ടച്ച് പാഡ് വഴിയും ഇൻഫോടെയിൻമെൻ്റ് സിസ്റ്റം പ്രവർത്തിപ്പിക്കാം. MBUX ഇൻഫോടെയിൻമെൻ്റ് സിസ്റ്റം ഇന്ത്യയിൽ ആദ്യമായി അവതരിപ്പിക്കുന്ന വാഹനം കൂടെയാണ് പുതിയ ജിഎൽസി.\nMercedes-Benz MBUX infotainment system\nസി-ക്ലാസ്, ഇ-ക്ലാസ് സെഡാനുകളിലുപയോഗിക്കുന്ന BS6 പരിഷ്കാരങ്ങൾക്കു വിധേയമായ 2.0-ലിറ്റർ ഡീസൽ എഞ്ചിനാണ് ജിഎൽസി ഫേസ്-ലിഫ്റ്റിന്. 194 എച്ച്പി പവറും 400 എൻഎം ടോർക്കും ഉത്പാദിപ്പിക്കുന്നതാണ് ഈ എൻജിൻ. ഇത് കൂടാതെ 2.0-ലിറ്റർ ടർബോ പെട്രോൾ എൻജിനിലും പുതിയ ജിഎൽസി ലഭ്യമാണ്. 197 എച്ച്പി പവറും 320 എൻഎം ടോർക്കും ഉത്പാദിപ്പിക്കുന്നതാണ് ഈ എൻജിൻ. ബിഎംഡബ്ല്യൂ എക്‌സ്3, ഓഡി ക്യൂ5, ലാൻഡ് റോവർ ഡിസ്കവറി സ്പ്പോർട്ട്, വോൾവോ എക്‌സ്-60 എന്നിവയാണ് ജിഎൽസി ഫേസ്-ലിഫ്റ്റിന്റെ എതിരാളികൾ.\nNew car launches in December 2019: ഈ മാസം വിപണിയിലെത്തുന്ന7പുത്തൻ കാറുകൾആര്‍ട്ടിക്കിള് ഷോ\nമെഴ്‌സിഡസ് ബെൻസ് ജിഎൽസി New GLC Mercedes Benz India Mercedes Benz GLC Launch Mercedes Benz GLC Class\nWeb Title : mercedes-benz launches new glc at rs 52.75 lakh; mbux infotainment system debuts in india


ലോകം ചുറ്റിക്കറങ്ങാം...കൗനാസ് മുതല് താഷ്കന്‍റ് വരെ... പ്ലാന് ചെയ്തുവയ്ക്കാം ഈ യാത്രകള് | From Tashkent To Turku: Offbeat Destinations To Explore in 2022 - Malayalam Nativeplanet\n»ലോകം ചുറ്റിക്കറങ്ങാം...കൗനാസ് മുതല് താഷ്കന്‍റ് വരെ... പ്ലാന് ചെയ്തുവയ്ക്കാം ഈ യാത്രകള്\nPublished: Monday, January 10, 2022, 16:23 [IST]\nനിലവിലെ കൊവിഡ് സാഹചര്യത്തില് യാത്രകള് എത്രത്തോളം പ്രാവര്‍ത്തികമാണെന്ന് അറിയില്ലായെങ്കില് പോലും ഭാവിയിലെ യാത്രകള് നമ്മളിപ്പോഴും പ്ലാന് ചെയ്തുകൊണ്ടിരിക്കുകയാണ്. ഇതാ ഈ 2022 ല് സഞ്ചാരികള്‍ക്ക് യാത്ര ചെയ്യുവാന് സാധിക്കുന്ന ഏറ്റവും മികച്ച അന്താരാഷ്ട്ര ഇടങ്ങള് പരിചയപ്പെടാം.. ചെലവ് കുറഞ്ഞ അവധിക്കാല ആശയങ്ങളോ സാഹസികതകളോ ചെറു യാത്രകളോ പരിസ്ഥിതി സൗഹൃദ ലക്ഷ്യസ്ഥാനങ്ങളോ മികച്ച കാലാവസ്ഥയോ അങ്ങനെ എന്തു തരത്തിലുള്ള യാത്രയണ് നിങ്ങള് പ്ലാന് ചെയ്യുവാന് ഉദ്ദേശിക്കുന്നതെങ്കിലും ഈ പട്ടിക നിങ്ങളെ സഹായിക്കും!\nയൂറോപ്പിന്‍റെ സാംസ്കാരിക നഗരങ്ങളിലൊന്നായി അറിയപ്പെടുന്ന കൗനാസ് ലിത്വാനിയയിലെ രണ്ടാമത്തെ പ്രധാന നഗരമാണ്. യുവജനങ്ങളാല് സമ്പന്നമായ ഈ നഗരത്തില് ഏഴു സര്‍വ്വകലാശാലകളിലായി 35,000 വിദ്യാർത്ഥികൾ പഠിക്കുന്നു. ഇതിനു പുറമേ പരമ്പരാഗത, പഴയ തെരുവുകൾ, ചത്വരങ്ങൾ, കലകള് ജീവിതരീതികള് എന്നിവയ്ക്കൊക്കെ ഇവിടം പ്രസിദ്ധമാണ്.\nകാഴ്ചകള് നിരവധി ചെയ്യുവാനും\nമരങ്ങള് നിറഞ്ഞു നില്‍ക്കുന്ന കൗനാസിലൂടെ നടക്കുക എന്നത് ഏതൊരു സഞ്ചാരിയെയും സന്തോഷിപ്പിക്കുന്ന ഒന്നാണ്. വലിയ ചത്വരങ്ങളില് ഇരുന്നു സമയം നീക്കുക, കൗനാസ് കോട്ടയും ഫോക്ക് മ്യൂസിയവും പോലുള്ള കാഴ്ചകൾ പര്യവേക്ഷണം ചെയ്യുക, സ്ട്രീറ്റ് ആർട്ട് ടൂർ കാണുക, എന്നിങ്ങനെ കുറേ കാര്യങ്ങള് ഇവിടെ ചെയ്യാം.\nകൗനാസിന് സമാനമായ മറ്റൊരു നഗരമാണ് തുര്‍ക്കു. ബാൾട്ടിക് കടന്ന് ഫിൻലാൻഡില് സ്ഥിതി ചെയ്യുന്ന തുര്‍ക്കു ഹെൽസിങ്കിയിൽ നിന്ന് ഏതാനും മണിക്കൂറുകൾ അകലെയാണ്. ആയിരക്കണക്കിന് ദ്വീപുകളുടെ ഒരു ദ്വീപസമൂഹത്തിന്റെ അരികിലായി നില്‍ക്കുന്ന ഇവിടം വിശാലമായ ഗ്രാമ പ്രദേശങ്ങളാല് നിറഞ്ഞു നില്‍ക്കുന്നു. ഫിൻലാന്റിലെ ഏറ്റവും പഴക്കം ചെന്ന നഗരം കൂടിയാണിത്. നദീതീരത്തെ തെരുവുകളും പ്രൊമെനേഡുകളും മനോഹരമായ റെസ്റ്റോറന്റുകളും ബാറുകളും കൊണ്ട് നിറഞ്ഞിരിക്കുന്നു. പരിസ്ഥിതി സംരക്ഷണത്തിൽ അഭിമാനിക്കുകയും, പുനരുപയോഗിക്കാവുന്ന ഊർജ്ജം ഉപയോഗിക്കുന്നതില് ശ്രദ്ധ നല്കുകയും ചെയ്യുന്നവരാണ് തുര്‍ക്കുവിലെ ആളുകള്.\nആഘോഷിക്കാം ഓരോ നിമിഷവും\nതുര്‍ക്കുവില് ചിലവഴിക്കുന്ന ഓരോ നിമിഷവും ആഹ്ലാദിക്കുവാന് വേണ്ടി മാത്രമുള്ളതായിരിക്കണം. കടത്തുവള്ളങ്ങള് നിരവധി കടന്നു പോകുന്ന ഇടമായതിനാല് തീര്‍ച്ചയായും യാത്രയില് അതിനെയും ഉള്‍പ്പെടുത്താം.\nമധ്യ ആഫ്രിക്കയിലെ അറ്റ്‌ലാന്റിക് തീരത്ത് സ്ഥിതി ചെയ്യുന്ന ഗാബോണ് ലോകത്തെ ഏറ്റവും പാരിസ്ഥിതിക സൗഹൃദവും സംരക്ഷണ കേന്ദ്രീകൃതവുമായ രാജ്യങ്ങളിൽ ഒന്നായാണ് അറിയപ്പെടുന്നത്. രാജ്യത്തിന്റെ 70 ശതമാനത്തിലധികം വനമേഖലയാണ്, കൂടാതെ 13 ദേശീയ ഉദ്യാനങ്ങളും ഒമ്പത് മറൈൻ പാർക്കുകളും 11 ജലസംഭരണികളും ഇവിടെ കാണാം.\nലോകത്തിലെ തന്നെ ഏറ്റവും മികച്ച യാത്രാനുഭവങ്ങള് സമ്മാനിക്കുന്ന നഗരമാണ് ഓസ്‌ട്രേലിയയിലെ പെര്‍ത്ത്. ലോകത്തിലെ ഏറ്റവും വിദൂരമായ പ്രധാന നഗരം, ഭൂമിശാസ്ത്രപരമായി ജക്കാർത്തയോട് സ്വന്തം രാജ്യത്തിന്റെ തലസ്ഥാനത്തേക്കാൾ അടുത്തായി സ്ഥിതി ചെയ്യുന്നു എന്ന പ്രത്യേതയും പെര്‍ത്തിനുണ്ട്. ഊർജ്ജസ്വലമായ സംസ്കാരം, വൃത്തിയുള്ള തെരുവുകൾ, വിശ്രമ മനോഭാവം എന്നിവ ഇവിടുത്തെ എടുത്തുപറയേണ്ട കാര്യങ്ങളാണ്.\nഓസ്ട്രേലിയന് ജീവിതം അറിയാം\nപെര്‍ത്തിലെത്തിയാല് ഒരു റെയില്‍വേ യാത്ര നടത്താതെ പെര്‍ത്ത് കണ്ടുതീര്‍ത്തു എന്നു നിങ്ങള്‍ക്ക് അവകാശപ്പെടുവാന് സാധിക്കില്ല. നാല് പകലും മൂന്ന് രാത്രിയും കൊണ്ട് ഇവിടുത്തെ കാഴ്ചകളെല്ലാം നിങ്ങള്‍ക്ക് കണ്ടുതീര്‍ക്കാം. കൽഗൂർലി, റൗളിന്ന, കുക്ക്, അഡ്‌ലെയ്ഡ്, ബ്രോക്കൺ ഹിൽ, ബ്ലൂ മൗണ്ടൻസ് തുടങ്ങിയ സ്ഥലങ്ങളിൽ ട്രെയിന് നിര്‍ത്തുമ്പോള് അവിടുത്തെ സംസ്കാരത്തെ കൂടുതല് പരിചയപ്പെ‌ടുവാനും സാധിക്കും.\nസോവിയറ്റ് യൂണിയനിൽ നിന്നുള്ള സ്വാതന്ത്ര്യത്തിന്റെ 30 വർഷം ഉസ്ബക്കിസ്ഥാന് ആഘോഷിച്ചത് 2021 ല് ആയിരുന്നു. സംസ്കാരങ്ങൾ, മതങ്ങൾ, ഭാഷകൾ എന്നിവയുടെ മിശ്രിതം താഷ്‌കന്റിനെ വർണ്ണാഭമായതും സൗഹൃദപരവുമായ നഗരമാക്കി മാറ്റുന്നു.2.7 ദശലക്ഷം ആളുകൾക്ക് ആണ് ഈ നാട് ഭവനമായിട്ടുള്ളത്. ടംബിൾഡൗൺ മാർക്കറ്റ് സ്‌ക്വയറുകളും ബസാറുകളും മുതൽ വിശാലമായ,സോവിയറ്റ് കാലഘട്ടത്തിലെ ശക്തമായ കെട്ടിടങ്ങളും അധികാരസ്ഥാനങ്ങളും ഉൾക്കൊള്ളുന്ന ബൊളിവാർഡുകൾ വരെ എല്ലാം കൂടിച്ചേർന്ന യുഗങ്ങളുടെ ഒരു കൂട്ടമാണ് ഈ നഗരം കാണിച്ചു തരുന്നത്.\nസാഹസികത ഇഷ്ടപ്പെടുന്നവർക്ക് ഹൈക്കിംഗ്, ക്ലൈംബിംഗ്, റാഫ്റ്റിംഗ് അല്ലെങ്കിൽ സ്കീയിംഗ് എന്നിവയ്ക്കായി ഉഗം-ചത്കൽ നാഷണൽ പാർക്ക് ഇവിടെയുണ്ട്. അതിവേഗ റെയിൽ ശൃംഖല ഇപ്പോൾ സഞ്ചാരികളെ യുനെസ്കോ ലോക പൈതൃക കേന്ദ്രമായ ഖിവയുടെ സൈറ്റിലേക്ക് ആകർഷിക്കുന്നു. പുരാതന സിൽക്ക് റോഡ് നഗരം മരുഭൂമിയിലെ 2,000 വർഷം പഴക്കമുള്ള ഒരു മരുപ്പച്ചയാണ്\nനോർവേയുടെ വടക്ക് ഭാഗത്ത് ഏകദേശം 70,000 ആളുകൾ വസിക്കുന്ന ട്രോംസോ നഗരം സ്ഥിതിചെയ്യുന്നു. ഏറ്റവും കൂടുതൽ പഴയ തടി വീടുകൾ ഉള്ള നോര്‍വ്വെ നാട‌് കൂടിയാണിത്. ട്രോംസോ ഒരു രസകരമായ സ്ഥലമാണ്, നിരവധി വേനൽക്കാല ഉത്സവങ്ങൾ, അന്തരീക്ഷവും സ്ഥലവും കണക്കിലെടുക്കുമ്പോൾ, ആംബിയന്റ്, ട്രാൻസ്, ഇലക്‌ട്രോണിക്‌സ് എന്നിവയിൽ വൈദഗ്ദ്ധ്യമുള്ള ഒരു സംഗീത രംഗം,പ്ലാനറ്റോറിയം, ബൊട്ടാണിക്കൽ ഗാർഡൻ, വെള്ളത്താലും മലകളാലും ചുറ്റപ്പെട്ട അതിമനോഹരമായ നാടിന്റെ കാഴ്ച എന്നിവയെല്ലാം ഇവിടെ ആസ്വദിക്കാം\nപസഫിക് കോസ്റ്റ് ഹൈവേ\n1930-കളിൽ ആരംഭിച്ച പസഫിക് കോസ്റ്റ് ഹൈവേ ഇപ്പോൾ 900 കിലോമീറ്റർ (600 മൈൽ) ദൂരമാണുള്ളത്. യുഎസിലെ ഏറ്റവും പരുക്കനും അതേ സമയം മനോഹരവുമായ ദൃശ്യങ്ങൾ ഇത് ഉൾക്കൊള്ളുന്നു. തീരദേശ ഗ്രാമങ്ങൾ, മുന്തിരിത്തോട്ടങ്ങൾ, ഗോൾഡ്-റഷ് ഔട്ട്‌പോസ്റ്റുകൾ എന്നിങ്ങനെ നിരവധി കാഴ്ചകളും അനുഭവങ്ങളും ഈ യാത്രയില് നിങ്ങള്‍ക്ക് സ്വന്തമാക്കാം. മിക്കപ്പോഴും ഒരാഴ്ച വരെ സമയമെടുത്താണ് സഞ്ചാരികള് ഓരോ കാഴ്ചയും കണ്ടുതീര്‍ത്ത് യാത്ര അവസാനിപ്പിക്കാറുള്ളത്.\nസാൻ ഫ്രാൻസിസ്കോ മുതൽ ലോസ് ഏഞ്ചൽസ് വരെ - അല്ലെങ്കിൽ തിരിച്ചും - നിങ്ങൾ കുന്നുകളും കാടുകളും കടന്ന്, സ്‌ക്രബ്‌ലാൻഡും ബ്ലഫുകളും കടന്ന്, മഹത്തായ തീരപ്രദേശങ്ങളിലൂടെയും സൗഹൃദ നഗരങ്ങളിലൂടെയും അവ്യക്തമായ ദൂരത്തുള്ള വലിയ നഗരത്തിലേക്ക് പോകും.\nസ്വിറ്റ്സര്‍ലാന്‍ഡ് വേണോ അതോ അയര്‍ലന്‍ഡോ?ഈ രാജ്യങ്ങളിലേക്ക് താമസം മാറാന് പണം ഇങ്ങോട്ട് തരും!!\nRead more about: travel world road trip cities


ഇനി അടുക്കള പൊള്ളും: പാചകവാതകം, ഗാര്‍ഹിക സിലിണ്ടറിന് 49 രൂപ കൂടി; വാണിജ്യ ആവശ്യത്തിന് 78 രൂപയും |\nഇനി അടുക്കള പൊള്ളും: പാചകവാതകം, ഗാര്‍ഹിക സിലിണ്ടറിന് 49 രൂപ കൂടി; വാണിജ്യ ആവശ്യത്തിന് 78 രൂപയും\nപെട്രോള് ഡീസല് വിലയ്ക്ക് പിന്നാലെ സാധാരണക്കാര്‍ക്ക് കൂടുതല് ഭാരം സമ്മാനിച്ചു കൊണ്ട് ഗ്യാസിനും വില കയറുന്നു. ഗാര്‍ഹിക ആവശ്യത്തിനുള്ള സിലിണ്ടറിന് 49 രൂപയും വാണിജ്യ ആവശ്യങ്ങള്‍ക്കുള്ള സിലിണ്ടറിന് 78.50 രൂപയുമാണ് കൂടിയത്.\nസബ്സിഡിയായി കിട്ടുന്ന തുകയും വർദ്ധിച്ചിട്ടുണ്ട്. ഇനി മുതൽ സിലിണ്ടറിന് 190.60 രൂപ അക്കൗണ്ടിലെത്തും. ഫലത്തിൽ 497.90 രൂപയാണ് സബ്സിഡി സിലിണ്ടറിന്റെ വില.\nഎണ്ണകമ്പനികൾ നിയന്ത്രണമില്ലാതെ പെട്രോൾ, ഡീസൽ വില വർദ്ധിപ്പിക്കുന്നതിനിടെയാണ് ജനത്തിന്റെ നടുവൊടിച്ച് പാചകവാതത്തിനും വില വർദ്ധിപ്പിച്ചത്.ആഗോള വിപണിയിൽ അസംസ്കൃത എണ്ണയുടെ വില വർദ്ധനവാണ് ഇതിന് കാരണമായി എണ്ണക്കമ്പനികൾ പറയുന്നത്.\nഇതോടെ ഗാര്‍ഹിക ആവശ്യത്തിനുള്ള 14 കിലോ സിലിണ്ടറിന് 688.50 രൂപയാകും വില. സിലിണ്ടര് വാങ്ങുമ്പോള് ഉപഭോക്താവ് 497.84 രൂപ നല്‍കണം. മൊത്തം വിലയില് 190.60 രുപ സര്‍ക്കാര് സബ്‌സീഡി നല്‍കും. അതേസമയം വാണിജ്യ ആവശ്യങ്ങള്‍ക്കുള്ള സിലിണ്ടറിന് വില 1229.50 രൂപയാകും.\nഅതേസമയം വില്‍പ്പന നികുതി സര്‍ക്കാര് വേണ്ടെന്ന് വെച്ചതോടെ സംസ്ഥാനത്ത് പെട്രോളിന് ഒരു രൂപ കുറഞ്ഞു. ജനങ്ങളുടെ ബുദ്ധിമുട്ട് മനസ്സിലാക്കിയാണ് നടപടിയെന്നാണ് മുഖ്യമന്ത്രി വ്യക്തമാക്കിയത് കഴിഞ്ഞ മന്ത്രിസഭായോഗമാണ് വില്‍പ്പന നികുതി വേണ്ടെന്ന് വെച്ചത്. ഇതിലൂടെ വര്‍ഷം 509 കോടി നഷ്ടം സര്‍ക്കാരിനുണ്ടാകും.\nPrevious സംവരണ വിരുദ്ധരായ രവിമതക്കാരുടെ അസഹിഷ്ണുത: സണ്ണി എം കപിക്കാടിന്റെ യുട്യൂബ് വീഡിയോ പൂട്ടിച്ചു\nNext തപാൽ സമരം പിൻവലിച്ചു; ശമ്പള വർദ്ധനവ് 30 ദിവസത്തിനുള്ളിൽ


സ്ത്രീ പീഡനം: പ്രതിക്കുട്ടിൽ ആരെല്ലാം? | islamonlive.in\nപരിഷ്കൃതമായ നമ്മുടെ സമൂഹത്തിൽ സ്ത്രീ പീഡനവും ബാല പീഡനവും ഒരു പതിവ് ചര്യയായി മാറുകയാണൊ? ഇന്ത്യയിൽ മാത്രമല്ല ലോകത്തുടനീളം സ്ത്രീകൾക്ക് നേരെയുള്ള അതിക്രമങ്ങൾ നവലോക വ്യവസ്ഥിതിയുടെ ആഗമനത്തോടെ കൂടുതൽ രൗദ്രഭാവത്തിൽ പ്രചാരം നേടുന്ന ദാരുണ സംഭവങ്ങൾക്കാണ് നാം നിത്യേന സാക്ഷ്യം വഹിച്ച് കൊണ്ടിരിക്കുന്നത്. വളരെ അപകടകരമായ ഒരു സാമൂഹ്യരോഗമാണ് സ്ത്രീപീഡനം എന്ന കാര്യത്തിൽ അത് ചെയ്യുന്നവർ പോലും സമ്മതിക്കുന്നു.\nകഴിഞ്ഞ ദിവസം മുഖ്യമന്ത്രി വെളിപ്പെടുത്തിയ കേരളത്തിലെ സ്ത്രീപീഡന കണക്കുകൾ നമ്മുടെ കണ്ണ് തുറപ്പിക്കേണ്ടതാണ്. ഒരു രോഗത്തെ ചികിൽസിക്കാൻ അതിൻറെ കാരണങ്ങൾ അറിഞ്ഞിരിക്കേണ്ടത് അനിവാര്യമാണ്. കാരണങ്ങൾ കണ്ടത്തൊതെയുള്ള ചികിൽസ കേവലം പാഴ്വേലയിലായിരിക്കും കലാശിക്കുക. സ്ത്രീ പീഡനം പോലുള്ള മാരകമായ സാമൂഹ്യ രോഗങ്ങൾ നിർമ്മാർജ്ജനം ചെയ്യാൻ മുതിരുമ്പോൾ അതിൻറെ കാരണങ്ങൾ കണ്ടത്തൊതെ ചികിൽസിക്കുന്നത് ഫലം ചെയ്യുകയില്ല.\nസ്ത്രീ പീഡനത്തിന് പരിഹാരം കാണാൻ ശ്രമിക്കുമ്പോൾ ഈ കിരാത വാഴ്ചക്ക് നേതൃത്വം കൊടുക്കുന്ന കഷ്മലന്മാർ ആരെല്ലാം എന്ന് തിട്ടപ്പെടുത്തുകയാണ് ആദ്യം ചെയ്യേണ്ടത്. അത് ചെയ്യുന്ന ഒന്നൊ അതിലധികമൊ വരുന്ന ഏതാനും പേരിൽ മാത്രം ഒതുക്കേണ്ടതാണൊ അവരുടെ പ്രതിപ്പട്ടിക? സമൂഹത്തിലെ മറ്റെല്ലാവരുടെയും കൈകൾ ഇക്കാര്യത്തിൽ ശുദ്ധമാണെന്നാണൊ കരുതേണ്ടത്? അങ്ങനെ കരുതുന്നുവെങ്കിൽ പ്രശ്നത്തിൻറെ ഒരു വശം മാത്രം ശ്രദ്ധിക്കാനെ നമുക്ക് താൽപര്യമുള്ളൂ എന്നാണ് അർത്ഥം.\nഒരു വ്യക്തിയെ വളർത്തി എടുക്കുന്നതിൽ സമൂഹത്തിനുള്ള പങ്ക് ക്ലിപ്തപ്പെടുത്തുക സാധ്യമല്ല. സമൂഹം തന്നെ മലിനമായാൽ വ്യക്തിചെയ്യുന്ന അപരാഥങ്ങൾക്ക് സമൂഹവും ഉത്തരവാദിയാണ്. തിന്മയിലേക്കുള്ള സാഹചര്യത്തിന് അവസരം ഉണ്ടാക്കുകയും അതിൻറെ വിലയത്തിൽ അകപ്പെടുകയും ചെയ്താൽ സമൂഹത്തിനും ആ അപരാഥത്തിൽ പങ്ക് ഉണ്ടാവേണ്ടതല്ലെ? കുട്ടികളിൽ ധാർമ്മിക മുല്യങ്ങൾ കരുപിടിപ്പിക്കേണ്ടത് സ്വന്തം വീട്ടിൽ നിന്നാണ്. ആയിരകണക്കിൽ ടി.വി.ചാനലുകളിൽ പരന്ന് കിടക്കുന്ന ദൃശ്യവിരുന്നിൽ കുടുബത്തോടൊപ്പം എന്തെല്ലാം അശ്ലീല കാഴ്ചകളാണ് കൊച്ചു കുട്ടികൾ മുതൽ കൗമാര പ്രായക്കാർവരെ കാണുന്നത്!\nസ്ത്രീകളുടെ ജീവിതരീതിയിൽ ഉണ്ടായ മാറ്റങ്ങളും സ്ത്രീ പീഡനത്തിന് കാരണമാവുന്നുണ്ട്. അവരുടെ അഴിഞ്ഞാട്ടം മുമ്പെന്നത്തൊക്കാളും വർധിച്ചിരിക്കുകയാണ്. യുവാക്കളെ പ്രകോപിപ്പിക്കുന്ന വേഷവിധാനം,സംസാര ശൈലി,വിദ്യാഭ്യാസത്തിൻറെയും തൊഴിലിൻറെയും പേരിൽ അവർ സ്വയം തന്നെ നേടിഎടുത്തിട്ടുള്ള സ്വാതന്ത്ര്യം ഇതെല്ലാം ഇന്ന് അവർക്ക് തന്നെ വിനയാവുന്നു. വസ്ത്ര ധാരണ വിഷയത്തിൽ സാമന്യ സംസ്കാരംപോലും യുവതികൾ പാലിക്കുന്നില്ല. ഒരു മാന്യമായ ഡ്രസ്സ്കോഡ് അവർക്ക് വളർത്തി എടുത്ത് കൂടെ?\nഉദാരവൽകരണത്തിൻറെ ഭാഗമായി ഭരണകൂടങ്ങൾ അനിയന്ത്രിതമായ സ്വതന്ത്ര്യം വകവെച്ച്കൊടുക്കുന്നു. സ്ത്രീ പീഡനത്തിൻറെ പ്രതിപ്പട്ടികയിൽ ഭരണകൂടത്തിനും പോലീസിനും അതിൻറെതായ പങ്കുണ്ടെന്നതിൽ സംശയമില്ല. രാജ്യത്തെ നിയമ നിർമ്മാണ സഭകളിലേക്ക് മൽസരിക്കുന്ന പല രാഷ്ട്രീയ പാർട്ടികളുടേയും നേതാക്കൾ ബലാൽസംഗ കുറ്റകൃതങ്ങൾ ഉൾപ്പടെയുള്ള കേസുകളിൽ പ്രതികളാണെന്ന കാര്യം പുതുമയുള്ള വിവരമൊന്നുമല്ല. രാജ്യത്ത് നിലനിൽക്കുന്ന മദ്യത്തോടുള്ള സമീപനവും സ്ത്രീപീഡനത്തിൻറെ മുഖ്യ കാരണങ്ങളിലൊന്നാണെന്ന് പരക്കെ ബോധ്യപ്പെട്ടിട്ടും അതിനെതിരെ നടപടി എടുക്കാൻ മദ്യ രാജാക്കന്മാരെ ഭയന്ന് ഭരണകൂടം വൈമനസ്യം കാണിക്കുകയാണ്.\nസ്ത്രീ എന്നാൽ സെക്സ് ആണെന്നും അതിൻറെ സമൃദ്ധമായ ഉപഭോഗമാണ് തൻറെ ജീവിത ലക്ഷ്യം എന്ന ഉപഭോഗ സംസ്കാരത്തിലേക്ക് മനുഷ്യ മനസ്സിനെ അധ:പതിപ്പിക്കുന്നതിൽ ഇലക്ട്രോണിക് മീഡിയകൾ വഹിച്ച പങ്ക് സുതരാം ബോധ്യമാണ്. സ്ത്രീ പീഡനത്തിൻറെ കാര്യത്തിൽ പ്രതിസ്ഥാനത്ത് ഒന്നാമതായി നിർത്തേണ്ടത് മീഡിയയെയാണൊ ഭരണകൂടത്തെയാണൊ എന്നൊന്നും തർക്കിക്കുന്നതിൽ അർത്ഥമില്ല. കഴിഞ്ഞ രണ്ട് ദശാബ്ദങ്ങളായി രാജ്യത്ത് നടപ്പാക്കി വരുന്ന ഉദാരവൽകരണത്തിൻറെ ഫലമായി മീഡിയകളെ നിയന്ത്രിക്കുന്നതിൽ അക്ഷന്ത്യവ്യമായ കുറ്റമാണ് ഭരണകർത്താക്കളിൽ നിന്ന് ഉണ്ടായികൊണ്ടിരിക്കുന്നത്. മെബൈൽ ഫോൺ,പ്ലേ സ്റ്റേഷൻ,ഫെയ്സ് ബുക്ക് തുടങ്ങിയ സോഷ്യൽമീഡിയകൾ വരുത്തിവെക്കുന്ന വിനകളും നിസ്സാരമല്ല. ഇതിൻറെ എല്ലാം ദൂഷിത വലയത്തിൽ വീഴാതിരിക്കാൻ അസാമാന്യമായ ആത്മ നിയന്ത്രണം ഉള്ള സ്ത്രീരത്നങ്ങൾക്ക് മാത്രമേ കഴിയൂ.\nപിശാചിനെ പോലെ മാധ്യമങ്ങൾ\nവിശുദ്ധ ഖുർആനിൽ പിശാചിൻറെ കാപട്യം തുറന്ന് കാണിക്കുന്ന ഒരു രംഗം ഇങ്ങനെ: പിശാചിൻറെ ഉദാഹരണം പോലെയാകുന്നു. അവൻ മനുഷ്യനോട് പറഞ്ഞ സന്ദർഭം: നീ അവിശ്വാസിയാവുക. അങ്ങനെ മനുഷ്യൻ അവിശ്വാസിയായപ്പോൾ പിശാച് പറഞ്ഞു: തീർച്ചയായും ഞാൻ നിന്നിൽ നിന്ന് മുക്തനാകുന്നു. പ്രപഞ്ചനാഥനായ അല്ലാഹുവിനെ ഞാൻ ഭയപ്പെടുന്നു. സൂറ:ഹശ്ർ: 16\nസോഷ്യൽ മീഡിയകളുടെയും ചാനലുകളുടെയും അനിയന്ത്രിതമായ കുത്തൊഴുക്കിൽപ്പെട്ട് അസഭ്യതയുടെയും അശ്ലീഷതയുടെയും എല്ലാ സീമകളും ലംഘിക്കപ്പെട്ട് കൊണ്ടിരിക്കുന്ന ഒരു കാലഘട്ടത്തിലാണ് നാം ജീവിക്കുന്നത്. ഒരു കാലത്ത് പ്രിൻറെ് മീഡിയകളെ പൈങ്കിളി ജ്വരം ബാധിച്ചിരുന്നപ്പോൾ അതിനെതിരെ വ്യാപക പ്രതിഷേധമുണ്ടായി. അത്തരം പൈങ്കിളി പ്രസിദ്ധീകരണങ്ങൾ കൈവശം വെച്ച് നടക്കുന്നത് അക്കാലത്ത് അശ്ലീലമായിരുന്നു. സിനിമാ ശാലകളിലേക്ക് പോവുന്നത് പോലും അപൂർവ്വം. അക്കാലത്തെ നമ്മുടെ പൂർവ്വികരുടെ ഉയർന്ന ധാർമ്മികബോധമാണ് ഇതിലൂടെ പ്രകടമാവുന്നത്.\nഇന്ന് ഈ അവസ്ഥക്ക് വലിയ മാറ്റം സംഭവിച്ചിരിക്കുന്നു. സ്ഥിതിഗതികൾ ആകെ കുഴഞ്ഞ് മാറിഞ്ഞിരിക്കുകയാണ്. അത്യന്താധുനിക മൊബൈലുകളും സോഷ്യൽ മീഡിയകളുമെല്ലാം ചേർന്ന് അശ്ലീലതയുടെ ഒരു വെർച്വൽ ലോകം തന്നെ പണിതിരിക്കുന്നു. മനുഷ്യൻറെ കാമ വികാരങ്ങളെ വിജ്റുംഭിച്ച് അതിൻറെ കൊടുമുടിയിൽ എത്തിക്കുക. അവിടെ നിന്ന് ചെയ്ത് പോകുന്ന അരുതായ്മകളുടെ ഭീകര ദൃശ്യമാണ് രാജ്യത്ത് കണ്ട്കൊണ്ടിരിക്കുന്നത്.\nന്യായാധിപൻറെ വിചാരണയുടെ മൈക്രോസ്കോപിലൂടെ നോക്കുമ്പോൾ ഒരു ദുർബല നിമിഷത്തിൽ കുറ്റം കൃത്യം ചെയ്ത് പോയ ഹതഭാഗ്യനെ മാത്രമേ ശിക്ഷിക്കാൻ സാധ്യതയുള്ളൂ. എന്നാൽ പക്ഷെ വ്യക്തി,രക്ഷിതാക്കൾ,കുടുംബം,സമൂഹം,മീഡിയകൾ, പോലീസ്, ഭരണകൂടം, ശാസ്ത്ര സാങ്കേിത വിദ്യ ഇതെല്ലാം ഒരുപോലെ ഉൾപ്പെടുന്ന വലിയൊരു ശൃംഗലയാണ് സ്ത്രീ പീഡന സംഭവങ്ങളിലെ യഥാർത്ഥ പ്രതികൾ എന്ന് നാം തിരച്ചറിഞ്ഞാൽ മാത്രമെ ഈ പ്രശ്നത്തിന് എന്തെങ്കിലും പരിഹാരം കാണാൻ കഴിയുകയുള്ളൂ.\nസ്ത്രീ പീഡനത്തിനെതിരെ ഭരണകൂടം നിർമ്മിക്കുന്ന നിയമങ്ങളിലൂടെ മാത്രം ഇല്ലാതാക്കാൻ കഴിയുമെന്ന് വിചാരിക്കുന്നുവെങ്കിൽ ഉപ്പ് തേച്ച് കൊണ്ടിരിക്കുന്ന വൃണങ്ങളെ അതേ കൈകൊണ്ട് തന്നെ മരുന്ന് ലേപനം ചെയ്ത് ചികിൽസിക്കാൻ കഴിയും എന്ന് വിചാരിക്കുന്നത് പോലെ മൗഡ്യമാണ്. ഇവിടെ പരാമർശിച്ചതും അല്ലാത്തതുമായ സ്ത്രീ പീഡന കാരണങ്ങൾ കണ്ടത്തെി അതിനുള്ള ആത്മാർത്ഥമായ പ്രതിവിധിയാണ് അന്വേഷിക്കേണ്ടത്. ഒപ്പം പരലോക വിശ്വാസത്തിൽ അധിഷ്ടിതമായ ധാർമ്മികബോധത്തിനും സമൂഹത്തിൽ ഊന്നൽ നൽകേണ്ടതുണ്ട്. അതിന് ശേഷമാണ് സ്ത്രീപീഡന നിയമ നിർമ്മാണങ്ങളുടെയും ശിക്ഷാവിധികളുടെയും പ്രസക്തിയുള്ളൂ.\nനെതന്യാഹു യുഗം അവസാനിക്കുമോ?